
TISKARA NARODNE PROSVJETE U ZAGREBU 




BOŽJE VELIČANSTVO 


BLAGODATI VJERE. 

Dok smo još bili djeca, rado smo i veselo vjero- 
vali svojim roditeljima i vjeroučitelju, kad su nas 
poučavali o Bogu, o sv. Crkvi i svetim stvarima. Ali 
kad smo ostavili školu, susreli smo se s ljudima, koji 
su govorili, da ne vjeruju više ni u Boga, ni u raj, ni 
u pakao, i da su vjeru izmislili svećenici. Čujemo 
i sada na vlastite uši poruge na sv. Crkvu, na sv. Oca 
i na sv. ispovijed ; čitamo u tolikim našim novinama 
i knjigama napadaje na razne ustanove sv. vjere i 
na samu uzvišenu osobu Božanskog Spasitelja. Pred 
njihovom vikom i navalama kršćanin-katolik ne će 
se dati smesti. Ti bezvjerski vikači — ili kako se 
oni vole nazivati »slobodomislioci« — nijesu nikakvi 
junaci u znanosti i poznavanju svete vjere, nego su 
obično ljudi slabe volje podane kojoj strasti, ili velike 
neznalice u vjerskim stvarima. Neki svjetski učenjak, 
koji je skoro sav svoj život posvetio proučavanju 
svete vjere, razgovarao je jednom s nekim gospo- 
dinom, koji je napadao i izrugivao se sv. vjeri i hvalio 
se, da je bezvjerac. 

»Gospodine,« odgovori mu na koncu učenjak, 
»jeste li vi proučili kršćansku vjeru i Poznajete li 
vi knjige, koje brane i razlažu kršćanske istine S« 

»Ne poznam.« 

»Ako ne poznajete,« zaključi učenjak, »onda ne 
kažite, da ste slobodoumni mislilac, nego obični ne- 
znalica.« 

Franjo Coppće (čitaj : Kope), član Francuske 
Akademije, gdje se kupe najumniji ljudi Francuske, 
izjavio je u svom životopisu, da je prije svog obra- 

ćenja napadao na vjerske istine, jer ga je strast ne- 
čistoga grijeha bila obezumila. 

Kao što slijepac, koji ne vidi sunca, ne zna pro- 
cijeniti, kolike dobre plodove donosi sunce čitavom 
stvorenom svijetu, tako ni kršćanin, čiji je um oba- 
vijen u gusti veo krivih nazora i zasada, ne vidi neiz- 
mjernih blagodati, koje vjera donosi pojedinom čo- 
vjeku, obitelji i ljudskom društvu. 

Ponajprije nam vjera olakšava tegobe života. 
Istina, vjera ne može da odstrani svako zlo, svu 
nesreću, jer je sve to posljedica istočnoga grijeha, 
i jer mi sami, pogodujući svojim strastima, navlačimo 
na sebe bolesti, siromaštvo i druge duhovne i tjelesne 
jade. Ali iako vjera ne može da nas izbavi od svih tih 
zala, jer je nemoguće poništiti istočni grijeh i učiniti 
čovjeka nepogrješivim, ipak nam sv. vjera olakšava 
sve te nevolje. Ona kaže siromaku : ti trpiš glad i 
bijedu, a blago siromašnima, jer su postali slični 
Isusu Kristu, i jer se Otac nebeski brine za svakoga, 
da ne nastrada. U isto vrijeme vjera podsjeća bogate 
na dužnost pravde i ljubavi prama našem bližnjemu 
i pronalazi valjana sredstva i načine, kako da smanji 
ljudsku bol. Tko bi izbrojio sve dobrotvorne ustanove, 
što ih je vjera podigla za olakšanje zemaljskog života i 
Pogledajmo samo one silne bolnice, sirotišta, ubož- 
nice i zavode za međusobnu pripomoć. A tko je ponu- 
kao tolike osobe, da svoj život žrtvuju za ljudske 
bijednike, da se posvete gubavcima, da se dadu 
u otkup za nesretno roblje i da odu u divlje i neis- 
tražene krajeve svijeta, da donesu duhovnu slobodu 
svim narodima na zemlji i Valja to zahvaliti vjeri. 

Vjera unosi blagoslov i veselje u obitelj. Što daje 
posebni čar raskošnoj palači i siromašnoj kolibici, 
jest vjerna drugarica života, koja dijeli sreću i nesreću 
sa svojim vjenčanim drugom, i ona mnogobrojna 
poslušna, kreposna i čista djeca. Vjera ih je povezala 
nerazrješivim vezom sv. Sakramenta i podala majci 
snage, da ima djece i da ih rado odgaja. Djeca slu- 
šaju svoje starije, jer je i Krist, Sin Božji, slušao svoje 
roditelje, i jer se Bog zaprijetio, da ne će biti dobro 

neposlušnim sinovima i kćerima ni na ovom svijetu. 
Što je bila obitelj bez vjere, svjedoči nam stara po- 
vijest već naobraženog rimskog i grčkog naroda, 
gdje je muž mogao po volji istjerati i prodati ženu, 
gdje su djecu izlagali životinjama, a preostalu dali 
robovima na odgoj. I u našim krajevima obitelji bez 
vjere propadaju, jer bez vjere postaje obitelj leglo 
svake nesloge, psovke i tučnjave. Muž bez vjere 
opija se i rasipa zaslužbu; žena i djeca gladuju, te 
se daju na krađu i nećudoredan život, da se mogu 
ikako prehraniti. Jedan znameniti liječnik proučavao 
je kroz 20 godina 342 obitelji, koje su živjele nesložno 
i nesretno, i od tih su 320 njih bile bez ikakve vjere. 
Od 417 nevaljalih sinova i kćeri nijedno nije polazilo 
crkve, osim neko 12, a i ovi rijetko kada. Pred sudom 
za omladinu u Palermu (Italija) bio je osuđen pet- 
naestgodišnji dječak na prisilan rad. Nakon što je 
posve mimo saslušao svoju osudu, zamoli za riječ 
i reče : »Opraštam sucima, koji su me osudili, jer je 
njihova osuda pravedna ; opraštam i žandarima, 
jer su vršili svoju dužnost. Ali među slušateljima ima 
čovjek, kome ne mogu oprostiti To je moj otac. 
On me je odgojio bez vjere, i zato se eto nalazim sada 
na optuženičkoj klupi.« 

Vjera prosvjetljuje naš um i unosi mir u naše 
duše. Tko bi znao, zašto smo na svijetu, da nije vjere i 
Koliko su se već prvi učenjaci mučili, da pronađu, 
odakle ovaj svijet i život i odakle čovjek na svijetu, 
pa nijesu došli nego do nejasnih, sumnjivih i nedoka- 
zanih mišljenja. Vjernik zna sve jasno i stalno. Zna, 
da je Bog sve stvorio, pa i samoga čovjeka, da ga je 
postavio na zemlju za gospodara i da mu je dao za 
cilj života vječno blaženstvo. Vjera ga uči, što da 
vjeruje, čini i ljubi, te mu olakšava vršenje naravskog 
Božjeg i ljudskog zakona. Koliki su osjetili nemir 
u duši i silne duševne muke, dok su živjeli izvan za- 
kona vjere, a kad su se utekli opet posvećujućim sred- 
stvima vjere, ponovno su našli mir i svoje zadovolj- 
stvo. Na smrtnom času tko će onom, koji umire, i 
rodbini, pružiti riječ utjehe i Zar vjera ili bezvjerje i 

Već poradi navedenih blagodati opravdano je, ako vje- 
ru smatramo najvećom dobročiniteljicom roda ljudskoga. 
Ali time nije njezina snaga iscrpljena. Vjera nas pri- 
učava kreposnom i poštenom življenju. Teško je biti 
danas i uvijek pošten i odhrvati se svojim zlim stras- 
tima, đavlu i svijetli. Čovjek mora naći saveznika 
i pomoćnika u borbi za svoje poštenje i krepost. Zar 
će mu pomoći ljudski zakon i Pa ljudski zakon dade 
se obići i sličan je paukovoj mreži, koja hvata mu- 
šice, a propušta grabežljive ptice. Ili zar će pomoći 
ljudska znanost i Bezvjerska znanost još umnožava 
grijehe i zločine, kako nam pokazuje život u velikim 
gradovima, gdje je svijet tobože prosvijetljeniji nego 
na selu. Ili zar će pomoći možda savjest < Ali savjest 
se dade čestim grijehom otupiti. Možda javno mni- 
jenje < Javno mnijenje može katkada da spriječi javna 
zla djela, ali je nemoćno prema tajnima. 

Jedino pomaže čovjeku vjera, koja je egipatskog 
Josipa sačuvala, da nije okaljao tuđe ognjište, koja 
oprašta grijehe i liječi rane. Iz krila su vjere izišli junaci 
i junakinje svetosti i kreposti kao sv. Izidor, sv. Franjo, 
sv. Dominik, sv. Ignacije, sv. Franjo Žaverski, sv. 
Terezi ja i Katarina i ostale nebrojene tisuće svetaca 
iz svih staleža, vremena i naroda. 

Često puta se zaboravlja, da su baš ljudi vjere 
iznašli premnoge stvari, koje nam olakšavaju zemaljski 
i tjelesni život. Eno mladež u gimnazijama uči mu- 
drost i ljepotu iz knjiga, koje su nam savjesnim i na- 
pornim prepisivanjem sačuvali stari redovnici. Pučke 
škole, srednje i sveučilišta osnivali su svećenici, kap- 
toli i pape. Tko je učinio, da se u dvije trećine Evrope 
može danas stanovati i Samostana benediktinci i 
tisterdti, koji su prvi krčili šume, sušili močvarna 
polja i stvarali ljudske naseobine. Mlin na vodu ot- 
krio je svećenik Ursus, a barut pronašao franjevac 
švarc. Redovnik Diviš iz Moravske postavio je prvi 
munjovod, a svećenik Vianton izumio je bicikl (dvo- 
kolicu). Isusovac Lana pronašao je sredstva, da i 
slijepci mogu čitati, a opat Suger sastavio je prvi 
stroj na parni pogon. Svilu su u svojim šupljim štapo- 

vima donijela iz Kine dva redovnika, a isusovac 
Dumm izumio je god. 1815. prvu svijeću na plin. 
Redovnici su pravili ure, boje, slike, zemljovide, go- 
spodarske i kućne strojeve. Svjetovni poglavice, prije 
gotovo svi nepismeni ljudi, tražili su u svojim potre- 
bama savjet u redovnika i njima davali u pohranu 
ugovore i obveznice. I danas nastoje ljudi vjere, da 
radom na gospodarskom, seljačkom i radničkom polju 
i u građanskom životu osiguraju svim staležima tje- 
lesnu i duhovnu blagodat i zadovoljstvo. 

Ako makneš vjeru iz života, maknuo si mu naj- 
čvršću podlogu. Svijet bi izgubio smisao za pravdu 
i poštenje, jer ne bi više bilo zapovijedi : ne ukradi 
i ne ubij ; umnažala bi se svakovrsna zločinstva, nasilje 
bi preotelo maha, nitko ne bi htio slušati, svatko bi 
želio samo gospodariti, rušile bi se obitelji, a tresli 
temelji narodima i državama. Pa eto i sami francuski 
revoludjonard zaključili su na 7. svibnja 1794. godine 
nakon govora samoga vođe Robespiera, da francuski 
narod priznaje Božanstvo, i da se ustanovljuju blag- 
dani za štovanje Božanstva. 

»Vjera naša« piše sv. Ivan apostol (I. 5, 4.) »je 
pobjeda, kojom pobjeđujemo svijet.« Zato su vjemid 
ponosni na svoju vjeru, pa ju čuvaju kao zjenicu 
oka svojega pred zabludama svijeta ; a jer je prava 
vjera velika milost Božja, mole Gospodina, djelitelja 
svih darova, da im vjeru sačuva nepokvarenu i čistu 
kao zalog zemaljske i vječne sreće. Sv. Augustin je 
nakon svog obraćenja izrazio čežnju za vjerom i nje- 
zinom srećom kliktanjem svoje duše riječima : 

»Stvorio si nas za sebe. Bože, i nemirno je srce 
naše, dok ne počine u Tebi !« 


VELIČANSTVO BOŽJE. 

Da postoji Bog, upisano je tako jasno u ljudskoj 
duši i uklesano u veličanstvenoj prirodi, da Sv. Pismo 
zove luđakom onoga, koji tvrdi, da nema Boga (Ps. 
13, 1.) Nebo i zemlja i čitav svemir jesu upravo otvo- 

rena knjiga, gdje je velikim i jasnim slovima zapisana 
istina : Ima Bog. A ako unatoč tome navodimo sta- 
novite dokaze za opstanak Božji, onda biva to poradi 
toga, da se vjernici još jače utvrde u vjeri u Boga 
i da vide, da vjera u Boga počiva na dobrim temeljima. 
I bezvjerci uviđaju istinitost naših dokaza, ali ostaju 
i nadalje u svojoj nevjeri sakrivajući se za providne 
razloge, a potvrđuju time, da vjera u Boga ne ovisi 
samo o našem razumu nego i dobroj volji. 

Već i djeca, kad dolaze k razumu, uvijek pitaju : 
Tko je to načinio, odakle ova ili ona stvar, zašto ili 
čemu to i I stariji razumni ljudi rado traže razloge 
i uzroke pojedinim pojavama u životu, te se ne smiruju, 
dok ne dođu po mogućnosti do zadnjeg razloga, koji 
ih zadovoljava. Gdje je dima, veli se u narodu, tamo 
ima i vatre. Kad vidimo lijepu palaču, crkvu, sliku 
ili sat, odmah pitamo, tko je to načinio, i divimo se 
onome graditelju ili umjetniku. Posve pravo. Na isti 
način opravdano zaključujemo odatle, što postoji ovaj 
svijet (svemir) i prema raznovrsnim pojavama u nje- 
mu, da postoji svemogući i premudri Stvoritelj. 

Kako li je ogroman i velik svemir. Sama naša 
Zemlja obuhvata u pasu (ekvatoru) 40.000 kim. Brzi 
vlak, koji bi na sat prevalio 60 kim, trebao bi potpuni 
mjesec dan i noć voziti, da obiđe taj pojas. A naša Zem- 
lja je samo sitna točka prama Suncu, koje je veće od 
zemlje za 1,280.000 puta. Sunce je od Zemlje udaljeno 
150 milijuna kim, pa bi brzi vlak iste brzine trebao 
od Zemlje do Sunca 285 godina, da juri dan i noć. 
Istu duljinu svlada svijetlo u 498 sekunda, jer prevali 
u jednoj sekundi 300.000 kim. Još je udaljenija zvije- 
zda nazvana Sirius, koja je udaljena za kojih 900.000 
puta više, nego je udaljenost Zemlje do Sunca, a brzi 
vlak bi trebao 400 milijuna godina, da je dostigne. 
Ako za lijepe ljetne noći uprete pogled u nebo, opazit 
ćete bijeli maglen trak u svemiru, koji se zove Ku- 
mova slama ili Mliječni put. Kumova slama puna je 
zvijezda, koje su daleko veće od našega Sunca, a nama 
se pričinjaju radi silne udaljenosti kao najsitniji pije- 
sak. Kao što nije moguće prebrojiti sav pijesak na 

kopnu i u moru, tako je nemoguće izbrojiti i brojkama 
izraziti nebrojene te zvijezde i sunca Kumove slame. 

Kako mora da je velik prostor, u kome se kreću 
tolike i tako velike zvijezde ! Ne može ga promjeriti 
ni zvjezdoznanac sa najboljim dalekozorima, a kamo 
li prostim okom. Pa kad bi gledali te silne zvijezde 
i sa našeg Sunca, koje im je bliže od Zemlje, baš radi 
silne daljine prostora svejedno bi nam ostale malene 
i sitne. Tako na primjer zvijezde Vlašići nama se 
pričinjaju, kao da su srasli jedna uz drugu, a kad 
tamo čitave goleme zvijezde i sunca mogli bi se među 
njima kretati bez smetnje i sudara. Pa tko bi mogao 
i izbrojiti silne zvijezde i Prostim okom možemo 
ih raspoznati samo 3.300, a sa dalekozorom 300.000 
jasnijih. Gdje su istom ostale, koje se u velikom sve- 
miru posvema gube radi nepregledne udaljenosti 
našem pogledu! 

Dok se divimo ogromnim tjelesima i silnom 
svemiru, u isto vrijeme čudimo se i malom svijetu. 
Učenjaci tvrde, da se na prostoru velikom kao pa- 
lac nalazi do 10.000 sitnih živih bića, koji se mogu 
dobro vidjeti samo povećalom. Velike engleske vapnene 
hridine, kao i drugi spletovi lijepoga koralja u ogrom- 
nim dubinama velikih mora sastavljeni su od kostura 
tako malenih životinjica, da ni milijun njih ne bi 
ispunilo prostor od četvornog centimetra. Jedna 
kaplja vode sadržaje često u sebi više živih bića, nego 
ima svih stanovnika na kruglji zemaljskoj. Muha, 
koju možemo vrlo lako ubiti, ima do osam tisuća 
očiju ; nekoji leptirići, kad lete, trepere krilima do 2600 
puta u sekundi, a u jednoj mrvici kvasa živi do mi- 
ljarde vrlo sitnih životinjica (bakterija). 

Promatrajući dakle taj ogromni i raznovrsni 
svemir uviđamo, da ga je stvorilo Biće, veće i jače 
od čovjeka, koje je neizmjerno, a koje mi zovemo : 
Bog. 

I kretanje svemirskih tjelesa zajedno sa našom 
Zemljom utvrđuje, da postoji Bog. Tvar se sama po 
sebi ne može micati i teži k mirovanju. Ako stroj 
ne staviš u pogon, ne će se micati. Ako ne zaokreneš 

kotačem, ostat će miran. Ako kamen ne makneš no- 
gom ili rukom, ležat će i dalje mirno na zemlji. Kako 
to, da se okreće Zemlja neprestano sama oko sebe i 
ujedno oko Sunca brzinom od 29 kim u sekundi i 
Okreće se k tome još tako stalno, da označuje dane 
i noći, godišnje dobi i godine. Tko je pokreće i Kao 
što se kamenčić, vezan oko ruke vrpcom, okreće, kad 
se zamahne rukom, tako se i Mjesec okreće oko zemlje ; 
a gdje je ta ruka i odakle joj ta sila, da pokreće Mjesec 
na daljinu od 380.000 kim i Zvjezdoznand (astronomi) 
tvrde, da se sve zvijezde, koje vidimo, okreću oko jed- 
nog nevidljivog središta, makar da se nama pričinjaju, 
kao da stoje na miru (zvijezde stajaćice). Gdje je ta 
sila, koja ih pokreće i Pokreće ih nevidljiva ruka Božja. 

U svijetu (svemiru) vlada divan red i sklad : 
svaka stvar i najmanje tjelešce ima svoje mjesto i 
svrhu, te nema nereda niti zbrke. Sve nebrojene ti- 
suće zvijezda, što dolaze, odlaze i vraćaju se, u ovo 
6.000 godina ljudske povjesnice nijesu se nikada su- 
kobile. Mi možemo točno proračunati zalaz i izlaz 
Sunca, Mjeseca i svake zvijezde, jer tu nema pre- 
uranjenosti ili zakašnjenja. Tko je udesio i tko ravna 
tim voznim redom i Zemlja je baš toliko udaljena od 
Sunca, da je blizina Sunca ne zapali, a daljina da je 
ne sledi. Osovina Zemlje nije uspravna, nego nagnuta 
pod kutom od 23% stupnja, a taj položaj omogućuje 
četiri razna godišnja doba tako potrebnih za razvitak 
biljke, životinje i čovjeka. Zrak je baš tako sastavljen, 
da može hraniti naša pluća ; mi zrak trošimo, a biljke 
ga obnavljaju. Da se mora i rijeke ozdo zalede, uginule 
bi sve ribe i vodene životinje. Ptice selice nađu bez 
zemljopisne karte i bez vođe put u južne i tople krajeve. 
Taj predivan red u svijetu nuka nas, da mislimo na 
Stvoritelja, koji je uveo tako divan red i sklad. Ni 
bolesti ni poplave, potresi i ostale nesreće ne survaju 
se na čovjeka pukim slučajem. Premudri Stvoritelj 
pripušta takve nevolje, da preko njih ispuni veće 
svoje ciljeve. 

Odakle život na svijetu i Živi bilina, živi živo- 
tinja i živi čovjek. Taj život mogao je doći ili iz tvari 



(materije) ili iz svemira, ili je stvoren od Boga. Iz 
tvari ne može proizaći život, jer je tvar mrtva, a što 
je mrtvo, ne može dati života. Niti je život došao iz 
svemira, jer bi u studenom svemiru, gdje ima 274 
stupnja ispod ništice (po Celzijevu toplomjeru), ugi- 
nuo svaki život. Ne preostaje dakle, nego treća jedna 
mogućnost, da je život stvoren od Boga. Dakle po- 
stoji Bog. 

Dječak je ponosan, kad ima vlastiti sat, kao što 
imadu stariji ljudi. I on se ne će zadovoljiti time, da 
vidi, koliko je sati, već će pogledati, kako je sat iznu- 
tra izrađen. Tako se i mi ne zadovoljavamo gledajući 
samo vanjski svijet, koji nam jasno dovikuje, da ima 
Bog, nego gledamo i u svoju dušu. Svraćajući pogled 
u sebe osjećamo odlučni glas, koji se u nama javlja, 
kad hoćemo da činimo dobro ili zlo. Ako smo nakanili, 
da zlo radimo, odvraća nas nutarnji glas, prijeti ka- 
znom, pa ako smo počinili zlo djelo unatoč njegovih 
opomena, on nas sada kori, grize nas kao crv i ne da 
nam mira ni danju ni noću, bili sami ili u društvu, 
u zabavi ili veselju. Pred dobrim djelom nutarnji glas 
nuka nas i nagovara, a kad smo učinili dobro djelo, 
osjećamo mir, pohvalu i zadovoljstvo. Taj glas zovemo : 
savjest. Svi ljudi imaju savjest, makar da nije kod 
svih ljudi jednako budna i jaka. A odakle ta savjest i 
Nemamo je sami iz sebe, jer ona često svjedoči proti 
nama samima, i mi bi ju htjeli toliko puta utišati 
i podmititi, ali ona se ne da mijenjati. Ni odgoj ili 
naobrazba nam nijesu stvorili savjest, jer se savjest 
javlja i bez naobrazbe i bez odgoja. Zato savjest 
dolazi samo od onoga zakonodavca, koji je nad svim 
ljudima, pun pravde i svetosti, a to je jedino Bog. 

Kad dakle postoji Bog, kako nam uistinu jedno- 
dušno posvjedočuje postojanje ogromnog svemira, 
veličanstveni i uzorni red u kretanju nebeskih tjelesa 
te vlastito svjedočanstvo naše savjesti, onda će se 
čovjek kao stvor Božji smjerno pokloniti pred veli- 
čanstvom Božjim, da mu tim poklonom izrazi štova- 
nje, poslušnost i svoju ljubav. Ne smije se čovjek, kao 
razumno biće, dati zastiditi u poznavanju svemira 

i štovanju veličanstva Božjeg pred nerazumnim 
svemirskim tjelesima, o kojima veli pobožni psalmi- 
sta : »Nebesa slave veličinu Božju, a svod pokazuje 
djelo Njegovih ruku.« (Ps. 18, 2.) 


KLANJANJE VELIČANSTVU BOŽJEMU. 

Bogoduhi pjesnik staroga Zavjeta poziva sve 
narode i sva plemena, da hvale veličanstvo Božje : 
»Hvalite Gospoda sva plemena, hvalite Ga svi narodi.« 
(Ps. 1 16.) I ljudski rod od svog početka do danas 
odaziva se glasu proroka i daje hvalu veličansvu 
Božjem. Čitavo čovječanstvo, bilo ono u Evropi ili 
Americi, u gustim prašumama Afrike i Australije 
ili ledenim i visokim pl anins kim vrhuncima Azije, 
svi jednoglasno odaju štovanje Stvoritelju. Istina je, 
da svi narodi, kojih svjedočanstva iznosimo, nemaju 
prave kršćanske vjere, kao što je imamo mi katolici, 
i da je njihova vjera dosta izopačena i puna krivih 
pojmova o Božjoj naravi i broju božanstva. Ali iz 
svih vjerskih zabluda o Bogu, u koje su upali grijehom, 
ipak se raspoznaje istinita jezgra : da priznaju neko 
vrhovno biće svojim vrhovnim gospodarom i sucem, 
kome treba prikazivati čiste žrtve. Da se o tom uvje- 
rimo, pogledajmo, kako su vjerovali stari i današnji 
poganski narodi. Ujedno ćemo se zaustaviti i na zna- 
menitoj pojavi, kako su veliki umovi i učenjaci svijeta 
štovali Stvoritelja. 

Što nam pričaju stari POGANSKI NARODI i Nji- 
hov povjesničar Plutarh veli : »Putujući od jednog kraja 
svijeta do drugog, možemo se namjeriti na gradove 
bez utvrda, bez zgrada, bez škole, bez porabe novca, 
bez poznavanja pisma, ali se još nitko nije namjerio 
na narod bez Boga, bez molitava, bez zakletava, bez 
vjerskih obreda i bez žrtava.« Današnja znanost o 
vjeri došla je do zanimivog i za nas vrlo važnog zak- 
ljučka : doznalo se najme, da vjera starih pogana 
nije bila vjera u mnogo bogova (mnogoboštvo), nego 
vjera u jednoga Boga. Zato, što istražujemo dublje 

u njihovu povijest, nalazimo sve uzvišenije i čistije 
misli o Bogu. 

Indi imaju stare svete knjige, iz kojih učeni ljudi 
doznaju, da su častili jednoga Boga. Kasnije su dodali 
i druge bogove. Grci i Rimljani su, kako vidimo iz nji- 
hovih pjesničkih i filozofskih djela, štovah mnogo 
bogova, ali su ipak imah jedno božanstvo : Kronos 
ih Jupiter, iz čijeg su krila proizašh svi bogovi. Bo- 
žanstvo kazni i nagrađuje čovjeka prama njegovim 
djelima; sudbina ljudska je u rukama nebesmka i 
čovjek se njima utječe u zaštitu molitvom i žrtvom. 

Među najstarije narode spadaju Kinezi. U njiho- 
vim svetim knjigama ima tako hjepih rečenica, po 
kojima se zaključuje, da su vjerovali u jednoga Boga, 
gospodara čovjeka i prirode. Njegova su sva carstva 
na zemlji, a zemaljski carevi samo su njegovi namjes- 
nici. Kineska se vjera pomalo iskvarila i došla do krivo- 
boštva. Egipatske su knjige starije od Mojsijevih 
knjiga. Iz njih se razabire, da su Egipćani štovah 
jednoga Boga, koji je stvorio sve ljude i bogove, nebo 
i zemlju. On zna sve, vječan je, uslišava ljudske moli- 
tve i otpušta grijehe. 

Što nam kazuju današnji poganski narodi i Ta- 
kvih ima danas po Africi, Aziji, Australiji i Americi. 
Najviše nam o njima pripovijedaju misijonari (vjero- 
vjesniđ) i učenjaci, koji proboraviše kod njih hjep 
niz godina, pa im punim pravom više vjerujemo, 
nego izvještajima raznih putnika, koji se samo pro- 
lazno i mimogredce zaustave kod divljih naroda. 
Svi se slažu u uvjerenju, da nema dosada nijednog 
plemena, koje ne vjeruje u viša bića. Ako se našlo ka- 
kvo pleme, koje tobože nema vjere, onda je uzrok 
zastalno u tome, da se nije njihov život dovoljno 
ispitao. Tako je prirodoslovac Darwin tvrdio, da 
kod svog boravka u Ognjenoj Zemlji nije primijetio 
vjere kod tamošnjih divljih plemena. Ujedno nam je 
opisao ljude u tako crnim bojama, da bi jedva zaslu- 
žili ljudsko ime. A što se brzo ispostavilo i Da to 
malo divlje pleme ima hjepu vjeru i dobre običaje. 
Isto se dokazalo i za pleme Kubu na otoku Sumatri. 

U Africi se daje mrtvima hrana i pilo, novac 
za put u vječnost, jer putuju velikom Duhu. Afričani 
misle, da se ne treba moliti velikom Duhu, jer je pre- 
pustio vladu svijeta nižim duhovima, koje zato mole 
i časte žrtvama. Za Australce, za koje se kaže, da su 
najiskvarenije pleme, pripovijedaju misijonari be- 
nediktinci, da vjeruju u dobre i zle bogove. Časte 
i štuju dobre bogove molitvom, žrtvama i plesom, 
jer će se time riješiti svojih grijeha i doći k njima 
u dvorove. Proti zlom duhu bore se i pljuju na njega 
te drže, da će ga otjerati pićem i vikom. Samo nekoji 
časte i zloga duha, ali iz bojazni, da im se ne osveti. 
Mnogi štuju i svoje pokojnike kao polubogove. In- 
dijanci sjeverne i južne Amerike vjeruju u Duha, 
stvoritelja neba i zemlje, da ljudi po smrti živu, da 
je laž i neposlušnost isto tako griješan čin, kao krađa 
i umorstvo, te ih veliki Duh kazni jednako strogo. 

Eto, kamogod skrenemo svoju pažnju, uočujemo 
prekrasnu i poučnu pojavu, da narodi nijesu bez 
vjere, nego da se unatoč svojih teških i velikih zabluda 
u sadašnjosti i prošlosti klanjaju Božanstvu. 

Da li su VELIKI UMOVI bezvjerci ili štuju veli- 
čanstvo Božje i Veliki umovi, bili katolici ili nekatolici, 
priznavaju Boga i besmrtnost duše. Nekoji su od njih 
u početku bili bezvjerci, ali kad su se zadubli u znanost, 
došli su do spoznaje pravog Boga prama ovoj rečenici : 
Temeljito znanje vodi do Boga, a polovično znanje 
odvodi od Boga. Nekoji katolički učenjaci bili su vrlo 
pobožni i uzorni muževi. Da samo spomenemo nekoja 
slavna imena iz hrvatske povijesti 1 Naši prvi i zna- 
meniti kraljevi Tomislav, Petar Krešimir, Zvonimir 
bili su odlučni vjernici, koji su svoju duboku vjeru 
potvrdili zadužbinama. Državnici i banovi kao kne- 
zovi Šubići, Zrinjski, Horvati, Erdedi i Karlovići 
bili su vjerni sinovi katoličke Crkve potvrđujući svoju 
vjeru krvlju. Do njih moramo uvrstiti i vođu potla- 
čenih seljaka Mati ju Gubca. Ako se prenesemo duhom 
do hrvatskih velikana, koji su se odlikovali perom 
kao Gundulić, Marulić, Držić, Vetranić i još mnoš- 
tvo drugih od starijih hrvatskih pisaca, čujemo od 

njihovih životopisaca, da su živjeli kao pravi krš- 
ćani. Za njima se redaju druga poznata imena : Kačić, 
Gaj, Mažuranić, Preradović, Senoa, Tmski i ostali 
veliki narodni preporoditelji, koji svi vjeruju u osobnoga 
Boga i pjevaju mu u čast lijepe pjesme. Naš zem- 
ljak Bošković, učenjak svjetskog glasa, kao fizičar, 
bio je isusovac. Najdublji duhovi hrvatskog naroda 
kao Strosmajer, Haulik, Marković, Mahnić, Rački i 
mnogi drugi klanjaju se veličanstvu Božjemu. 

A kako je kod drugih naroda i Tamo nalazimo 
još divnijih svjedočanstva. Da spomenemo samo 
nekoje važnije i znamenitije. Glasoviti grčki filozof 
Platon i njegov učenik Aristotel napisali su o Bogu 
tako lijepih misli, da ostajemo zapanjeni, kada čitamo 
ovakvu Platonovu izreku : »Svi, koji imadu i jedno 
zrno soli u glavi, zazivlju Božanstvo u pomoć pri 
početku svakoga djelovanja.! Drugi znameniti filozofi 
bili su Augustin iz Afrike i Toma Akvinski, obojica 
veliki sveci u katoličkoj Crkvi. 

Od pjesnika spominjemo bogodanog Dantea, pa 
isusovca Kalderona, Engleza Shakespearea (čitaj : 
Sekspir) — sva tri pobožna i vjerna kršćanina. Glaz- 
benici kao Mozart, Rosini, Hajdn, Perosi, Beethoven, 
Liszt, Dvoržak i naš Zajc te Lisinski ne mogu se pro- 
glasiti neznalicama, nego dapače prvacima u glazbi 
cijeloga svijeta, pa ipak su vjerno Bogu služili. 

Prođimo letimice i na druga područja znanosti 1 
Kopemik, koji je prvi naučavao, da se zemlja okreće 
oko sunca, bio je kanonik, Francuz Pasteur (Paster) 
pronašao je sterilizaciju mlijeka i voća, protulijek 
ugrizu bijesnog psa i time spasio hiljade i hiljade 
ljudi. Bio je revan i pobožan, te je izjavio : »Baš, jer 
sam mnogo učio i razmišljao, vjerujem kao Bretonac. 
Da sam još više učio, vjerovao bih kao Bretonka.« 
Bretonci su u sjevernoj Francuskoj poznati radi svoje 
iskrene vjere. Tko barem nešta pozna električnu silu 
i njezino raznovrsno i blagotvorno djelovanje, svakako 
je čuo za imena Ampere i Volta. A eto jedan i drugi 
bili su odlični katolici. Volta je svaki dan pribivao 
sv. Misi, sam kao svjetovnjak poučavao djecu u kate- 

kizmu i davao im primjer za pobožno primanje sv. 
pričesti. Ampčre je redovito u nekoj pariškoj crkvi 
klečeći dnevno molio krunicu, a zlatnu knjižicu »Na- 
sljeduj Krista« znao je napamet. 

Mogli bi još da nabrajamo imena vrlo mnogo 
učenih a ujedno i pobožnih glava, koji su sklapali 
ruke i klečali pred vječnom Mudrosti Božjom, ali 
ne bi dospjeli do kraja, jer je tako velik i častan nji- 
hov broj. Spomenut ćemo samo jednu činjenicu, koja 
se je zadnjih godina odigrala u učenom svijetu. Znan- 
stveni urednik vrlo raširenog francuskog dnevnika 
»Figara« poslao je na znamenite učenjake upit, da 
li se ljudi znanosti protive Bogu. Dobio je 68 odgo- 
vora, i svi su bili složni u tome, da prava nauka dovodi 
do spoznaje i štovanja veličanstva Božjega. To su 
kazali prvaci znanosti. A znanje i odgovor jednoga 
prvaka vrijedi više, nego znanje i odgovor hiljada 
običnih ljudi. Jer stotinu budala zajedno ne mogu 
zajedno znati kao jedan pametan, ni stotinu površ- 
nih kao jedan učenjak. Učenjaci i izumitelji potvr- 
đuju našu tvrdnju, a oni, koji nijesu izumili ni mi- 
šolovke, govorit će i nadalje po svom. Slični su onom 
poluučenjaku, koji reče u nekoj kršćanskoj kući : 
»Nijesam držao, da ću ja jedini imati čast u ovoj kući, 
da ne vjerujem u Boga.« — »Izvinite,« odgovori odmah 
kućedomaćica, »i moj pas, mačka i konj pripisuju 
takvu čast sebi, da ne vjeruju u Boga, samo s tom 
razlikom, da su ipak toliko duhoviti, pa se takvom 
budalaštinom ne hvale.« 

LUDOSTI BEZVJERJA. 

Kad se ljudi boje pogledati istini u oči, onda 
iznalaze svakovrsnih izgovora i prigovora, kojima 
hoće da zabašure istinu, i tako ostaju u tmini neistine 
i laži. Iznijet ćemo nekoje važnije stvari, da se vidi, 
kako su slabi ti prigovori, te ne mogu izdržati svije- 
tlo zdravog razuma i kršćanske mudrosti. 

i. Uopće je ludo vjerovati, mi smo slobodoumnici ! 
— Tako govore jedni, no tko tvrdi takva šta, taj nije 

slobodouman nego slabouman. Ljudi vjeruju jedan 
drugome i najteže stvari, jer se pouzdavaju u među- 
sobno svjedočanstvo, a kako da ne vjerujemo Bogu, 
koji je najbolji svjedok, jer ne može varati niti pre- 
varen biti i Takav hoće da je slobodouman i Pa ni 
slobodouman čovjek ne smije držati, da je 2 X2 =5 
ili da je Zagreb izvan Hrvatske, a Sava da je naj- 
veća rijeka na svijetu 1 I slobodouman čovjek vezan 
je na istinu, pa gdje ona bila da bila 1 

2. Nijesam praznovjeran, nego vjerujem, što se 
meni dopada. — Smiješno bi bilo, kad bi tko kazao : 
ne sviđa mi se plaćati porez, pa me stoga oslobodite 
plaćanja 1 Vjera kao i porez nijesu stvar ukusa, nego 
porez određuje naš odnos prema državi, a vjera naš 
odnos prama Bogu. Iz toga odnošaja prema Bogu 
izviru vjerske istine i dužnosti, koje mi ne možemo 
mijenjati po volji, a da ne povrijedimo svoga Stvori- 
telja. 

Kršćanska nauka ne uči praznovjerja ; dapače 
osuđuje kao grijeh praznovjerje : gatanje, vračanje, 
čaranje, bacanje karata i kazivanje iz njih budućno- 
sti, dozivanje mrtvaca (spiritizam). Baš oni, koji 
se hvale, da su bez vjere, obično su puni praznovjerja. 
Tko ne vjeruje u Boga, vjeruje u đavla i druge tamne 
sile 1 

3. Vjeru su izmislili svećenici. — Šta misliš, 
tko je bio prije : željezničari ili željeznica i Željeznica. 
Dakako, najprije su ljudi izumili željeznicu, a onda 
su došli željezničari. Tako je i kod vjere: najprije 
je bila vjera, a onda su došli svećenici. Vjera je 
stara kao rod ljudski i nije čovječanstvo ni časa po- 
stojalo bez vjere. 

4. Vjera je nastala iz straha. — Strah prevladava 
kod nenaobraženih i divljih naroda. A mi eto znamo 
iz povijesti vjere, da vjeruju i naobraženi, opleme- 
njeni ljudi i narodi, pa odakle onda njima vjera i 
Osim toga ljudi su prije spoznali postojanje Boga, 
pa su onda istom misao o Bogu pogrješno prenijeli 
na strašne prirodne sile. Baš iz straha pred Bogom 
niječu bezvjerci Boga i vjeru. 

5. Vjera je privatna stvar. — U jednu je ruku 
istina, da je vjera privatna stvar. Svaki naime čovjek 
mora sam da služi Bogu, kako najbolje zna i može, 
i sam će jednom odgovarati Svemogućem na posebnom 
sudu. Ali u drugu ruku nije vjera samo privatna stvar, 
nego i javna i općenita. Ako vjera ne bude javna 
stvar, t. j. ako vjerska i ćudoredna načela ne budu 
prožimala obiteljski život, državu, politiku, narodno 
gospodarstvo, školu i narodnu prosvjetu, onda će 
u kratko vrijeme sav narod biti bez vjere, pa ne će 
nitko ni privatno držati vjeru. Vođa socijalista Bebel, 
koji je svoje vjerske nazore pokupio od gospodskih 
bezvjeraca, otvoreno je izjavio : »Na vjerskom polju 
mi smo za načelo, da je vjera privatna stvar.« Znaju 
socijaliste dobro : kad vjera postane samo privatna 
stvar, da to ne će biti nikakva vjera. A zatim se i ide 
spomenutom krilaticom. 

6. Boga nije još nitko ni vidio ni našao. — I ti 
ne vidiš svoj razum niti svoj mozak, pa ne ćeš tvrditi, 
da si bez razuma i mozga. Niti znaš uvijek, gdje je 
urar, koji ti je sat napravio, pa ipak ne kažeš, da ne 
postoji urar, koji je izradio tvoj sat. 

7. Da Bog postoji, ne bi na svijetu bilo grijeha 
i zla ! — Ima nažalost u svijetu i životu previše 
grijeha, nesreća i ostalih nevolja. Većina toga poslje- 
dica je naše javne i tajne opačine, naše ludosti i opa- 
kosti prema sebi samima i bližnjemu. Bog pripušta 
na nas zlo, da dođemo k sebi i obratimo se k izvoru 
svega dobra — Bogu. Mi uviđamo, da je takvo postu- 
panje i pravedno. Stvorenje, koje se diglo na svog 
Stvoritelja, treba da i snosi posljedice te pobune. 

Tjelesne nevolje : bolest, glad, siromaštvo, smrt 
nijesu zapravo zlo u kršćanskom shvaćanju života. 
Po kršćanskoj vjeri zlo je samo ono, što nas odvraća 
od Boga. A to je grijeh. Međutim sva nabrojena tje- 
lesna zla ne moraju nas odvratiti od Boga, ako mi sami 
ne ćemo. Vidimo, da su muškarci i žene, koje mi danas 
slavimo kao svete i uzore za naš život, živjeli u veli- 
koj bijedi i čemeru, da se baš u nevoljama pokazivala 
njihova krepost. Zlato se u vatri kuša. 

8. Zašto ima toliko bezvjeraca i — Baš tako ve- 
likog broja tih bezvjeraca, koji bi bili uvjereni i osvje- 
dočeni o svom bezvjerju, i nema. Daleko je više takvih, 
koji vjeruju, da ima Bog, ali živu kao bezvjerci. Pa i 
broj takvih bezvjeraca iščezava, ako ga isporedimo 
s uvjerenjem svih naroda i svih vremena, koji jedno- 
glasno kroz vijekove jače od groma složno dovikuju 
pokoljenjima : ima nad nama Božanstvo, kojemu 
se treba pokoravati i klanjati. 

9. Postoji li protivnost između znanosti i vjere i 
— Prave protivnosti između prave vjere i prave zna- 
nosti nema niti će ikada biti, jer i vjera kao i znanost 
potječu od Boga, koji ne pobija sebe u svojim djelima. 
Ako se opaža kakva opreka, biva to ponajviše zato, 
što se svakovrsna sumnjiva mišljenja i nagađanja 
proglasuju istinom i znanošću, pa se onda zlobno 
dovode u opreku sa vjerskim istinama. 

10. Svijet je nastao slučajno. — Tko tako govori, 
ipak se klanja Bogu, samo ne pravome, nego krivome 
bogu — slučaju. Učenjaci tvrde, da se ne događa ni- 
šta bez dovoljnog razloga. Zato mora i svijet imati 
uzrok. Znanost ne pozna slučaja. U običnom životu 
govorimo o slučaju, jer ne poznamo uzroka, ali tim 
ne velimo, da uzroka uopće nema. 

11. Činim svakome dobro, to je moja vjera. — Vrlo 
je lijepo, kad drugome činimo dobro. Ali time smo iz- 
vršili samo drugi dio Božje zapovijedi, koja nam na- 
laže, da ljubimo Boga i bližnjega. Hoćemo li da izvr- 
šimo punu zapovijed, onda moramo izvršiti i prvi dio : 
ljubiti Boga. Ljubiti Boga znači spoznati ga i služiti 
mu vjerno u svemu, kao svom Bogu i vrhovnom 
gospodaru. 

12. Vjernici nijesu bolji od nevjernika. — Istina 
je, da svi vjernici nijesu sveci, jer im vjera ne oduzima 
slobode volje i mogućnosti da sagriješe. I u najboljoj 
pšenici ima kukolja, tako ima i zlih među vjernicima. 
Ali ako se čovjek malo ogleda oko sebe i po svijetu, 
uvjerit će se, da taj prigovor i inače nimalo ne odgovara 
istini. Pogledajte kaznione, zavode za popravak mla- 
deži, ludnice i bolnice, pa ćete odmah primijetiti, 

da su njihovi članovi ponajviše došli u te zavode, 
jer se nijesu držali baš propisa vjere. 

13. Ako živim po vjeri, rugaju mi se. — To je 
istina ! Ali ruganje nevjernika ne smije nas smesti, 
da živimo po svom uvjerenju. U trpljenju ojačat 
će se naša vjera. Imamo najbolji primjer u kršćanskim 
mučenicima i mučenicama, koji nijesu ni pred naj- 
groznijom smrću ni riječju ni činom zatajili svoje 
vjere. 

STVORENJE SVIJETA I ČOVJEKA. 

Dokazali smo, da je ovaj svemir zajedno sa na- 
šom Zemljom djelo ruku Božjih. Kazuje nam tu istinu 
naš zdravi razum, kad promatra svijet i prirodu. Ali 
kad hoćemo da znamo, kako je i na koji način svemo- 
gućnost Božja stvorila svijet, i kako je na zemlju 
došao čovjek, onda nam nije nikako dosta, ako pitamo 
za savjet prirodu i prirodne znanosti, jer su njihove 
nauke vrlo manjkave i nesigurne. Sam Bog nam je 
u Sv. Pismu objavio, što nam je potrebno znati o 
postanku svijeta i o postanku čovjeka. I gle, riječi 
Božje baš se prekrasno slažu s onim, što je prava 
ljudska znanost pronašla o postanku svijeta i čovjeka. 

ODAKLE SVIJET < 

Iz prve knjige Sv. Pisma znamo, da je Bog stvo- 
rio nebo i zemlju i u šest dana uredio i ukrasio svijet. 
Prvi dan postalo je svijetlo, drugi dan svod nebeski, 
treći dan pojavilo se kopno i morS sa biljem, četvrti 
dan Sunce i Mjesec sa zvijezdama, peti dan krilate 
i vodene životinje, a šesti dan ostale životinje i bi 
stvoren čovjek, da bude kralj i gospodar svemu stvo- 
renomu. Moramo ponajprije znati i imati na umu, 
kad čitamo taj Mojsijev opis stvorenja i ukrašivanja 
svijeta, kako mu je Bog objavio, da Sv. Pismo nema 
zadaće poučavati ljude u prirodoznanstvu, nego samo 
u onim stvarima, koje su potrebne za spasenje. Ne 

valja po tom u Sv. Pismu tražiti odgovor na raznovrsna 
naučna pitanja iz prirodnih znanosti. Mojsije nema 
nakane, da nas pouči, u kojem su redu nastale stvari 
u svemiru i zemlji, nego nas hoće da pouči o temelj- 
noj istini : svijet nije od vijeka, jer ga je Bog stvorio. 
Sv. Pismo nije učenjačka knjiga, nego u prvom redu 
vjerska knjiga i zato govori o prirodi pučki, prema 
mišljenju onoga doba, i kako se običnom čovjeku 
privida (na pr. : da Sunce ishodi i zalazi), samo da 
narod razumije. Izvještaj Sv. Pisma o stvorenju 
i ukrašivanju svijeta hoće čovjeka da potakne, da 
Boga prizna stvoriteljem cijelog svemira, da bude 
Bogu zahvalan posvećujući sedmi dan Stvoritelju i 
ne radeći težačkog posla. Vjera nas ne obvezuje, da 
vjerujemo, da su sve vrste biljka i životinja, kakvih 
imamo danas, baš izravno od Boga stvorene. Bog 
je mogao stvoriti samo glavne i jače vrste i njima 
dati zakon i snagu, da prirodnim putem stvaraju 
druge, te bi se i radi toga morali diviti divnoj premu- 
drosti i brizi Božjoj, koja je znala tako divno proiz- 
vesti raznolik i plodan život na zemlji iz malih po 
Bogu stvorenih početaka. 

Prirodna znanost iznijela je dosada ovu prilično 
dokazanu nauku : Čitav svemir, vele prirodoznanci, 
bio je u početku plinovita i užarena ogromna kruglja, 
koja se u ogromnom prostoru okretala sama oko sebe. 
S vremenom, su se radi odbojne sile na krajevima užarene 
kruglje otcijepili od nje neki dijelovi, i tako su na- 
stale naše zvijezde i ostala nebeska tjelesa, a među 
njima i naša Zemlja. Užarena Zemlja stala se okreta- 
njem u svom svemirskom putu i hladiti, stvorila se kora 
zamaljaska, a na njoj kopna i mora. Nakon dugog 
vremena novi su taloži pokrili plodna polja, osušena 
mora i velike prašume i stvorile nam razne naslage 
ugljena. Na mnogim se mjestima zemaljska kora 
uleknula, pa su nastala brda i doline. Vulkanske pro- 
vale stvorile su nove bregove. Vjetrovi, kiše, led i 
snijeg, mora i rijeke promjenjuju površinu zemlje. 
Okamenjene ribe, biljke i životinje, koje su nađene 
u iskopinama u zemlji, pokazuju, da su prije bile na 

zemlji jače i drugojačije životinje, kojih danas više 
nema. 

Za sav taj preokret i promjenu trebalo je hiljade 
i hiljade godina. Čitavom ovom razlaganju znanosti 
nije protivno Sv. Pismo, jer se šest dana stvaranja 
svijeta ne smije shvatiti ko naši dani u trajanju od 24 
sata, nego kao dugi vremenski razmaci (periode). 
Nauka Sv. Pisma protivi se u prvom redu onoj nauci 
koja se zove materijalizam, i koja tvrdi, da je tvar (mate- 
rija) vječna t. j. od vijeka i da prema tome nije stvorena 
u vremenu od Boga. Pa kako može tvar biti vječna i 
Štogod je vječno, ima stalan oblik i veličinu, koja se 
nikad ni za sitnicu ne bi mogla povećati ni umanjiti. 
A eto prirodna znanost nam pokazuje, da se svemir 
a s njim i naša Zemlja, i te kako u vremenu mijenjao, 
pa zato nije od vijeka ni vječan, nego je stvoren u vre- 
menu, te se po Božjim zakonima mijenja i usavršuje. 

Ima i takvih ljudi, koji tvrde, da ni prvi život 
nije na svijetu nastao od Boga, nego iz zemlje t j. 
iz nežive tvari. Kao da bi obični kamen, granit, mra- 
mor ili druga koja rudača mogla dati život biljki 
ili životinji ! Što nemaš, staro je pravilo, ne možeš 
ni dati. Ako nemaš u novčanici 100 dinara, ne možeš 
ih iz novčarke ni izvući. Ako smjestimo do stotinu 
ih tisuću lijepih kočija jednu do druge, ih jednu na 
drugu, ne će se ta gomila ih taj red kočija ni prsta 
naprijed pomaknuti niti će te kočije proizvesti nove 
kočije, pa makar im se broj digao na tisuće i tisuće 
i bile izložene najžešćem suncu ih ležale u dubokom 
i plodnome mulju. Učenjaci su u svojim radionicama 
sastavili sastavne dijelove najjednostavnijih tjeleŠca, 
miješah su ih i grijali i elektrizirah, svejedno su dijelovi 
ostali mrtvi i neživi. Zato su pravi učenjaci došli do 
zaključka : da živo biće postaje samo iz živog bića i 
živa stanica samo iz žive. Prvi život došao je dakle 
na zemlju od Boga, koji jedini živi od vijeka do vijeka ! 
Neki gospodin pripovijedao je ovaj istiniti doga- 
đaj : »Kada smo na sveučilištu u Beču u tumačenju 
došh do pitanja : odakle život na svijetu, profesor 
je đacima kazao : moramo reći, da život dolazi ih iz 



mrtve prirode ili od Boga. Na to su svi viknuli : ne 
od Boga, ne od Boga, nego iz mrtve prirode.« Eto, 
boje se Stvoritelja i zato ga zabacuju, i radije primaju 
ludu i nemoguću stvar za istinu. Punim je pravom 
zato izjavio znameniti učenjak Virhow na sastanku 
prirodoznanaca u Njemačkoj godine 1877. ovako : 
»Dakako da za svoju tvrdnju, da se život razvio iz 
mrtve (nežive) tvari, nijesu donijeli nijednu uvjer- 
ljivu činjenicu.« Što je u tu svrhu donio razvikani 
materijalista Emest Hackel (Hekel), ili je obična pre- 
vara ili nema nikakve znanstvene vrijednosti. 

odakle Čovjek < 

Po nauci Sv. Pisma zemlja je u početku bila pra- 
zna i nije bilo nikoga, tko bi je obrađivao. Svemogući 
Bog stvori prvi ljudski par : Adama i Evu, i oni su naši 
praroditelji, jer se iz njih narodio čitav rod ljudski 
i proširio se čitavom zemljom. Po nauci bezvjeraca 
nije čovjek kao najsavršeniji stvor na zemlji izašao 
iz ruku Božjih, nego se čovjek razvio iz majmuna. 
Čovjek je po njima vrlo savršeno razvijena životi- 
nja i ništa više! Za njegov razvitak trebalo je, vele, mili- 
june i milijune godina, jer se najprije razvila lijepa 
ljudska glava, onda ustroj tijela, te je na koncu novi 
majmunski čovjek uspravno prohodao i postao pravi 
čovjek. Kako je sva njihova nauka izmišljena, samo 
da ukloni iz čovječjeg života Stvoritelja, na čiju je 
sliku i priliku stvoren ! 

Da dokažu svoju izmišljotinu, stali su da donose 
dokaze, koji počivaju na očitoj neistini, ili su opet 
iznijeli tako slabe i mršave, koji ništa ne dokazuju. 
Ponajprije su javili čitavom svijetu, da su našli žive 
ljude, koji su slični majmunima. Takvi majmunski 
ljudi nalaze se tobože na otoku Sumatri. A kad su 
ozbiljni učenjaci došli u te strane, da promotre toč- 
nije te neobične pojave, otkrila se prevara, jer su ti 
nazovi-majmunski ljudi bili posvema pravi pravcati 
ljudi kao i mi. Ni sada nijesu mirovali, nego su počeli 
prekopavati utrobu zemlje i tražili suhe kosti, da 

barem tamo u prošlim pokoljenjima nađu poluljude 
ili polumajmune. Jer ako se čovjek razvio od maj- 
muna, zastalno će se naći u zemlji veoma velik broj 
kostura, koji tvore prelaz ili most među majmunom 
i čovjekom. I zbilja, čuli su se glasovi, da su se takvi 
kosturi doista i našli, kao na pr. na otoku Javi ili kod 
nas u nekoj špilji kraj Krapine. Ali učenjaci se nijesu 
dali odmah zablenuti, nego su točnim mjerenjima 
i brojkama utvrdili, da tobožnji prelazni kosturi 
majmunskih ljudi nijesu drugo, nego kosturi potpu- 
nih majmuna ili potpunih ljudi, i da nema te razvi- 
kane sredine. Kada im se i tu iznevjerila sreća, 
stali su tvrditi, da se čovjek nije baš neposredno raz- 
vio iz majmuna, nego da su se čovjek i majmun upo- 
redo razvili od zajedničkog pradjeda. Jedni su se po- 
tomci toga pradjeda razvili u čovjeka, a drugi u maj- 
muna. I opet se počelo iskapati u zemlji, da se nađu 
kosturi, koji bi pokazali razvoj od pradjeda u majmuna 
na jednu stranu i razvoj od pradjeda do čovjeka na 
drugu stranu. Za razvoj majmuna našli su trideset 
posebnih rodova, a za čovjeka ni jednoga. To je dokaz, 
da je čovjek došao na svijet kao gotov čovjek i da 
nema pradjeda, a pogotovo mu nijesu majmuni pra- 
djedovi 

Pa kolika je već razlika među čovjekom i majmu- 
nom ! Isporedimo malo pobliže njihovu vanjštinu, 
da se osvjedočimo o neistinitosti porijekla od zajed- 
ničkog ili međusobnog razvoja. Lijepa je čovječja glava 
s plemenitim crtama na licu, koje su izraz duha. Če- 
ljust mu nije upadna, a zubi su u njoj poredani po 
veličini, dok je čelo visoko. Naprotiv kod majmuna 
čeljusti se pružaju naprijed, nemaju brade, čelo nisko, a 
lubanja prama veličini tijela vrlo malena, te za to ima u 
njoj veoma malo mozga. Ljudska lubanja (1400 cm 3 ) 
je skoro tri puta veća od majmunske (500 cm 3 ) te je 
i čovječji mozak tri puta teži (1400 gr) nego majmun- 
ski (450 gr). Majmun ima četiri ruke udešene za penja- 
nje tako, da su prednje veće od stražnjih. Čovjek ima 
dvije ruke za hvatanje i dvije noge za stupanje tako, da 
su noge dulje od ruku. Majmun nema stopala za ho- 

danje, zato mu je položaj kod hodanja težak i nije 
čvrst. Ljudi imadu uspravan hod, jer imaju tako 
odešen mozak i teško pužu na noge i ruke, a još teže 
u puzanju gledaju. Kod životinja i kod majmuna 
je hod sagnut, jer imaju malo mozga i hrp ten jača ne 
dosiže moždane odozdo, već u visini očiju, pa žele 
li vidjeti, moraju se spustiti na sve četiri ruke. 

Učenjaci su kazali na temelju takvih iznašašća, 
da nema između majmuna i čovjeka ni jedne kosti 
slične, a kamo li jednake, pa da za to međusobni raz- 
voj nije ni moguć. 

Ogledajmo, kakav je način života kod životi- 
nja, a kakav je kod ljudi ! Životinjama daje na- 
rav prama godišnjoj dobi i potrebno odijelo, dok čo- 
vjek mora sam sebi upotrijebiti životinjsku kožu i 
vunu, da zaštiti svoje tijelo. Priroda je životinje 
obdarila najjačim oružjem za obranu : zubima, nok- 
tima, kopitom, tjelesnom snagom, dok je čovjek 
upućen, da umjetnim načinom sebe brani. Da se 
prehrani, čovjek mora vrlo dobro da izrabi razna go- 
dišnja doba, dok se životinja bez većeg truda opskrb- 
ljuje. Kako se čovjek mora mučiti, dok izuči kakav 
zanat, koliko se knjiga napiše i prouči, da se štogod 
izumi, a mala lasta plete gnijezdo vrlo vješto bez ika- 
kve pouke, mravi grade sebi veličanstvene podzemne 
stanove, pčelice prave najfinije saće bez truda i muke. 
Eto dnigojačija je narav ljudska, a drugojačija opet 
Životinjska. 

Spomenimo još nešto ! Jedini čovjek ima umjetno 
oružje, jedini upotrebljava oganj, a jedini se čovjek 
smije, jedini on govori, što misli, što zna i što želi. 
I najdivlja plemena dobro govore. Učenjaci kažu, 
da životinje imaju vrlo razvijen ustroj za govor. Pa 
zašto ne govore i Jer nemaju misli, da ih riječju iz- 
raze. A manjkaju im misli, jer nemaju razumne duše, 
kakvu imade čovjek. Zato majmun nema vjere ni na- 
pretka ! Baš duša čini nepremostiv jaz između maj- 
muna i čovjeka, ali o duši govorit ćemo kasnije. Mo- 
gli bismo toliko toga još nabrojiti, što nas razlikuje 
od majmuna, ali je suvišno, jer temeljiti razlozi nijesu 

ionako doveli bezvjerce do njihove nauke, nego ih je 
do toga dovela težnja, da uklone Boga iz ljudskog 
života. 


DUŠA JE LJUDSKA BESMRTNA. 

Čovjek, koji niječe osobnog Boga, tvrdi : kad 
čovjek umre, prestaje svaki život, i sve je svršeno. 
Ova nauka krije u sebi pogubnu zabludu, da čovjek ne- 
ma besmrtne duše. Ali prava istina glasi, da svaki čovjek 
ima dušu i tijelo. Dok su nam duša i tijelo sjedinjeni, 
dođe živimo ; kad se rastave, onda umremo. Prestaje 
li smrću svaki život i Da, tijelo izgubi svoju ljepotu 
i svježinu, pretvori se u prah i pepeo, ali ne zauvijek. 
Opet će se obnoviti. Providnost Božja tako lijepo 
obnavlja sve u prirodi. U jeseni vene lišće i pada na 
zemlju, da sagnjije, a kad se javi proljeće, zalista se 
drveće svježim, mladim lišćem. Voda rijeka i mora 
mijenja se u paru, koja se zgusne u oblake, da se opet 
u obliku kiše izlije ponovno u mora i rijeke. Zrno, 
bačeno u rodnu zemlju u pravo vrijeme, obnavlja se 
u punanom i prekrasnom klasu. Tako će biti i sa 
našim tijelom : u grobu će se izmijeniti i istrunuti, 
ali ga ne će nestati. Iza nekog vremena, naime na koncu 
svijeta, uskrsnut će na novi život, da se spoji sa du- 
šom i živi vječni život. 

U besmrtnost duše vjeruju svi narodi kruglje 
zemaljske. Pitajmo za savjet stare učenjake, kao So- 
krata, Platona, Aristotela, i velike narode stare pro- 
svjete i napretka, kakvi su bili Asirci i Babilonci, Egip- 
ćani i Grd, pa će se svi složiti u onom, što je kazao 
slavni rimski govornik Ciceron : »Vjerujemo, da duše 
iza smrti žive, i svi se narodi u tom slažu.« Današnja 
divlja plemena ispovijedaju isto uvjerenje, kad se 
mole svojim kućnim bogovima, kada meću s pokojni- 
cima u grob hranu za prekogrobni život i sitan novac 
pod jezik, da plate vozarinu na drugi svijet, i kad 
prikazuju žrtve za sreću svoje umrle rodbine. U bes- 
mrtnost duše vjeruju i svi evropski učenjad, koji vje- 
ruju u osobnog Boga. Najdublji kršćanski mudrac 

sv. Augustin ostavio nam je opisan značajni događaj, 
koji svjedoči o besmrtnosti života : Bio je neki bez- 
vjerski liječnik, zvan Genadije. Taj je nijekao bes- 
mrtnost duše i život preko groba. U snu ugleda pred 
sobom jednom nekog mladića sva u bjelinu Mladić 
ga upita : »Genadije, vidiš li me i« — Liječnik odvrati : 
»Da, vidim te.« — Mladić nastavi : »Vidiš li me očima 

— Na to će Genadije : »Ne, jer moje oči spavaju.« 

— »Pa čime me gledaš s’« — »Toga baš ne znam.« — 
Na to će mu mladić : »Vidiš Genadije, ti spavaš, a čuješ 
i vidiš i govoriš. Doći će vrijeme, kad ćeš, umrijeti 
i svejedno ćeš vidjeti, čuti, govoriti i osjećati.« Ge- 
nadije se probudi iza sna i spozna, da mu je Bog 
poslao anđela, da ga pouči i obrati. I povjerova, da 
duša živi iza smrti i da je besmrtna. Jer kao što nema 
trčanja bez trkača, niti smijanja bez onoga, koji se 
smije, tako nema ni gledanja, mišljenja i osjećanja 
bez bića, koje gleda, misli i osjeća. To nije ni glava, 
ni, mozak ni srce, jer su to raspadljive i prolazne tvari. 
Duša misli i osjeća i gleda. Nije duša tjelesna, niti 
je od tvari, nego je duhovna, i zato se ne može raspa- 
sti i uništiti ni samom smrću. 

Pa tko ne vjeruje danas u besmrtnost duše < 
Možda omladina čista srca i bogobojazna, kreposni 
muževi i vjerne žene i Podnipošto ! Tko vrši savjesno 
svoje dužnosti, živi čisto i pošteno, vjeruje u budući 
život, jer očekuje s veseljem nagradu za žrtve za 
krepostan život. Samo okaljani grijehom i nepošteni 
mogu da kažu : našom smrću sve je svršeno, jer 
dobro znaju, da poslije smrti mogu samo očekivati 
oštar sud i strašnu kaznu. Zato i njihovo svjedočan- 
stvo ne vrijedi mnogo, a pogotovu kad i takvi u sret- 
nijim časovima u svom životu priznaju vjeru i bes- 
mrtnost duše. 

Ljudsko srce stvoreno je i hlepi za srećom uvijek 
i neprestano. Za vrijeme zemaljskog života ne može 
postići sreće i umiriti se. Kad postigne jedno, odmah 
teži i za drugim. Dajte mu časti i bogastva, koliko 
samo želi, ne će biti sito niti zadovoljno. Ljudsko je 
srce odveć veliko u svojim zahtjevima, a da bi ga 

mogle draži ovog svijeta zadovoljiti ! Pa tko je stavio 
u čovjeka takvo srce s tom težnjom za srećom i Samo 
Bog. Ako bi duša uginula zajedno sa tijelom. Bog 
nam ne bi usadio u dušu temeljnu težnju, koja se ne bi 
dala nikada ostvariti, jer bi nam u srce stavio živi 
pakao i strašnu muku. Ludo je to i pomisliti od pre- 
dobrog Boga. Ima dakle drugi život osim ovog ze- 
maljskoga, gdje ćemo moći postići potpunu sreću 
i gdje duša živi besmrtno. 

Čujmo još glas svoga srca i savjesti ! Krvožedni 
tigar navali na putnika, ubije ga, raskomada ga i po- 
jede, a onda legne i odmara se u miru. A čovjek, kad 
počini zločin zarinuvši bodež u srce svoga bližnjega, 
nema mira ni pokoja : trči, da se sakrije. I makar 
sa sakrio pred ljudskom pravdom, pomisao na čin 
para mu srce i ledi mu krv u žilama. Zašto i Jer 
se boji kazne Božje na drugom svijetu. Ili kada nam 
je umro otac, majka, draga sestra ili mili brat, vjerna 
supruga ili ljubljeno dijete, srce nam ne kazuje, da ih 
više ne ćemo vidjeti, nego se tješi dubokim uvjerenjem, 
da nam ih je smrt otela samo za kratko vrijeme : još 
oni žive i mi ćemo se domala s njima sastati. 

Ljudi praznovjerni i krivo upućeni drže tajnovite 
sastanke i dozivaju duhove sad jednoga, sad opet 
drugoga mrtvaca, da ih pitaju za savjet. I ako se 
ne javljaju baš pozvani duhovi, javljaju se ipak duhovi 
i odgovaraju na upite, daju znakove svoje prisutnosti. 
Makar da su te pojave đavolske izmišljotine, da 
zavedu dušu u propast, ipak se zbivaju i dokazuju, 
da duše ne umiru, kada tijelo umre. Jasniji su nam 
i nepokolebivi dokazi one pojave s drugog svijeta, 
ispripovijedane u sv. Evanđelju. Mojsije i Ilija javili 
su se kod preobraženja Isusova trojici apostoli : 
Petru, Ivanu i Jakovu. Krist je sam iza trećeg dana 
uskrsnuo. Lazar je četvrti dan oživio, a sin udovice 
iz Naima na dan pokopa. Duše su njihove Božan- 
skom snagom Stvoritelja dozvane iz drugog svijeta 
u mrtva tijela. 

Kad bi smrću prestao svaki život i ne bi bilo 
pravde barem iza smrti, onda bi bila ludost krepostan 

Život, a pravi mudraci bili bi raskolnici, rasipnici, koji 
piju punu čašu naslada i vode raspojasan i nepošten 
Život Zašto da se i ne nažive, kada smrću prestaje 
svet 1 Ne buni li nam se duša na takvo razlaganje i 
Eto, zdravi nam osjećaj kazuje, da nije smrću sve go- 
tovo, već da ima život, gdje dolazi pobjeda vječne 
Pravde. 

Svjedočanstvo svih naroda, glas našega srca, 
duše preminulih, glas Božji i zdrav osjećaj potvr- 
đuju, da je čovječja duša besmrtna. Ako je naša duša 
besmrtna, njezina je vrijednost vrlo velika. Sam 
Spasitelj kaže : »što koristi čovjeku, ako zadobije 
čitav svijet, a svojoj duši škodi i (Mat Wi6. 26.).« 
Stoga se ljudima nameće dužnost, da se brinu za dušu 
više nego za tijelo, te dobrim djelima i životom osi- 
guraju sretnu besmrtnost. 

ISUS KRIST 


SV. PISMO I USMENA PREDAJA. 

Svojim zdravim razumom može čovjek, kako 
smo vidjeli, da spozna pravoga Boga. Ali mnogi 
i mnogi ljudi ipak se nijesu poslužili svjetlošću svoga 
uma i nijesu došli do spoznaje Boga, nego su ostali 
na pola puta i stali su štovati idole (krive bogove). 
Drugi su opet spoznali pravoga Boga, ali je njihova 
spoznaja ostala manjkava, kriva i nesigurna, te su 
pali u razne zablude. Tako su neki tvrdili, da se Bog 
nakon stvorenja svijeta više ne brine za svijet, a drugi 
su učili, da je u Bogu samo jedna osoba, kao što je i 
jedna narav. Da što više ljudi spozna pravoga Boga, 
i da takva spoznaja bude što bolja i stalnija, objavio 
se Bog sam ljudima. 

Tko niječe Boga, takav naravno ne vjeruje, 
da se Bog objavio. Ali tko vjeruje u Boga, taj vjeruje 
i u njegovu svemogućnost i sveznanje, da se može 
objaviti i ljudima govoriti. I doista. Bog je govorio 
Adamu, Noi, Abrahamu, Mojsiji i mnogim drugim 
ljudima u starom Zavjetu. U novom Zavjetu govorio 
nam je Isus Krist, Sin Božji, sam osobno i preko svojih 
apostola. Stari i novi Zavjet među sobom su povezani, 
jer je stari Zavjet priprava za novi Zavjet, a novi 
Zavjet opet je ispunjenje i usavršenje starog Zavjeta. 
Uzvišene misli o Bogu, o ženidbi, o čistoći, o ljubavi 
prema bližnjemu u starom i novom Zavjetu nadma- 
šuju sadržaj svetih knjiga drugih vjera, kao n. pr. 
Korana. Stari i novi Zavjet sačinjavaju objavu Božju. 

Nekoja lica, kojima se Bog objavio i govorio, kao 
Mojsiji, Jozui, Samuelu, Salamonu, pa prorocima 
Izaiji, Jeremiji, Ezekijelu i Danijelu i ostalima, napi- 
sali su, što je njima ili drugima Bog objavio, te tako 

imamo Sv. Pismo staroga Zavjeta ili Bibliju. U novom 
Zavjetu pisali su Božju objavu evanđelisti : Matej, 
Marko, Luka i Ivan, i drugi apostoli kao Petar, 
Pavao i Juda Tadej. Te spise ili knjige zovemo Sv. 
Pismo ili Biblija novoga Zavjeta. Mojsije je prvi 
počeo pisati oko 1.500. godine prije Krista, a zadnji 
je pisao sv. Ivan oko 100. godine poslije Krista, tako 
da je između prve i zadnje knjige Sv. Pisma prošlo 
1.600 godina. U sv. Pismu nema ni jedne nauke, koja 
bi bila protivna mišljenju zdravog razuma i protiv 
prave, istinite nauke, jer je i znanost kao i objava 
u Sv. Pismu djelo Boga, koji ne može sam sebi pro- 
tusloviti. Radi toga razloga nema u Sv. Pismu objav- 
ljenih nauka, koje bi se protivile jedna drugoj. Ali 
u Sv. Pismu ima takvih nauka, koje proširuju i uve- 
ćavaju naše vjersko znanje, a ima i takvih istina, 
koje mi zovemo »tajne vjere«, jer ih našim ljudskim 
umom ne možemo dokučiti ili shvatiti. Pa to je posve 
prirodno, da nam Božja objava donosi neshvatljivih 
istina. Božji putevi nijesu uvijek ljudski putevi. Zato, 
ako naiđemo na takve poteškoće u Sv. Pismu, ne će 
nam se uskolebati vjera u Božju objavu. 

Mnogi bi htjeli naći pogrešaka u Sv. Pismu. Sv. 
Jeronim, naš zemljak, poručuje takvima ovako : 
»Tko je zlatar i ispituje zlato, ne može u isto vrijeme 
istraživati Sv. Pismo, a tko se bavi vinom, ne može 
tumačiti proroke i apostole.« Katolici imaju za tuma- 
čenje smisla Sv. Pisma neprevarljivo crkveno Učitelj- 
stvo, te su katolička izdanja Sv. Pisma odobrena od 
crkvene duhovne vlasti i previđena tumačenjem sv. 
crkvenih otaca. S toga razloga katolik posve sigurno 
čita i razmišlja takvo odobreno izdanje Sv. Pisma. 
Inovjerci tumače svaki po svoju smisao Sv. Pisma, 
pa nije onda ni čudo, da su se podijelili u stotine raz- 
nih vjera : koliko glava, toliko je protuslovnih tuma- 
čenja istih riječi. 

Sv. pisci starog i novog Zavjeta nijesu napisali 
svoje vlastite misli i mnijenja, nego kao glasnici Bo- 
žji kazuju nam ono, što im je Bog zapovjedio i kako 
ih je nadahnuo. Sva objava ima jedin cilj i jedno 

središte : Gospodina našeg Isusa Krista. Po Duhu 
Svetomu nadahnuti pisci pisali su najsavjesnije, ni- 
šta ne dodavajući niti zatajujući. Tako su iskreni 
i tako ljube istinu, da opisuju vlastite svoje mane 
i grijehe. Učenjaci su u nedavno vrijeme na raznim 
stranama na Istoku pretražili iskopine, i te potvrđuju, 
da su podaci i tvrdnje u Sv. Pismu istinite. 

Svete knjige došle su do nas neiskvarene. Staro- 
zavjetne knjige čuvali su kao zjenicu svoga oka Ži- 
dovi, a od njih ih je preuzela Crkva i do danas ih jed- 
nakom brigom nepokvarene čuva. Novozavjetne knjige 
preveo nam je na latinski jezik sv. Jeronim iz rukopisa, 
koji su bili prepisi apostolskih i evanđelistarskih sv. 
spisa, a brižno su pohranjeni u Crkvu 

Evanđelisti i apostoli nijesu napisali sve, što je 
Krist govorio i činio. Evanđelist sv. Ivan veli na koncu 
svoga evanđelja : „Isus je još mnogo činio i govorio, 
što nije napisano u ovoj knjizi.” (Iv. 21, 25.) Pa Isus 
nije ni htio, da sve ostane samo napisano. Sam nije 
ništa napisao, a apostole je poslao, da govore i propo- 
vijedaju a ne da pišu, što su od njega čuli i vidjeli : 
»Idite i naučavajte sve narode.« (Mat. 28, 19.) Apo- 
stoli su poslušali Isusa, te su u glavnom propovijeda- 
njem učili narod i širili Kristovu vjeru i Crkvu. Te 
objavljene istine, koje su apostoli usmeno naučavali, 
a nijesu napisali, zovemo usmenom Predajom. Tako 
n. pr. ne znamo iz Sv. Pisma, kako se krsti, koga valja 
krstiti, da li djecu ili samo odrasle, da trebamo baš 
nedjelju svetkovati, koje knjige spadaju u Sv. Pismo, 
i kako se moraju razumjeti pojedine istine. Sve te po- 
trebne nauke nalazimo u usmenoj Predaji. Mnoge su 
takve nauke usmene Predaje kasnije zabilježili crkveni 
Oci u svojim djelima, koje danas posjedujemo. Iz 
njih opažamo, da su prvi kršćani vjerovali istu vjeru, 
primali iste sakramente i vršili službu Božju, baš 
kao što se danas vjeruje i drži u katoličkoj Crkvi. 
Usmena predaja je prema tomu kao i Sv. Pismo vrelo, 
iz kojeg mi crpimo svoju kršćansku vjeru, te se usmena 
Predaja i Sv. Pismo nepokvareno čuvaju i tumače 
kod neprevarljivog Učiteljstva u Crkvu 

PROROČANSTVA. 

Sv. Oci lijepo uspoređuju Sv. Pismo sa pismom, 
koje je Bog dao napisati za ljude. Kod svakog pisma 
vrlo je važan potpis, jer se po njemu pozna pisac 
pisma. U Sv. Pismu se nalazi dvostruki potpis, koji 
ne može nitko da krivotvori : proroštva i čudesa. 
Oni vrijede kao pečat Božji i potvrda, da Sv. Pismo 
nije ljudsko, nego Božje djelo. 

Što je proroštvo < Odgovor će nam dati najbolje 
ovaj primjer : Krist je prorekao razorenje grada 
Jeruzalema pred svoju smrt ovim riječima : »I okru- 
žit će te neprijatelji tvoji opkopom, i opkolit će te, i 
obuzet će te odasvud, i o zemlju lupit će tobom 
i sinovima tvojim, koji su u tebi, i ne će ostaviti kamen 
na kamenu.« (Luk. 20, 43. 44.) I doista, proroštvo se 
ispunilo od 66. do 70. godini poslije Krista. Rimski car 
Vespazijan i njegov sin Tito osvojiše grad i sravniše 
ga sa zemljom. Preko milijun Židova poginulo je 
kod osvajanja što od mača, a što opet od gladi. Dakle 
proroštvo je stalno kazivanje događaja, koji će se 
dogoditi, a za koji se ne može unaprijed doznati na 
naravski način. Tko je mogao 35 godina prije znati, 
da će biti Jerusalem vojskom opkoljen i razvaljen < 
To može stalno i bez sumnje znati samo onaj, koji 
sve zna, a to je Bog. Sv. Luka je ovo proroštvo na- 
pisao u svom Evanđelju, dok je Jerusalem još postojao 
i bio u potpunom cvatu i ljepoti. 

Prema tome nije proroštvo, kad se, istina, nešto 
unaprijed kazuje, ali nesigurno i nestalno. Niti je pro- 
roštvo, kad se kazuju unaprijed takvi događaji, koji 
se dadu proračunati po stalnim zakonima, kao n. pr. 
pomrčina sunca ili promjena vremena. Sva današnja 
gatanja iz karata, sna, iz dlana na ruci, spiritizam, 
čitanje misli mogu se protumačiti naravskim silama 
ili su obična prevara, pa stoga ne vrijede za prava 
proroštva. 

Proroštva o Mesiji ispunila su se na Isusu Kristu. 
Ponajprije se proriče odmah iza Adamova grijeha, 
da će Krist svladati đavla, zatim da će biti iz Semova 

roda i potomak Abrahainov, i to iz plemena Judina 
i kuće (obitelji) Davidove. Kralj David oko i.ooo. godine 
prije Isusa Krista proriče, da će Krist umrijeti na križu 
i us krsnu ti. »Probodoše ruke moje i noge moje i pre- 
brojiše sve moje kosti. Podijeliše moju odjeću među 
se, a za moju haljinu baciše kocke.« (Ps. 21, 27. — 29.) 
»Ti ne ćeš pustiti moje duše u kraljevstvu smrti i svome 
svetome dati gledati raspadanje.« (Ps. 15, 10.) Pro- 
rok Izaija oko 700. godine prije Isusa unaprijed nam 
kazuje vrste Kristovih čudesa : ozdravljenje slijepih, 
hromih i nijemih. »Sam Bog će doći i vas izbaviti. 
Tada se otvaraju oči slijepome, i uši se gluhoga otva- 
raju. Tad skače kao jelen uzeti, i jezik se nijemoga 
odriješuje.« (Iz. 35, 4—6.) Miheja proriče 600 godina 
prije Krista i točno kazuje, da će se Krist baš u Be- 
tlehemu roditi. »Ti Betleheme u zemlji Judinoj, nijesi 
ni po čem najmanji među kneževskim gradovima 
Judinim, jer iz tebe će izaći knez, koji će vladati nad 
narodom Izraelovim.« (Mih. 5, 2 i Mat. 2 — 6.) 

Ispunjenje tih mesijanskih proročanstva poka- 
zuje nam, da su proroci, koji su ih unaprijed kazali, 
bili doista od Boga poslani i da su u ime Božje govorili, 
te da je ono, što su govorili, doista živa istina. Bog, 
koji je vječna istina, ne može ispunjenim proročan- 
stvom potvrditi laž. Kad dakle ispunjena proroštva 
govore o Isusu Kristu, da je Spasitelj i Bog, onda 
je Isus Krist uistinu Bog i Spasitelj. Na to ispunjeno 
proroštvo pozvao se i sam Krist, kad mu je Ivan Krsti- 
telj poslao svoje učenike, da ga pitaju : »Jesi li ti onaj, 
koji ima doći, ih da očekujemo drugoga <« — Krist 
odgovara Ivanovim učenicima, neka kažu ono uči- 
telju, što vide, a što se o Mesiji proreklo : »Slijepi 
gledaju, hromi hodaju, gubavci se čiste, gluhi čuju, 
mrtvi ustaju.« (Mat. 11, 5.) Kad je došao u Nazaret 
i u zbornici pročitao Izaijino proročanstvo o Mesiji, 
reče sakupljenima : »Danas se izvrši ovo pismo u ušima 
našim.« (Luk. 4, 21.) 

Ah Krist je i sam proricao i tim proroštvima 
potvrđivao svoje Božanstvo. On nije bio prorok kao 
ostali starozavjetni proroci, koji su proricah samo 

onda, kada su bili od Boga nadahnuti, i kada im se 
od vremena do vremena zavjesa budućnosti roda 
ljudskoga malo odgmula. Isusu su bile neprestano 
pred očima i najskrivenije misli i želje ljudskoga srca. 
On nije to trebao za proricanje nikakvog nadahnuća 
s neba, pred njim je knjiga povijesti roda ljudskoga 
i svakog pojedinog čovjeka bila širom otvorena. Evo 
samo nekojih ! 

Andrija mu dovede svoga brata Šimuna. Gospo- 
din ga pogleda, promotri svu njegovu budućnost 
i reče mu značajne riječi : »Ti si Šimun, sin Jonin, 
ti ćeš se zvati Kefa,« (što će reći : Petar). (Iv. i, 42.) 
Drugi dan dovede mu Filip Natanaela. Kada ga Isus 
ugleda, reče mu : >Gle, pravog Izraelca, u kom nema 
lukavstva.« — Začudi se Natanael i upita ga : »Odakle 
me poznaješ S 1 « — Isus mu odgovori : »Prije nego te 
pozva Filip, kad si bio pod smokvom, vidjeh te.« 
Natanael uvidi Isusovo Božansko sveznanje i priznaje : 
»Učitelju, ti si Sin Božji, ti si kralj Izraelov !« (Iv. 
1, 47 — 49.) Isto je tako iznenadio Isus i Samaritanku 
kod Jakovova zdenca, kad joj je kazao, da je imala 
pet muževa, a koga sada ima, da joj nije muž. Samari- 
tanka prizna : »Gospodine, vidim, da si prorok.« (Iv. 
4, 16 — 19.) On pozna to no namisli svojih protivnika 
kod ozdravljenja čovjeka sa suhom rukom, proriče 
da će ga Juda izdati, Petar tri puta zatajiti, da će biti 
razapet i uskrsnuti. Prorekao je Petrovu mučeničku 
smrt na križu, razorenje Jeruzalema i vječno traja- 
nje svoje Crkve. 

Ljudski pogled ne dopire tako daleko. Budućnost 
je otvorena i jasna samo sveznajućim očima Božjim. 
Poklonimo se poput Natanaela pred Isusom i priz- 
najmo : Gospode, Ti si Sin Božji ! 

BOŽJA ČUDESA. 

Svi sljedbenici bezvjerskih struja kao u jedan 
glas dovikuju : nema čuda ! Ne dolaze oni do toga 
zaključka na temelju kakvih opravdanih razloga, 
nego iz stalne predrasude, da čuda jednostavno ne 



smije biti. Jer nevjernici znaju dobro, da onaj tko prizna 
čudo, mora odmah odgovoriti na pitanje : tko je čudo 
učinio < A baš se odgovora na to pitanje oni vrlo 
boje. Odgovor naime glasi : čudo je učinio onaj, 
koji je gospodar prirode i svih zakona. A to je Bog. 
Odbacujući Boga odbacuju i čudo. 

Mi, koji vjerujemo u pravoga Boga, vjerujemo 
i to, da su čuda moguća. Bog je gospodar prirode i svih 
prirodnih zakona. On može zakone mijenjati i zausta- 
viti njihovo djelovanje posvema ili na neko vrijeme. 
Tako je na pr. Isus hodao po vodi. Po prirodnom 
zakonu morao je Isus potonuti, ali nije potonuo, jer 
je Isus kao Bog svojom silom spriječio potonuće. Čudo 
je baš izvanredno vidljivo djelo, koje ne može izvr- 
šiti ljudska sila, nego svemogućtvo Božje. Osim toga 
mi znamo, da je Bog kao stvoritelj svijeta iz ništa 
učinio svijet. Kad Bog može stvoriti ljudsko tijelo, 
ili njegove dijelove kao oko, uho i ostale česti, te 
vjetar i more i druge prirodne sile, onda zastalno 
može i ono, što je manje od stvaranja : povratiti vid, 
obnoviti zdravlje, uskrsnuti te utišati vjetar i valove. 
Konačno znademo iz povijesti, da su se čudesa doga- 
đala, i da se još i danas događaju, n. pr. u Lurdu,* 
pa stoga punim pravom tvrdimo, da su čudesa moguća. 

Protivnici čuda tvrde nadalje, da mi ljudi ne 
poznamo svih prirodnih sila, te njihovu snagu i moć, 
a da bi mogli kazati : evo, ovaj događaj je čudo. Eto 
tko bi, — navode oni za potvrdu, — mogao bio 
i pomisliti pred 50 godina, da ćemo zrakom letjeti i 
Tko bi bio slutio, da ćemo moći govoriti na radio, 
da nas čuju i daleke strane svijeta i Tko bi mislio, 
da ćemo sa podmornicama ploviti kao ribe u moru?' 
Nitko ; a eto, ipak se dandanas to lako čini ! Na takav 
prigovor nije teško odgovoriti. Istina je, da ne pozna- 


*) Čitaj knjigu „LURDSKA UKAZANJA", koju je napisao 
dr Pavao Lončar, a izdalo ju je Hrvatsko Književno Društvo sv. 
Jeronima. U njoj ćeš moći čitati i o lurdskim čudesima, koja se i 
sada događaju. Isto tako čitaj mjesečnik „NASA GOSPA LURD- 
SKA", koji izlazi svakog mjeseca te u svakom broju donosi po jedno 
novo lurdsko čudo. 

jemo dosada svih prirodnih zakona i sila. Ali to nije 
nama ni potrebno. Nama je dosta dokazati, dokle 
ne sežu prirodne sile, i da se nešto dogodilo protiv 
poznatih prirodnih sila i zakona, i eto čuda. Je li dosta 
izreći riječ, da se utiša oluja i da ne bude valova na 
moru S* Je li ikoji liječnik bez ikakvih lijekova ozdravio 
čovjeka, koji je već 35 godina ležao na krevetu ne- 
izlječiv S* Je li dosta samo jedna zapovijed, da mrtvac, 
koji već leži u grobu četiri dana i zaudara, ustane 
Živ i zdrav zdravcat i Nije dosta, jer prirodne sile 
tako daleko ne dosežu. Liječnici su već mnogo učinili 
za bolesne oči. Ali nikomu ne će poći za rukom, da 
slijepcu vrati vid blatom napravljenim iz pljuvačke 
i zemlje, kako je Isus učinio. Baš bi mu mazanjem 
blatom po prirodnom zakonu moralo biti još gore. 
Vidimo, da u ovim događajima ne dostaje prirodna 
sila. Njih i druge, koje ćemo još spomenuti, izvršila 
je sila veća od prirode i čovjeka, a to je Božanska 
sila. 

Osim toga tvrde protivnici čuda, da se Bog 
čineći čudo mijenja, jer mijenja prirodni zakon. Bog 
bi se onda mijenjao, kad on ne bi bio predvidio čudo 
od vijeka, već se kasnije sjetio, da ga učini. Kao što 
je Bog htio prirodni zakon od vijeka, tako je za čudo 
odlučio od vijeka, da bude u stanovito vrijeme. Bog 
se ne igra čudesima kao dijete s igračkama, već ga 
u tvorenju čudesa vodi sveti promisao. 

Nevjernici pripisuju mnoga čudesa Kristova dje- 
lovanju tajnih sila kao magnetizmu, hipnotizmu i 
sugestiji. Sve te tajne sile mogu da djeluju u vrlo 
ograničenom području bolesti. Ali ni jedna od njih 
nije slijepcu od poroda povratila vid, oživjela mrtvaca 
i u tili čas zacijelila gubu. Hipnotičari, magnetičari 
i sugestioničari vrše svoje više ih manje uspjele pokuse 
na osobama slabih živaca, još slabije volje i malene 
otporne snage. Svoje pokuse obavljaju s velikim napo- 
rom i dugim vršenjem, a učinak je vrlo sumnjiv i traje 
kratko vrijeme. Čudesa Kristova događaju se u rili 
čas, bez ikakvih naprava, na osobama svih vrsta, u 
svako doba sa trajnim uspjehom, javno po bijelu danu. 

u časovima najvećeg i najmanjeg očekivanja. Da uz- 
mognemo dakle spoznati čudo, nije potrebno, da budemo 
kakvi učenjaci ili da poznamo sve sile i zakone, dosta 
je, da imademo zdrav razum i pošteno srce, da pri- 
znamo činjenice Božjeg izvanrednog djelovanja. 

Isus je tvorio vrlo mnogo čudesa po čitavoj 
Galileji i Judeji tako lako, kao da je čudo obično 
svakodnevno djelo. Toliko ih je napravio, da ih evan- 
đelisti i nijesu mogli svih zabilježiti. Zabilježili su nam 
točnije opisanih samo 35 čuda, a neopisanih ima daleko 
više. Evanđelist Matej piše : »I pristupi k njemu 
narod, mnogi imajući sa sobom nijemih, slijepih, 
hromih, kljastih i drugih mnogih. I položiše ih k no- 
gama njegovim, a on ih je iscijelio tako, da se ljudi 
divljahu, videći nijeme gdje govore, hrome gdje ho- 
daju, slijepe gdje gledaju.« (Mat. 15, 30. 31.) Spasi- 
telj je vršio čudo nad mrtvom prirodom kao n. pr. 
kada je pretvorio vodu u vino, umnožio kruh u pu- 
stinji i hodao po vodi, te umirio vjetar i valove. Ozdrav- 
ljivao je bolesne ljude kao gluhe, nijeme, gluhonijeme, 
hrome, uzete i gubavce. Oživljavao je mrtve : mladića 
iz Naima, kćer Jairovu i Lazara. I sam je uskrsnuo. 
Osim toga gonio je iz opsjednutih ljudi zle i nečiste 
duhove. 

Ni najljući Isusovi protivnici farizeji nijesu 
mogli zanijekati njegovih čudesa, tako ih je bilo mnogo 
i raznovrsnih, jer ga je slušala bolest, smrt, sotona 
i čitava priroda. Stoga su njegovu čudotvornu moć 
pripisali đavlu, ali ih je Krist sam upozorio na taj 
ludi zaključak, kad im je doviknuo : »Ako sotona goni 
sotonu, kako može opstati njegovo kraljevstvo S'a 
(Mat. 12, 26.) Krist nije tvorio čudesa, da se samo 
istakne, da zadovolji ljudskoj radoznalosti ili da pobere 
slavu, jer je jednom apostolima i zabranio, da pripo- 
vijedaju čudo. Sv. Ivan nam jasno kaže, zašto je Isus 
činio čudesa : »Isus je i mnoga druga čudesa učinio 
pred učenicima svojim, koja nijesu pisana u ovoj knjizi ; 
a ova su napisana, da vjerujete, da je Isus Krist Sin 
Božji, i da vjerujući život imate u ime njegovo.« (Iv. 
20, 30—31.) Pa tko bi drugi i mogao mijenjati pri- 

rodne zakone, zaustaviti njihovo djelovanje, biti 
gospodar nad životom i smrti, uspješno zapovijedati 
duhovima drugog svijeta, ako ne Bog i A ako je Isus 
izvršio nebrojeno takvih čudesa, i to svojom vlastitom 
snagom. Dokazao je, da je doista onaj, za koga se iz- 
daje : Spasitelj svijeta i Sin Božji. 


ISUSOVO USKRSNUĆE. 

Kristovo uskrsnuće jest njegovo najveće čudo 
i najjači dokaz za njegovo Božanstvo. Ako je Krist 
doista uskrsnuo, istina je, da je Bog, i da je njegova 
vjera Božanska vjera, ako pak Krist nije uskrsnuo, 
naša kršćanska vjera je isprazna i neistinita. Nevjernici 
uviđaju veličinu i zamašitost Kristova uskrsnuća, 
pa su upregli sve sile tvrdeći, da Krist nije ni umro 
nego obamro, da su apostoli bili tatovi te ukrali Spa- 
siteljevo tijelo, ili lakovjerni, pa da su nasjeli vlastitoj 
svojoj obmami. Hvala Bogu, svi takvi i slični prigovori 
ne vrijede mnogo, jer je uskrsnuće Isusovo nepobitna 
činjenica, kako ćemo to odmah i dokazati. 

Već je u starom Zavjetu bilo prorokovano, da 
Spasitelj mora doduše trpjeti i umrijeti, ali da će us- 
krsnuti od mrtvih. U novom Zavjetu, na blagdan 
prvoga i javnoga djelovanja, govori Spasitelj o 
svom uskrsnuću kao dokazu za Božansko poslanje i 
istinitost svoje nauke, pokazujući na svoje tijelo : 
»Razvalite ovaj hram, i za tri dana ću ga podignuti.« 
(Iv. a, 19.) Kad su ga kasnije Židovi pitali, da im 
dade znak svog Božanskog poslanja, odgovara im : 
»Jer kao što je Jona bio u trbuhu ribe tri dana i tri noći, 
tako će biti Sin čovječji u srcu zemlje tri dana i tri 
noći.« (Mat. 12, 40.) I kod mnogih drugih zgoda 
Spasitelj je unaprijed kazao svoje uskrsnuće. 

Krist je zaista umro. Pozivamo se u prvom redu 
na službeni izvještaj časnika podastrt Pilatu nakon 
izvršenog čina, kao vrhovnom sucu i zapovjedniku. 
Takvi izvještaji nijesu lažni, jer je rimski časnik znao 
dobro razlikovati među životom i smrti, a u razapi- 

□janje su se dobro razumjeli, jer im ovaj slučaj nije 
bio prvi. Da se vojnik osvjedoči o smrti, bode kop- 
ljem među rebra, te proteče krv i voda za znak, da je 
raztvaranje krvi već počelo. Osim toga značajna je 
činjenica, da od ondašnjih ljutih Kristovih neprija- 
telja nije nijedan posumnjao u Kristovu smrt, gledajući 
grozne njegove muke. Ako tko još ne vjeruje, neka 
pokuša, da prođe na sebi Kristovu muku : glad, žeđu, 
rimsko bičevanje, rimsko razapinjanje na križ, ogromni 
gubitak krvi, upalu rana te probadanje kopljem, pa 
da vidi, hoće li umrijeti ! Konačno da je Krist samo 
obamro, ono čvrsto povezivanje plahtama i rupcima 
za pogreb i silna miomirisna mast bili bi ga u malom 
prostoru groba onako slaba i izmučena i onesviješ- 
tena jednostavno zagušili. 

Krist je zaista uskrsnuo. Evanđelisti nam opisuju, 
kako su Isusovi prijatelji spremili i ukopali tijelo u 
novi grob i položili na nj težak kamen, a Židovi, Isusovi 
neprijatelji, da su još postavili stražu i kamen zape- 
čatili. Treći dan ujutro Isusa nije više bilo u grobu. 
Došla je Marija Magdalena sa pobožnim ženama 
na grob, da još bolje pomažu Isusa, a sa groba eto 
odvaljen kamen i grob prazan. Marija se Magdalena 
žuri javiti taj događaj Petru i apostolima. Na tu 
vijest požuriše se grobu Petar i Ivan i oni vidješe, 
da je grob zbilja prazan. 

Gdje je Isus i Apostoli ga trijesu ukrali iz groba. 
Istina, ukrasti tijelo mrtvaca mogli bi tatovi od zanata, 
a takav je među apostolima bio samo jedan — Juda, 
ali i taj se već prije objesio. Ostali su apostoli bili pla- 
šljivice, koji su se još za života Kristova posakrili u si- 
gurna zakloništa. Tko bi se od njih usudio da se pri- 
bliži grobu, gdje straži stroga rimska straža < Tu laž 
o krađi bacili su po naputku Židova među narod 
prvi vojnici, htijući se tobože ispričati za slabo čuva- 
nje. U laži su kratke noge, a u njih je pamet bila još 
kraća. Jer ako su spavali, kako mogu svjedočiti i 
Niti je potres progutao Krista. Potres je otvorio 
zemlju i zemlja se raspukla u času. Kristova uskrsnuća. 
Ne bi potres čekao na Krista, dok odmota plahte 

i ručnike, dok ih savije i stavi na stranu, pa da ga onda 
rastvorena zemlja proguta ! 

Krist je uskrsnuo i javio se Mariji Magdaleni, 
ostalim pobožnim ženama, Petru, dvojici učenika 
na putu u Emaus i svima apostolima na dan Uskrsa 
bez apostola Tome, kad je ustanovio sakramenat 
pokore. Tjedan dana kasnije, javio se ponovno svima 
apostolima zajedno sa Tomom. Iza toga u 40 dana 
svoga boravka na zemlji još se više puta objavio 
Isus apostolima : na jezeru Genezaretu, kad je Petru 
predao vrhovnu vlast, te apostolima i 500 učenika 
na brdu u Galileji dajući im nalog, da propovijedaju 
i krste. T ako su se apostoli mogli dovoljno osvjedočiti 

0 Isusovu uskrsnuću, jer on je za to vrijeme s njima 
jeo, dao se doticati, poznavali su ga po glasu i ranama. 
Zato je i ludo, kada se prigovara, da su apostoli u naj- 
boljoj vjeri zavarali sami sebe, a onda varali tobož- 
njim uskrsnućem Kristovim i druge ljude. Apostoli 
su bili ljudi iz puka, priprosti ali pošteni ribari iz Gali- 
leje, zdravih živaca i pameti, a takvi ljudi dobro znaju, 
što je obmama i istina, te nijesu po svom poštenju 
ni sposobni da varaju druge ljude. Pa tko bi konačno 
za laž i obmamu pretrpio bičevanje, progone pa i samu 
smrt, kako su to apostoli učinili za istinu Kristova 
uskrsnuća ! 

Krist je dakle uskrsnuo unatoč svih smicalica 
nevjernika. Činjenica je to, koja se ne da nijekati, 

1 dokazuje Božanstvenost Isusa Krista. Ah ta temeljna 
vjerska istina ima za sve vjernike živu opomenu po 
sv. Pavlu : »Kao što je Krist od mrtvih uskrsnuo, 
tako moramo i mi novim životom hodati.« (Rim. 
6, 4.) Kristovo uskrsnuće je zalog i jamstvo, da ćemo 
i mi na sudnji dan uskrsnuti. Uskrsnuće bit će nam 
na slavu, ako smo za vrijeme zemaljskog života slijedili 
Krista, te živih životom pravoga kršćanina. 

ISUS KRIST, SIN BOŽJI. 

Prvi su počeli slobodoumni protestantski vjerski 
pisci naučavati, da Krist nije Bog, premda su i sva 
kršćanska starina i najveći umovi držali i vjerovali, 
da je Isus Sin Božji. Po njima je Krist samo mudar 
i svet čovjek. Ako je Krist sam sebe smatrao Bogom, 
a nije bio Bog, onda je to učinio svijesno ili nesvijesno. 
Ako je to tvrdio nesvijesno, onda nije bio ni mudar 
ni svet, nego zanešenjak i luđak, koji se nije dao osvije- 
stiti ni najtežim kaznama. A ako je bio sebi svijestan 
svoje laži, onda je bio varalica, smutljivac, zavađač 
naroda, odvratan i jadan čovjek, koji nije bio niti svet 
niti ikakav uzor za ćudoredan život. Krist ili je Bog, 
ili luda ili zločinac ! Oni, koji ne priznavaju Krista 
Bogom, ponizuju ga ispod ljudskog dostojanstva i 
proglasuju ga ludom ili zločincem. 

Pogledajmo, što kazuju učenici Isusovi o svome 
Učitelju. Njihovo je svjedočanstvo od svih najvjero- 
dostojnije, jer su ga pratili od prvog dana javnog 
naučavanja do uzašašća na nebo. Vidjeli su njegov 
sveti život, čuli duboku nauku, bili svjedoci čudesima 
i proroštvima po svoj zemlji Učenici nijesu bili lako- 
vjerni. Polako su se dizali do uvjerenja, da je Isus 
pravi Bog, i za tu su vjeru i nauku pošli i u najtežu 
smrt. 

Apostol Petar dva je puta javno u ime svih 
apostola priznao Krista Bogom : jednom u Kafamau- 
mu, kad su mnogi učenici baš radi pomanjkanja vjere 
u Božanstvo Kristovo posumnjali, da Krist može 
tijelo svoje i krv dati za hranu i pilo. A drugi puta 
opet javno ga je priznao u kraju kod grada Cesareje 
Filipove, kada je u ime svih apostola odgovorio na Isu- 
sovo pitanje, što apostoli drže o njemu : »Ti si Krist, 
sin Boga živoga !« (Mat. 16, 13.) Krist je njegove 
riječi potvrdio i podijelio mu vrhovnu pastirsku 
vlast u Crkvi. Sv. Ivan Apostol napisao je čitavo svoje 
Evanđelje, da dokaže, da je Krist Bog. Prve izreke 
u njegovu Evanđelju glase : »U početku bješe Riječ 
(Sin Božji) ; Riječ bijaše kod Boga, i Bog bijaše Riječ. 

I Riječ tijelom postade, i prebiva među nama, i vidje- 
smo slavu njezinu, slavu kao jedinorođenoga od Oca, 
puna milosti i istine.« (Iv. i, i do 15.) A na svršetku 
opisa Isusova života zaključuje: »...a ova (čudesa 
i govori Isusovi) su pisana, da vjerujete, da Isus jest 
Krist Sin Božji.« (Iv. 20, 31.) Apostol Pavao zove 
Krista : »Bog, hvaljen u vi jeke.« (Rim. 9, 15.) U po- 
slanici Filipljanima čitamo ove riječi : »Imenu Isusovu 
neka se poklone sva koljena na nebu, na zemlji i pod 
zemljom.« (Fil. 2, 10.) Klanjamo se samo Bogu, pa 
ako moramo pokleknuti i pred Kristom, onda je i 
Krist Bog ! Apostol Toma bio je jedan od apostola, 
koji nije htio da vjeruje pripovijedanju drugih, da 
je Isus uskrsnuo, prije nego sam ne vidi i opipa Krista 
uskrsloga. A kada ga je vidio, pada na koljena pred 
Božanskim Spasiteljem i izriče svoju vjeru u riječima : 
»Gospodin moj i Bog moj !« (Iv. 20. 28.) 

Pitajmo samo Isusa, što tvrdi o sebi ! Isus je 
otvoreno i jasno kazao više puta, pred velikim mnoš- 
tvom naroda, pred duhovnim i svjetovnim vlastima, 
da je Sin Božji. Vjeru u svoje Božanstvo tražio je 
kao uvjet za spasenje. Između mnogih Isusovih izjava 

0 njegovu Božanstvu spomenut ćemo samo važnije. 
Jedamput je pitao Isusa Filip, da pokaže već jednom 
njemu i ostalim apostolima lice Oca nebeskoga, o kome 
im je toliko govorio. — »Filipe,« odgovara Isus, »tko 
mene vidi, vidi također i Oca. Ne vjeruješ li, da sam 
ja u Ocu, a Otac, da je u meni i « (Iv. 14, 10.) A kada 
su ga Židovi opkolili za vrijeme praznika posvećenja 
faramskog u trijemu i u nestrpljivosti stali mu govoriti : 
»Dokle ćeš mučiti duše naše < Ako si ti Krist, kaži 
nam otvoreno (• — odvraća Isus : »Kaž em vam, 

1 ne vjerujete. Djela, koja ja tvorim u ime O ca mojega, 
ona svjedoče za mene. Ja i Otac jedno smo.« (Iv. 10, 
22. do 30.) Na tu otvorenu izjavu o njegovu Božanstvu 
uzeše Zidovi kamenje, da ga kamenuju, ali ih Isus 
upita, za koja ga dobra djela hoće da kamenuju i 
Židovi odvratiše : »Za dobro te djelo ne kamenujemo, 
nego za hulu na Boga, i što ti, čovjek budući, gradiš 
se Bog.« (Iv. 10, 31. — 32.). Samaritanki u razgovoru 

kod Jakovova zdenca o Kristu Spasitelju, koji će spa- 
siti sve ljude i poučiti ih u svakoj istini, izjavljuje : 
»Ja sam (Krist), koji s tobom govorim.« (Iv. 4, 26.) 
Kada je susreo izliječena slijepca, reče mu : »Vjeruješ 
li ti u Sina Božjeg — »Tko je. Gospode, da vjerujem 
u njega — »I vidio si ga, i koji govori s tobom, on 
je,« (Iv. 9. 35. do 37.) odgovara Spasitelj. Još da nave- 
demo jedno svjedočanstvo, koje je važno radi toga, 
jer ga je dao baš uoči svoje smrti, pred vrhovnom 
židovskom duhovnom vlasti, i jer mu je ta izjava 
zapečatila osudu na smrt. Doveden pred veliko Vijeće, 
pita ga veliki svećenik svečano u ime čitavog izabra- 
nog naroda : »Zaklinjem te živim Bogom, da nam 
kažeš, jesi li ti Krist, Sin Božji (Mat. 16, 63.) Od- 
govori mu Isus : »Ja jesam« (Mark. 14, 55.) Veliki 
svećenik i vijećnici dobro su ga razumjeli, samo što 
su Isusovu izjavu o Božanstvu smatrah pogrdom i 
osudili ga na smrt. I makar da su ga radi te izjave 
osudili na smrt, Isus ju nije opozvao, nego ju je i drugi 
dan na ponovni njihov upit opet ponovio. 

Krist se nije samo zadovoljio, da je tvrdio o sebi, 
da je Bog, nego je svoju tvrdnju potvrdio pozivajući 
se na proroštva, koja su o njem u starom Zavjetu bila 
kazana. Kako smo vidjeli govoreći o proroštvima, 
daleko prije nego je došao na svijet, da živi zemalj- 
skim životom, javio je Spasitelj preko proroka svoj 
dolazak i svoje poslanje : deset stoljeća prije svog 
rođenja dao je opisati svoj život od Betlehema do Kal- 
varije, od jaslica do groba. Njegov život i smrt, njegova 
nauka i djela, poniženje i proslava, poruge i trpljenje, 
njegova čudesa i pobjeda tako su živo opisani i tako 
su se slagali za zbiljskim Kristovim životom, da je 
mogao doviknuti svojim neprijateljima : »Upitajte 
pisma, i ona govore za mene !« 

Vidjeh smo, kakva je Krist činio čudesa, da po- 
tvrdi svoje Božanstvo. Tko je taj, čijem se glasu po- 
korava nebo, zemlja i pakao i Zapovijeda vjetru, 
moru, dijeli zdravlje i život, iz grobova diže na život 
lješine i oduzima smrti njezine žrtve i Izdan i prodan 
od svog učenika, jednom riječju preplaši oboružane 

neprijatelje, jednom riječju smete svoje tužitelje i 
suce. Pribijen na križ, pogrđen i ismjehivan, otvara 
kraljevstvo nebesko skrušenom razbojniku, kad ga 
moli. Moli oproštenje i za onoga, koji ga ubija. Zadnji 
put viknu glasno pred smrt i umre kao krivac, ali na 
njegov zadnji glas sunce se pomrča, gusta tama obuze 
zemlju, zastor se u hramu prepolovi, pećine popucaju, 
grobovi se otvaraju, a mrtvi ustaju i vraćaju se u grad. 
Tko može sve to učiniti i Samo Isus Krist, Sin Božji ! 

Obazrimo se na njegov život i čudesne dogo- 
đaje do javnog djelovanja! Odbačen od svih stanov- 
nika Betlehema, rodi se u bijednoj štalid, položen bi 
u jasle na malo slame, kao da je zadnji od sinova 
ljudskih. Ali u isto vrijeme silazi s neba četa anđela, 
da pjeva nad štalicom, a drugi zbor poziva pastire, 
da se dođu pokloniti Spasitelju svijeta. Na istoku 
zove čudnovata zvijezda tri Mudraca ili kralja k nje- 
govoj kolijevci. Simeon ga na prikazanju u hramu 
prepoznaje i javno proglasu je Spasiteljem svijeta. 
Kao osuđenik na smrt bježi pred Herodom u tuđu 
zemlju, a u isto vrijeme trese prijestoljem svome 
progonitelju. Kao dječak od dvanaest godina polazi 
u hram, da nauči zakon, i sjeda među u&telje zakona, 
ali dubina njegova znanja tolika je, da zakonodavci 
ostaju začuđeni. Prije nego je započeo javno nauča- 
vanje, dolazi pred Ivana Krstitelja, da ga krsti, ali 
Duh Sveti prosvjetljuje svetog Preteču, te ga poka- 
zuje narodu kao Jaganjca Božjeg, koji oduzima grijehe 
svijeta, i u taj čas otvaraju se nebesa i čuje se glas 
Oca nebeskoga : »Ovo je Sin moj ljubazni, koji je po 
mojoj volji!« (Mat. 3, 17.) 

Promotrimo još nauk i život Isusov, jer i oni 
svjedoče, da je Isus Bog. Kad je imao trideset godina, 
počeo je javno naučavati po selima i gradovima te 
i u samom Jerusalemu, gdje su naučavali prvi učenjaci 
židovskog naroda. Ali Isus nije polazio nikakvih 
pučkih ni visokih škola, već se bavio teškim tesarskim 
radom, pa odakle njemu znanje za proučavanje drugih 
i javno propovijedanje i A ipak je njegov nauk dublji, 
uzvišeniji nego najvećih svjetskih mudraca, pa su ve- 

liki umovi kao sv. Augustin i sv. Toma Akvinac proveli 
čitav svoj život proučavajući njegovu nauku, a da ju 
nijesu ni izdaleka iscrpli ; današnji mudraci svijeta 
pišu debele i omašne knjige o naukama, koje su u Isu- 
sovim propovijedima kratko i jezgrovito kazane. A 
s druge strane njegova je nauka opet i tako jednostavna, 
da su ga i djeca s razumijevanjem rado slušala. Nje- 
gove nauke za život posve odgovaraju ljudskim po- 
trebama i zahtjevima duše i tijela, i nema ništa u 
njima, što bi bilo protiv istini zdravog razuma. Način, 
kojim je drobio kruh riječi Božje, bio je tako ljubezan, 
uvjerljiv i s puno ugleda, da su ljudi išli za njim u 
pustinju, trpjeli glad, dolazili na noćne pouke, samo 
da slušaju njegovu riječ. Govorio je u slikama i pri- 
čama, da su ga svi ljudi dobre volje mogli shvatiti. 
Narod se čudi snazi njegovog učenja, kad ga ispore- 
đuju sa načinom i naukom, kojom su ga hranili fari- 
zeji i narodni starješine, te javno pitaju : »Otkuda 
ovome sve to S* I kakva li je mudrost, što mu je dana s"« 
(Mar. 6, 2.) A na drugome mjestu čitamo opet ovo : 
»I kad svrši Isus ove riječi, divljaše se narod nauci 
njegovoj, jer ga naučavaše kao onaj, koji ima vlast, 
a ne kao književnici njihovi i farizeji.« (Mat. 7, 28. 
29.) Mi se ne ćemo čuditi sa židovskim narodom, 
jer znamo, da nadvisiti sve ljude u nauci može samo 
onaj, koji je sašao i donio svoju mudrost s neba i po- 
stao čovjekom. Zato se je Isus i nazvao Istinom t. j. 
Bogom. 

Isus je provodio sveti život. Navedimo samo 
nekoliko primjera i dokaza. Po godine pred svojom 
smrti napali su ga u jeruzalemskom hramu strastveno 
Židovi, jer im je u lice predbacio zasljepljenost, zlobu 
i laž, kao da im je sam đavao otac. Ali kada im je do- 
bacio : »Tko će me od vas prekoriti za grijeh (Iv. 
8, 46.), nitko mu nije mogao predbaciti ni najmanje 
nesavršenosti, ni sjenku grijeha, premda su ga uho- 
dili na svakom koraku i vrebali po svojim doušnicima 
na svaku njegovu riječ i čin. Sad je bila prilika, da ga 
utuku pred čitavim narodom, ah njegovi protivnici 
šute, jer je Isus presvet i bez svakoga grijeha. Juda 

Iskariot zastalno je Spasitelja dobro poznavao, jer 
mu je bio učenik i apostol tri godine. Imao je pokvarenu 
dušu, đavao je nadvladao i glas milosti i savjesti, i on 
je iz lakomosti prodao svoga Učitelja. A kada je opazio, 
da je Isus uhvaćen i osuđen na smrt, zapeče ga savjest, 
te se kaje i leti u hram, pa dovikuje narodnim starje- 
šinama : »Izdao sam nevinu krv !« (Mat. 23, 34.) 
Sigurno se Juda ne bi bio pokajao, da je na Isusu bio 
vidio i najmanju pogrješku, nego bi njom bio ispri- 
čao svoj gadni čin. I sam Pilat, rimski vrhovni sudac 
u Judeji, koji je točno ispitao Isusov život, ne nalazi 
nikakve krivice na njemu. Poglavari narodni prijet- 
njom su iznudili od Pilata smrtnu osudu, ali Pilat 
javno izjavljuje : »Uzevši vodu umi ruke pred narodom 
govoreći : Ja ni jesam kriv u krvi ovoga pravednika.« 
(Mat. 27, 24.) I razbojnik na križu sam priznaje, 
da Isus nije ništa zla počinio i da nevino trpi. 

Ali Krist nije bio samo bez grijeha, nego je on 
bio pun svih kreposti. Nije bilo niti jedne kreposti, 
koja ne bi u njegovu životu najsavršenije sjala. Ljuba- 
zan je bio prema svakome, pa nije nikome, koji ga je 
čistom nakanom zamolio, ikada koju molbu odbio. 
Najradije se kreće i daje svoju pomoć siromasima i 
jadnim bolesnicima, ali pomaže i one, koji su u služ- 
bama i pripadaju bogatijima. Za sebe ne traži ništa, 
živi vrlo siromašno, da nema kamo ni svoju glavu 
zakloniti, a hranio bi se onim, što bi sa apostolima 
naprosio. Kad nije ni toga bilo, onda su brali dozrelo 
klasje i time glad utažili. Primao je k sebi nejaku dje- 
čicu iza najvećeg umora i rada preko dana, a putio 
je na bolji život i ugledne židovske učitelje kao i po- 
gane. Ljudi ga nijesu slušali, kako je zaslužio, jer su 
ga iz rodnog mjesta Nazareta otputili i više puta su 
mu o glavi radili, da je morao u obranu uteći Božan- 
skoj svojoj sili i umaći im, da ne okrvave svoje ruke. 
Bio je ponizan i ustrpljiv, te im nije nikada u praved- 
nom gnjevu naplatio za opake namisli i čine osvetom, 
već im je opraštao, jer je ljubio sav svijet. T ako je lju- 
bio svijet, da je i svoj život dao za spasenje i otkup 
svijeta i žrtvovao posljednju kap krvi kao nedužni 

Jaganjac bez ikakve obrane, da iskaže ljubav i pokor- 
nost svomu Ocu nebeskomu, čiju je slavu propovijedao 
za čitavog svog života zemaljskoga. Nitko ne može 
zamisliti svetijeg bića na zemlji od Isusa Krista. 
Sve su kreposti krasile njegov život i srce tako, da se čaru 
njegove svetosti ne može oteti nijedno ljudsko 
srce. Zato nije čudo, da su svi staleži, muško i žensko, 
razne dobi i raznih naroda, bilo kojeg vremena, nala- 
zili najljepši, najživlji i najsvetiji uzor svome životu 
baš u Kristu i nastojali se približiti do tog uzora velikim 
Žrtvama i samoprijegorom. 

Puni štovanja sa sv. Pavlom poklonimo se Isusu : 
»Ti si Krist, sin Boga živoga !« Poštujmo ga i ljubimo 
u njegovu sv. Imenu izgovarajući ga uvijek s pošto- 
vanjem i oplakujući one nesretnike, koji ga psuju i 
grde. Poštujmo ga i ljubimo u njegovim zakonima, 
te se ne stidimo, što nosimo na svom čelu njegov sveti 
znak krsta i što vojujemo pod njegovom zastavom. 
Štujmo ga i budimo zahvalni mu za neizmjernu blago- 
dat svete kršćanske vjere, koju je on donio na svijet. 
Pred trajnim i neprestanim čudom presv. oltarskog 
Sakramenta, koji se čuva u našim katoličkim crkvama, 
gdje je Isus među nama onakav, kakav je pred hiljadu 
i devet stotina godina hodao i naučavao po židovskoj 
zemlji, samo što je tu pod prilikama kruha kao 
pravi Bog-čovjek — pred tim Otajstvom pokleknimo i 
molimo, da nam umnoži vjeru u svoje Božanstvo. 
Krist je Bog, zato Krist pobjeđuje, Krist kraljuje, 
Krist vlada ! 

Promišljavajmo i promatrajmo mnogo iz dobrih 
katoličkih knjiga život Gospodina našega Isusa Krista.* 
Poznavanje osobe Isusa Krista, njegovih djela i nauke, 
bilo je uvijek potrebno za spasenje, a u naša vremena 
još je potrebnije, kada su bezvjerje i kriva znanost 


*) Čitaj divnu knjigu „ISUS KRIST", koju je napisao dr 
Rudolf Vimer, a izdalo ju je Hrvatsko Književno Društvo sv. Je- 
ronima. U tri sveska na kojih 900 strana opisan je tu život našega 
Spasitelja tako krasno, da tu knjigu treba svaki katolik da ima i 
uvijek da čita. 

pokušali, da svakuda rasiju sumnje i klevete proti 
njemu, te nijesu se ustručavali nijednog sredstva, 
da mu sa čela skinu sjaj Božanstva. 


ISUS IZ NAZARETA. 

Danas se bije najljući boj, negdje javni, a negdje 
tajni, za Isusa ili proti Isusu. Isusovi vojnici moraju 
biti vrlo dobro oboružani u toj borbi ne samo dobrom 
voljom i ljubavi do Krista, nego i znanjem, da i na tom 
polju pobiju neprijatelje Kristove, koji iznose i 
najteže klevete na osobu Kristovu i prikrivaju ih plaš- 
tem tobožnje savremene znanosti. Tako tvrde slobodni 
mislioci, da Isus Krist nije uopće ni živio, nego da je 
on izmišljena osoba, te da kršćanska vjera nije plod 
njegova djelovanja i nauke, nego da je kišćanska vjera 
sama po sebi iznikla i rodila se u prilikama velikog 
rimskog carstva. 

Mi naprotiv znademo, da je Isus iz Nazareta 
Živio. Znademo o njemu, jer nam o njemu govore 
u prvom redu kršćanske povijesne knjige t. j. Evan- 
đelja četvorice evanđelista, koji su savjesni i pošteni 
ljudi, koji su živjeli s njim, pratili ga u javnom životu 
i naučavanju i sav život baš za Krista žrtvovali. O 
prvim Isusovim godinama i njegovom skrovitom 
življenju u Nazaretu pripovijedala je evanđelistima 
samo Majka Kristova. Prvo Evanđelje (t. j. blagu, 
radosnu vijest o Spasitelju) napisao je Matej apostol, 
a prije poziva među učenike Isusove carinik u Kafar- 
naumu. On ga je napisao u židovskom jeziku ondaš- 
njeg načina govora za Židove u Palestini dokazujući, 
da je Isus Krist obećani Mesija. Marko, pratilac 
sv. Petra, pisao je za Rimljane na grčkom jeziku 
ističući veliki broj Kristovih čudesa kao dokaz, da je 
Isus Bog. Luka, učenik sv. Pavla, opisao je poganima 
i kršćanima Isusa kao dobrog, blagog i milosrdnog 
Spasitelja. Sva ta tri evanđelja napisana su prije pro- 
pasti grada Jeruzalema između 55. i 65. godine po 
Kristu. Četvrto Evanđelje napisao je Ivan apostol 

u zadnjim godinama svoga života oko ioo. godine 
poslije rođenja Kristova. Ivan je iznio najdublje tajne 
o Isusovu Božanskom i čovječanskom životu. 

Nemamo razloga, da ne priznamo svjedočanstvo 
evanđelista o Isusu Kristu. Matej i Ivan kao apostoli 
pripovijedaju, što su na vlastite uši čuli i vlastitim 
očima gledali. Marko i Luka iznose ono, što su im 
apostoli Petar i Pavao pripovijedali. Tako su mogli 
doznati sve o Kristu. Ali evanđelisti su i htjeli da 
napišu pravu pravcatu istinu. To razabiremo odatle, 
što nam opisuju svoje vlastite mane i pogrješke, na pr. 
kada su se takmili, tko će biti prvi uz Krista, Petrovo 
zatajivanje, njegov bijeg pred neprijateljima Kristovim. 
Osim toga evanđeliste su bili trijezni i sabrani ljudi, 
a po naravi nikako skloni lakovjernosti. Takvi ljudi 
misle sigurno i bistro, promatraju ozbiljno sve doga- 
đaje i riječi, te ne lažu. Kako nam samo opisuju evan- 
đelisti časove Isusove slave kod čudesa, kad ga narod 
u velikom oduševljenju hoće proglasiti kraljem ! Nema 
ni jedne riječi, da mu se dive, da ga kuju u nebesa. 
Kako ga opet rišu u časovima poniženja i muke ! 
Opet bez ijedne samilosne riječi, bez poticanja i bez 
opravdanja. Doista su evanđelisti uzor za onoga, 
koji hoće da piše savjesno, što je čuo i vidio. Daleko je 
lakše shvatiti i vjerojatnije držati, da su evanđelisti 
napisali zgoljnu istinu o Isusovu životu, nego držati, 
da su neuki apostoli izmislili tako dutx>ke vjerske i 
ćudoredne nauke i tako uzvišen, divan i čist i nedosti- 
žan lik Isusa Krista 1 I to sva četvorica jednako, ne- 
odvisno jedan od drugoga i bez međusobnog protu- 
slovlja ! 

Evanđelisti su i morali napisati istinu. Njihova 
su se Evanđelja odmah, čim su bila napisana, čitala 
kod službe Božje pred onima, koji su kao i evanđe- 
listi vidjeli, čuli i doživjeli iste opisane događaje. 
Da je išta bilo krivo ispripovijedano, ti bi svjedoci 
bili odmah ustali protiv krivog pripovijedanja događaja 
po evanđelistima. 

Konačno, za čiju bi korist evanđelisti pisali 
laž i Oni su naprotiv bili sigurni, da perom, kojim 



pišu Evanđelje, pišu i sebi smrtnu osudu. Pa tko 
će lagati sebi na štetu < 

Osim Evanđelja posjedujemo i drugih kršćanskih 
povjesnih knjiga iz prvog stoljeća, koje nijesu uvrš- 
tene u Sv. Pismo novoga Zavjeta, a svjedoče za život 
i djela Božanskog Spasitelja. Takva se jedna knjiga 
zove »Nauka dvanaestorice apostola«, koja je napisana 
90 godina po rođenju Kristovu. O osobi Kristovoj 
i njegovom životu pisao je sv. Ignacije, koji je umro 
kao biskup grada Antiohije mučeničkom smrću u Rimu 
godine 107. Do njih se redaju svjedočanstva o osobi 
Isusovoj od Polikarpa, biskupa iz Smime, i Ireneja, 
biskupa iz Lijona, kao i mnogih drugih pisaca iz krš- 
ćanske starine. 

Osim navedenih i zajamčenih kršćanskih svjedoka 
svjedoče nam za opstojanje i život Isusa iz Nazareta 
sami poganski povjesničari, kojih iskrenost i istinitost 
moraju priznati i protivnici osobe Božanskog Spasite- 
lja. Rimski povjesničar Tadt živio je od godine 54. 
do 1 19. god. po Kristu, kada su živjeli još mnogi, 
koji su Krista dobro poznavali. U svojoj povijesti 
rimske države, koja se zove »Ljetopisi«, opisuje, kako 
je car Neron zapalio Rim, pa onda zbacio svu 
krivnju na kršćane. Tadt piše ovako : »Da tu vijest 
— da je naime Neron dao Rim zapaliti — uguši, optuži 
druge kao krivce i kazni najtežim mukama one, koje 
je narod zvao kršćanima. Ovo ime dolazi od Krista, 
koji je za vladanja cara Tiberija bio osuđen na smrt 
od upravitelja Pondja Pilata.« Za povjesničara Tadta 
kazuju učenjad, da je vrlo ljubio istinu i pisao samo 
istinite događaje. Makar da je bio poganin, koji je 
prezirao kršćanstvo kao praznovjerje, pripovijedao je 
o Kristu isto, što u apostolskom vjerovanju kazujemo 
riječima : »Mučen pod Pondjem Pilatom, raspet, 
umro i pokopan.« 

Slično svjedočanstvo daje nam i drugi povjesni- 
čar Svetonije, koji kaže, da je radi Knsta nastao 
silan pokret u Judeji. Spomenimo još i prijatelja i 
pouzdanika cara Trajana, upravitelja Plinija Mlađeg, 
koji tvrdi, da je Krist živio i da ga kršćani slave kao 



Boga. Vratimo se jednom povjesničaru, čije će nam 
svjedočanstvo biti najsigurnije, jer je bio po rodu 
i plemenu Židov, a živio je najbliže Kristu : Flaviju 
Josipu. U svojoj knjizi »Starine« daje ovakvo svjedo- 
čanstvo o Spasitelju : »U ono vrijeme živio je pak 
neki mudar čovjek po imenu Isus, ako ga smijemo 
čovjekom zvati. On je tvorio čudesna djela i bio je 
učitelj ljudi, koji su istinu rado primali. Mnoge je 
Židove i mnoge pogane k sebi privukao. Pilat ga je na 
tužbu naših prvaka osudio na smrt. Ali oni, koji su ga 
od početka ljubili, nijesu otpali od njega, i do danas 
nije nestalo roda kršćana, koji se po njemu nazvaše.« 

Iz svih tih svjedočanstva jasno se razabire, da 
se Krist rodio u vrijeme cara Augusta, a umro za 
cara Tiberija. Tko bi ovako jasnu povijesnu činjenicu 
zanijekao, počinio bi veću ludost nego onaj, koji bi 
ozbiljno tvrdio, da nije živio kralj Tomislav, kralj 
Petar Krešimir, ban Jelačić i biskup Strosmajer. 
Za takove bi se moralo ozbiljno pripaziti, da li su 
pri zdravoj pameti. 

Za nas vjernike po svjedočanstvu objave Božje 
iz Evanđelja nije Krist samo živio kao običan čovjek, 
nego je, kako smo dokazali, i Bog. Ako je Bog, onda 
je i naš Kralj. Papa Pijo XI., otac i glavar svega 
pravovjernog kršćanstva, odredio je ii. prosinca go- 
dine 1925., da se na čitavoj kruglji zemaljskoj, gdjegod 
ima kršćana-katolika slavi zadnje nedjelje mjeseca listo- 
pada svečanost i blagdan Krista-Kralja. Krist-Kralj ne- 
ka zakraljuje u svim ljudima, u svim obiteljima, u svim 
narodima i državama, da ih ne stigne teška riječ 
Božanskog Spasitelja : »Tko nije sa mnom, taj je proti 
meni; tko ne skuplja sa mnom, raj rasipa.« (Luk. u, 

23.) 


KRŠĆANSTVO SE BRZO ŠIRI. 

Prije svoga uzlaza u nebo poslao je Krist svoje 
apostole širom svijeta, da šire i propovijedaju nauku, 
koju je on sam tri godine naučavao po Galileji i Judeji. 
I apostoli su poslušali glas svog Božanskog Učitelja, 

te su širili kršćanstvo po svim krajevima svijeta i 
među svim slojevima i narodima. Ali kako su se mogli 
usuditi njih dvanaest siromašnih ribara, bez školske 
naobrazbe i bez bogatstva i sile, da naučavaju krš- 
ćansku nauku, koja je bila protivna tadašnjim pogan- 
skim običajima i krivim naukama < Svijet je bio na- 
učan, da udovoljava najgorim strastima, a Kristova 
nauka naučava i traži svladavanje samoga sebe, svog 
srca i svoga osjećaja. Na mjesto oholosti neka stupi 
poniznost, mjesto mekoputnosti žrtva, mjesto po- 
hlepe za bogatstvom i novcem jednostavnost i siro- 
maštvo, mjesto želje za svim tjelesnim nasladama 
neka dođe služba zakonima Božjim, govorili su novi 
vjerovjesnici. Kako će se apostoli usuditi da se uhva- 
te u koštac s poganstvom, koje je već prešlo u krv, 
koje su branili carevi i zemaljski mogućnici sa svojim 
vojskama i veoma velikim brojem svećenstva, što je 
živjelo od poganstva i Skoro bi čovjek pomislio, da 
će jednostavni propovjednici nauke Kristove i malene 
i prezrene Judeje badava udariti na poganske idole 
i rušiti njihove oltare, kad su baš ti bogovi bili za- 
štitnici ljudskih mana i strasti, a na njihovo mjesto 
uvesti štovanje presvetog i nevidljivog Boga i njegova 
Sina Isusa Krista, koga je poganska vlast dala kao roba 
pribiti na sramotno drvo križa. 

Pa ipak su apostoli i njihovi nasljednici unatoč 
svih silnih i ogromnih poteškoća širili kršćansku vjeru. 
Tek što ih je okrijepila nadnaravna i Božanska snaga 
Duha Svetoga, na propovijed sv. Petra obraća se 
na kršćansku vjeru 3000 ljudi, a na drugu propovijed 
istog apostolskog prvaka broji kršćanstvo već 5000 
sljedbenika. Toliko je već bilo pristaša, da su židovski 
svećenici i narodni starješine zabranili apostolima 
propovijedanje u ime Isusa Krista. Ah badava, jer 
se apostoli daju bičevati, ali ne odustaju od naredbe 
Božanskog Spasitelja. Iz Palestine širi se kršćanstvo 
u obližnje gradove i zemlje što po apostolima, što po 
njihovim učenicima, a što po ostalim kršćanima. Pe- 
tar putuje iz Jerusalema u Antiohiju, a odanle u sre- 
dište svijeta, u Rim. Pavao putuje Malom Azijom, 


53 



Grčkom, Balkanom, u Italiju i u Španiju ; Toma 
polazi u Indiju, Juda Tadej u Armeniju, Šimun u 
Egipat, a Matej u donje krajeve Afrike. Malo pomalo 
svagdje niču kršćanske bogomolje, vjernici se sabiru 
na službu Božju u gradovima zemalja oko Sredozemnog 
mora : Antiohiji, Ateni, Efezu, Korintu, Aleksandriji 
i Rimu, a iz tih središta proširuje se kršćanska nauka i u 
manje gradove te na sela. Nije proteklo ni io g. po smrti 
Kristovoj, a već je Petar mogao pisati svoju poslanicu 
kršćanskim općinama razasutim po teško prohodnim 
stranama Male Azije. Po vremenu prodrlo je kršćan- 
stvo i u carsku obitelj, među prve državnike i doglav- 
nike careve. Najčestitiji časnici i vojnici bili su krš- 
ćani, svećenstvo se odvraćalo od štovanja kumira, 
pa je već u trećem stoljeću kršćanski pisac Tertulijan 
mogao s ponosom poganima doviknuti : »Sve smo 
vaše prostorije napunili, vama smo ostavili samo vaše 
poganske hramove !« 

Koliko je samo teških kušnja moralo proći krš- 
ćanstvo, opirući se silnoj navali vanjskih sila i unutar- 
njih neprijatelja ! U 250 g. prvog opstanka kršćanstva, 
kazuje nam povijest, da je bilo najmanje deset veli- 
kih progona u rimskoj državi, a da ne spomenemo 
one manje u pokrajinama. Tko bi ostao vjeran krš- 
ćanstvu, toga bi čekala strašna smrt, koju je samo ljud- 
ska okrutnost i mržnja mogla izmisliti. Jedne bi ba- 
cali u vrelo ulje, druge bi pržili na tavama, a hiljade 
i hiljade bili su pribijeni na križ. Kad bi carevi prire- 
dili svečane igre za svjetinu u cirkusima, veselio bi 
se poganski puk, kad bi straže dovele kršćane, nejačad 
i odraslije iz tamnica, a iz kaveza bi jurnuli izgladnjeli 
lavovi i tigrovi, da se zasite mesom i kostima svetih 
mučenika. U carskim vrtovima o ponoći bi planule 
hiljade i hiljade čudnih svjetiljaka : uz stupove prive- 
zani kršćani živi bi gorjeli namazani lako upaljivom 
smolom. Još sa za najlakšu smrt smatralo odrublji- 
vanje glave mačem, kojom su kažnjavali samo krš- 
ćane građane rimske. Kršćane, koji bi umakli teškim 
progonima, izbaštinili bi i bacili na prosjački štap. 
Ako bi koji pogazio Kristovu vjeru, čekala bi ga slo- 

boda i lijepa nagrada. Takvih nevjernika bio je vrlo 
malen broj, dok je broj mučenika narastao do tri mili- 
jima, i to od junačkih časnika do slabih djevojaka, 
od carskih dostojanstvenika do robova, od muževa 
do djece. Sve grozote progonstva nijesu zaustavile pri- 
manje sv. krsta ni kod omh osoba, kod kojih bi tko se 
najmanje nadao. Tako su žena i kćer najžešćeg progo- 
nitelja kršćanstva cara Dioklecijana (Dukljanina) bile 
svete kršćanke. Ispunjavala se riječ jednog savremenog 
pisca, da je krv mučenika samo sjeme, iz kojega niče 
novi rod i novo pokoljenje kršćana. 

I unutarnji neprijatelji razganjali su kao grabež- 
ljivi vuci stado Kristovo i razdirali haljinu jedne i 
svete Crkve. Nekoji naime kršćani zlobno su izvrtali 
kršćanski nauk, miješali ga sa naukom poganskih mud- 
raca i zavadili kršćanski svijet. Nastajala su krivovjerja 
i raskoli, kršćani su se stali boriti protiv kršćana na 
radost pogana, koji su počeli još i pomoću pera i knjiga 
da pobijaju pojedine kršćanske istine i da im se izru- 
gavaju. 

Sudeći eto po ljudsku : silne i nepremostive za- 
preke sprečavale su širenje kršćanstva. Izobraženi 
ljudi i prosta svjetina, carevi i državna sila te sami 
zli i sablažnjivi kršćani složiše se i ud ariše na kr- 
šćanstvo snagom uma i snagom sile i mača. Bez očite za- 
štite Božje kršćanstvo bi bilo ostalo sitno gorušično zrno. 

U povijesti svijeta nema primjera, da se ikoja vjera 
tako brzo raširila kao kršćanstvo. I muhamedanstvo 
(islam) brzo se širilo, ali ga nije propovijedala ljubav 
i križ, nego krvava sablja demeškinja i popuštanje 
ljudskim strastima i nagonima. Kalvin i Luter žurno 
su poveli za sobom čete sjevernih naroda s pomoću 
nauke, koja je prijala zemaljskim knezovima i građan- 
stvu, dovikujući : vjeruj vjeru, spasit će te vjera, 
a za dobra djela ne trebaš se brinuti. Propovijedali 
su vjeru, koja godi ljudima, pa nije čudo, da su zaveli 
tolike, dok je kršćanstvo rušilo grijeh i zloću, a postav- 
ljalo na oltare srca svetosti. 

Dvanaest siromašnih galilejskih ribara u kratko 
su vrijeme sami i po svojim nasljednicima izmijenili 

lice zemlji i doveli ljude do toga, da vjeruju, što inače 
ne bi nikad vjerovali, da ljube ono, što su prije mrzili, 
da obnove sebe, obitelj i čitavi društveni poredak. 

I to skoro bez ikakvih ljudskih sila, samom riječju 
i dobrim primjerom dokazujući tako, da je kršćanstvo 
djelo Božje, a Krist, koji ga je donio, da je Sin Božji. 

Zar bi se kršćanstvo tako brzo širilo, da je djelo 
kakvog mudraca, makar i najslavnijeg i najumnijeg i 
Nikako, jer najslavniji mudraci svijeta nijesu mogli 
predobiti za sebe ni jedan grad, a kamo li sela i države. 
Je li kršćanstvo djelo kakvog osvajača i Ruke osvajača 
okrvavljene su krvlju naroda, a njihova djela unište 
godine i druga pokoljenja. Isus Krist je svoj prijesto 
podigao u srcima milijuna kršćana svetom Božanskom 
ljubavlju svoga presvetoga Srca. 

Kada je Napoleon I, silni francuski car, koji 
je pod sobom imao dvije trećine naroda Evrope, bio 
pobijeđen i zasužnjen na samotnom otoku sv. Jelene, 
kazao je svom pratiocu vjernom generalu : »Ljubav 
Kristova najveća je snaga, kojom se kršćanstvo 
raširilo i uzdržalo. Njemu je jedinom pošlo za rukom, 
da osvoji srca ljudska do žrtvovanja samoga života. 
To je, čemu se ponajvećma divim i što mi svakako 
dokazuje Kristovo Božanstvo. Ja sam u prijašnje 
vrijeme znao oduševiti gomile ljudi, da su i umirali 
za mene. Ali otkako sam ovdje na otoku sv. Jelene, 
tko će mi izvojevati pobjede i predobiti carstva za menet’ 
Tko uopće misli na mene < Tko se u Evropi miče za 
me < Tko mi je ostao vjeran i To je sudbina velikih 
ljudi : zaborave nas brzo i sjećaju nas se samo u ško- 
lama. Još kratko vrijeme, i ja ću umrijeti i crvi će uni- 
štiti moje tijelo. Kakva li ponora između moje bijede 
i vječnog kraljevstva Isusa Krista, koji se još danas 
propovijeda, ljubi, slavi, kome se i danas klanjaju te 
uvijek živi u čitavom svijetu.« 

Božanska je dakle sila utemeljitelja širila kr- 
šćanstvo tako brzo i uspješno po svem svijetu i proti 
silnim i velikim zaprekama i protivštinama. Ljudske 
sile bile bi smalaksale i ne bile dovoljne, da prošire 
i učvrste kršćansku vjeru. 

VJERA KRISTOVA PREPORAĐA 
LJUDSKI ROD. 

Prije dolaska Kristova vladalo je i kod najpro- 
svjetljenijih naroda osim kod Židova mnogoboštvo. 
Bogova bijaše u samom Rimu do 3.000 ne samo mu- 
škoga nego i ženskoga roda, koji su bili daleko od sve- 
tosti i pravednosti. Poganski bogovi čine preljube, 
otimaju djevojke, kradu, nasjedaju ljudima, svoje 
ljubimce štite, makar su i opaki. Kasnije su i najgore 
ljude, na pr. cara Nerona, koji je ubio vlastitu majku 
i ženu, proglasili bogovima. Svoje bogove štovali su 
često na vrlo okrutan način, kao žrtvovanjem odraslih 
i male djece, te na griješan način, kao čaranjem, blud- 
nošću, samoubojstvom i pijanstvom. Takvim bogo- 
vima i takvom štovanju odgovarao je i život pogana. 
Sv. Pavao poznavao je pogane vrlo dobro, pa im pred- 
bacuje najstrašnije sodomske grijehe, preljub, uboj- 
stva, neposluh prema roditeljima, nemilosrđe, zavist, 
oholost i ostale grijehe. Makar da su Židovi vjerovali 
u jednoga Boga, ipak je i njihova vjera bila raskidana 
mnogim vjerskim strankama, koje su vodile među 
sobom rat do istrage. I život im nije bio mnogo bolji 
nego u pogana. Plemenitiji pogani osjećali su strašan 
položaj, u kojem se nalazio rod ljudski, i kušali su, 
sa poprave život i vjeru svojih sunarodnjaka. Njihov 
trud i napor bio je uzaludan, jer je čovječanstvo 
bilo slično teškom bolesniku, koji se već pretvorio 
sav u jednu veliku ranu, te mu nije mogao pomoći 
nikakav ljudski liječnik, nego jedino Bog. A taj je do- 
šao kao Isus Krist iz maloga židovskoga gradića Be- 
tlehema. Njegova vjera — kršćanstvo — promijenila 
je lice svijeta. 

Po kršćanstvu dobilo je dijete svoju vrijednost. 
Sam Sin Božji postao je nejakim djetetom, a kasnije 
kao Spasitelj rado je kupio djecu oko sebe i postavio 
ih je za uzor svima, koji žele unići u njegovo kraljev- 
stvo. Na dijete se stavlja znak sv. krsta što prije iza 
poroda, i time dijete postaje baštinik svih duhovnih 

dobara sinova Božjih, i roditeljska je vlast nad njim 
omeđena Božjim zakonom. Poganin mogao je dijete 
izgladniti, usmrtiti i prodati. Za preostalu djecu 
malo se tko i ozbiljno brinuo u odgoju, jer su ih rodi- 
telji prepustili robovima. Ako ih robovi nijesu iskvarili, 
onda su ih zastalno pokvarila nećudoredna kazali- 
šta, okrutne igre u cirkusu i bestidno igranje i pjeva- 
nje u glumačkim školama. Ni položaj žene nije bio 
bolji, jer je žena bila kao rob mužu, pa ju je mogao 
prodati ili ustupiti kao odijelo. Brakovi su se rastav- 
ljali, da se opet sklapaju. Zato su žene izgubile svoj 
ponos i svoje dostojanstvo, pa su se ljudi počeli sve 
više sustezati od ženidbe. Obitelji su počele propadati, 
jer nije bilo djece tako, da su carevi raspisivali nagrade 
za novorođenu djecu. U kršćanstvu je žena podložna 
mužu, ali mu je družica, te imaju pred Bogom jednaku 
čast i dostojanstvo. Zato Krist naređuje nerazrje- 
šivost ženidbe, podiže je na vrijednost sv. Sakramenta. 
Iz sv. Pisma razabiremo, da je Krist tvorio prvo čudo 
baš kod ženidbe u Kani Galilejskoj, te da su ga pobo- 
žne žene pratile na križu i do ukopa, da su bile pri- 
sutne kod dolaska Duha Svetoga i pomagale širiti 
kršćansku vjeru. Poganstvo skoro da nije ni znalo, 
što je djevičanstvo i čistoća, a Krist je sam živući 
djevičanski postavio u svojim evanđeoskim savjetima 
temelj za evanđeosku čistoću. U pogansko doba bilo 
je mnogo robova kod imućnih ljudi, a njima je bilo 
gore nego nerazumnim životinjama. U glavnom grč- 
kom gradu Ateni bilo ih je na pr. oko 400.000, a u 
Rimu do jednoga milijima. Najradije su ih kažnjavali 
razapinjanjem na križ, a meso su im kidali ribama 
za hranu. Kad bi umro gospodar, često bi ubili s njim 
i sve njegove robove. Kršćanstvo je malo pomalo od- 
stranilo ropstvo naučavajući, da s čovjekom postu- 
pamo čovječanski, da ljubimo bližnjega, pa bio nam i 
neprijatelj, i da smo svi ljudi pred Bogom jednaki. 
Za bolesnike dizali su kršćani bolnice, kamo su primali 
i pogane, a za siromahe skupljali bi milostinju. Gra- 
đanin i plemić sramili su se raditi ; raditi trebao je 
i morao samo rob. Sv. Pavao je naučavao kršćansku na- 

uku dovikujući svima i svakome: »Tko ne radi, taj ne tre- 
ba ni jesti.« (Sol. 3, 10.) Stoga u kršćanstvu vrijedi za sve 
pravilo : moli i radi. 

Koliko je zdrave prosvjete donijelo kršćanstvo 
svima narodima a naročito nama Slavenima i 
Hrvatima ! Eto, dok u poganstvu nijesmo imali 
svoga pisma i knjige, sv. apostoli Ćiril i Metod pr- 
nalaze za nas slova i prevode svete knjige te postav- 
ljaju temelje našoj narodnoj prosvjeti. U vrijeme 
narodnih vladara Domagoja, Branimira, Trpi- 
mira, Tomislava, Zvonimira, Krešimira bio je vrlo 
raširen benediktinski red, u koji su stupali hrvatski 
seljački i plemićki sinovi. Uz samostane otvarali su 
samostanci škole, gdje je mladež učila pismo i knjigu, 
te bi se spremala za svećeničku službu ili za 
građanske i svjetovne poslove. Naši benediktinci 
otvarali su graditeljske, slikarske i kiparske škole a 
učili su seljačke sinove i gospodarskim radnjama, 
zanatima i poslovima. Gdje nijesu uspjele ili mogle 
da tu zadaću izvrše samostanske, vršile su tu časnu 
prosvjetnu narodnu zadaću biskupske ili kaptolske 
škole u središtu biskupija ili bi u najdaljim šumskim 
i brdovitim stranama revni kršćanski duhovnici otva- 
rali župske škole. Njima su kasnije pomagali domini- 
kanci, franjevci i bijeli fratri ili pavlini. A sav taj 
blagotvorni i korisni rad za narod radili bi službenici 
Božji redovito badava, a narod bi se oduživao vjeri 
lijepim i pobožnim zadužbinama. Koliki su seljački 
sinovi siromašnog naroda našli hranu, okrepu i stan 
u samostanima i iškolali se za obrazovane ljude, koji 
su u narodnom životu vodili glavnu riječ 1 U novije 
doba, kad su se Hrvati iza godine 1848. stali hvatati 
u kolo s ostalim prosvijećenim narodima zapadne 
Evrope, nije katolička vjera stavljala tome raz- 
voju nikakvih zapreka, nego ga je potpomagala obil- 
nom novčanom potporom. Tako je sveučilište u glav- 
nom gradu Hrvata osnovano zaslugom biskupa Stros- 
majera, gdje se školuje narodna inteligencija, a pro- 
svjetni zavod za hrvatski puk Društvo sv. Jeronima 
osnovao je kardinal i prvi nadbiskup zagrebački Haulik, 

Kao što su na sveučilištu, tako su i u Društvu sv. 
Jeronima bili muževi proleti kršćanstvom glavni i 
najbolji radnici za hrvatsku narodnu prosvjetu. 

Sto je bilo s narodima, koji nijesu primili krš- 
ćanstva i Židovi su izgubili svoju vlastitu državu i 
rasuli se po čitavom svijetu. Upali su u pohlepu za 
blagom zemaljskim i novcem, pa teže za što većim 
uplivom u svjetovnoj vlasti preko štampe i novinstva 
malo se brinući za dan velikog i zadnjeg Suda. 

Nekoji su se kršćani s vremenom zasitili pravoga 
kršćanstva, te su stali naučavati i takve nauke, kojih 
Krist nije naučavao niti nas je putio na takav život. 
Takvi kršćani otpali su od zajedničke Crkve, te ih 
je stigla kruta sudbina. Otpali narodi na Istoku pali 
su pod arapsku i tursku vlast, te su prešli velikim 
dijelom na islam, kao kod nas Hrvata bosanski bogu- 
mili ili patareni. Oni, što su ostali vjerni svome krš- 
ćanstvu, pali su u željezni zagrljaj državne vlasti, 
koja ih nemilosrdno kvači i sprečava u blagoslovlje- 
nom djelovanju. Otpali narodi na Zapadu kao pro- 
testanti i kalvini počeli su naučavati, da čovjek 
nema slobodne volje, pa zato ne može ni zapovijedi 
Božje držati, a što čini, ne može mu se računati u grijeh. 
Takva nauka rodila je teškim posljedicama za obitelj- 
ski i društveni život. Njemački službeni ured za bro- 
jenje pučanstva izjavio je, da na 10.000 katol. brakova 
dolazi 67 rastava, a na 10.000 protestantskih otpada 
265 ; na jedan milijun katolika dolazi 58 samoubij- 
stava, a kod protestanata doseže taj broj 190. 

Vjera, koja donosi tako dobre uspjehe i veliku 
korist ljudskom rodu kidajući mane i korov strasti, 
brinući se za mir, poredak i blagostanje pojedinaca 
i naroda, nosi na sebi značajku prave Božanske vjere. 
Jer da je naša kršćanska vjera djelo ljudskih sila, 
okaljala bi se ljudskim manama i ne bi mogla obnoviti 
ljudski rod, nego bi ga još utvrdila u zlu. Djela Apo- 
stolska pripovijedaju nam, da je pred vijećem ustao 
na obranu apostola znameniti židovski učitelj Gamalijei. 
On je zagovarao, da se apostoli puste na slobodu 1 
da slobodno propovijedaju novu vjeru. Jer, sudio je 

mudri Gamalijel, ako je kršćanska vjera djelo ljudskih 
ruku, raspast će se sama od sebe, a ako je kršćanska vjera 
od Boga, ne će je satrti sve sile zemaljske i đavolske. 
Pravo je i sudio. 

Kršćanska katolička vjera još se uvijek širi po rev- 
nim kršćanskim vjerovjesnicima ili misionarima. I tu se 
opaža prst i zaštita Božja. Dok druge vjere imaju 
zaštitu državne sile i mnogo novaca, vjeru njihovu 
primaju pogani u malom broju. Katolički vjerovjesnici 
oskudijevaju na najnužnijem za život, proganja ih 
vlast, pa ipak pogani hrle u katoličku Crkvu Kristovu. 
Mi smo sretni i ponosni, da smo već s majčinim mlije- 
kom usisali kršćanstvo, stoga zahvalnost prema Kri- 
stu zahtijeva od nas, da pomognemo misionarima 
molitvom i milostinjom, da dovedu što više ljudi 
k spoznaji prave kršćanske istine. Sami ćemo se odužiti 
Kristu tako, ako pustimo, da naš život i djelovanje 
prožme sveta istina vjere i sveti zakon Božji. Onda 
će i naš život biti živi dokaz, da je kršćanska 
vjera Božanska vjera. 

* * * 

Kršćanska nadnaravna objava, koju su nam do- 
nijeli Krist i apostoli, veliko je djelo milosrđa Božjega. 
Ona nam je ispravila, popunila i usavršila naravnu 
spoznaju našeg zdravog razuma o Bogu i pravoj vjeri. 
Kada tko ne bi htio kršćanstvo primiti, taj bi omalo- 
važavao Boga, koji je ljudima objavio i donio krš- 
ćansku vjeru ili objavu. Istine kršćanske objave tvore 
sigurnu i čvrstu pećinu, na kojoj može i treba svaki 
stajati, kad ga napadne bura i oluja života i vlasti- 
tih strasti. Ne možemo odstupiti ni od jedne jedincate 
objavljene kršćanske istine, jer bi to značilo, da smo se 
počeli već sklizati niz pećinu, da nas proguta bezdan 
nevjerja i strasti. 

Štujući naravnu i svrhunaravnu objavu Božju 
kao sveti amanet, valja nam se u kršćanstvu utvrditi 
proti navalama protivnika kršćanstva slušanjem pro- 
povijedi, kršćanskog nauka i marljivim čitanjem 
knjiga, koje razlažu i brane kršćanstvo. Sv. Ivan 

Zlatousti opominje nemarne kršćane ovako : »Zar 
ne bi bilo zlo, kad bi obrtnik ili liječnik znali doduše 
braniti svoju vještinu i umijeće, a kad onaj, koji tvrdi, 
da je kršćanin, ne bi bio sposoban, da obrani svoju 
vjeru Ć Nemarnost ove prve dvojice donijela bi njima 
samo novčanu štetu, dok bi nemarnost u vjerskim 
pitanjima štetovala samoj besmrtnoj duši.« Zato nas 
pisac zlatne knjige »Nasljeduj Krista« odmah u prvom 
poglavlju živo opominje na marljivo proučavanje 
života i djela Isusa Krista, da vidimo, što je Isus 
radio i što je učio : »Tko ide za mnom, ne hoda 
po tmini, kaže Gospodin. To su riječi Kristove, 
koje nas opominju, koliko ćemo ga slijediti u životu 
njegovu i vladanju, ako hoćemo, da se istinski pro- 
svijetlimo i da se oslobodimo svake sljepoće srca. 
Zato neka nam bude najveća briga, da razmišljamo 
o životu Isusa Krista.« 

CRKVA KRISTOVA 


ISUS KRIST OSNIVA CRKVU. 

Kad govorimo o Crkvi, onda ne mislimo na zgradu 
od kamena u našim gradovima i selima, kamo se vjer- 
nici skupljaju na molitvu i službu Božju, nego pod 
Crkvom mislimo društvo vjernika, u kom se vjeruje jedna 
te ista Kristova vjera, drže Kristovi zakoni, primaju 
njegovi sakramenti, te koja pod vrhovnim glavarom 
sv. Ocem Papom vodi ljude u život vječni. Crkva 
nastavlja zadaću, koju je Krist vršio na zemlji za vrijeme 
svog zemaljskog života. Njoj je njezin utemeljitelj 
kao svojoj zamjenici povjerio uz tu zadaću još i vlast 
i riznicu svoga duhovnoga blaga, da bude sposobna 
dovesti svoje članove u nebesko kraljevstvo. 

Oduvijek je, a pogotovu u današnje vrijeme, bilo 
žestokih napadaja na Crkvu Isusovu. Ne samo da je 
grde bezvjerci i razni krivovjerci, koji su otpali od 
Crkve radi svojih grijeha, nego je prečesto i njezini 
vlastiti članovi pogrđuju nečasnim predbacivanjem 
i kršenjem njezinih naredaba. Svi takvi ne poznaju 
još prave Crkve Kristove. Oni su vidjeli samo iznaka- 
ženu sliku njezinu, kako im ju je u njihovim dušama 
naslikao stari neprijatelj Crkve Božje na zemlji — đa- 
vao. Dešava im se, kako se dešavalo i nekom vrijednom 
slikaru. Slikao je slikar u svojoj radionici prekrasnu 
sliku i ulijao u njezine crte svu milinu i nebesku ljepotu 
neke čiste duše. No kako se preplašio dobri majstor, 
kada je nakon nekog popodnevnog počinka našao 
svoju sliku nagrđenu : netko je drljao kistom po platnu 
uzduž i poprijeko bez svakog razumijevanja. Žalostan 
slikar popravi djelo, koliko je mogao. Ali se ta nesreća 
ponovi i po drugi put i treći put. Stade vrebati, tko je 
taj zločinac. Tajna se brzo otkrila. Sa prozora susjedne 

kuće motrio je umjetnika u poslu neki majmun, pa 
čim se majstor udaljio, proverao se majmun u majsto- 
rovu radionicu, pokušao je oponašati slikara-umjet- 
nika i tako je pokvario svu sliku. T ako je i Isus Krist, 
Sin Božji, stvorio na zemlji divotno i Božansko djelo : 
svoju Crkvu. U nju je ulio svu svoju ljepotu i ljubav. 
Ali eto đavla, koji pokvari i iznakazi sliku Crkve u du- 
šama mnogih, pa je zato takvi ne ljube, nego još mrze. 
Naprijatelji Crkve govore o njoj baš obratno, nego 
što jest, i ne žacaju se pred nikakvom laži, da je oblate 
držeći se savjeta starog francuskog bezbošca Voltaira 
(čitaj : Voltera) : »Lažite, braćo, jer od laži uvijek 
nešto ostane U 

Mi ćemo promotriti Crkvu onakovu, kakva je pro- 
izašla iz ruku Božanskog Spasitelja. Promotrit ćemo 
i njezino djelovanje za pojedince i narode u ovo 
1900 godina opstanka. Oprovrgnut ćemo laži i klevete 
bačene na nju i ponosno ćemo istaknuti, da je ona naša 
majka, koja nas preko svih klisura i ponora, ojačane 
kruhom nebeskim, vodi ovom suznom dolinom kroz 
uska vratašca groba u ljepši vječni život. 

Božanski Spasitelj govorio je očito i u pričama, 
da će osnovati svoje kraljevstvo ili Crkvu. To je 
ono kraljevstvo, koje je već anđeo Gabriel navijestio 
Mariji : »Rodit ćeš Sina. . . Gospodin Bog dat će mu 
prijestol Davidov i vladat će u vijeke i kraljevstvu 
njegovu ne će biti kraja.« (Luk. 1, 31. — 33.) U pro- 
povijedi kod jezera Genezaretskog objavljuje Isus, 
da će njegovo kraljevstvo na zemlji — Crkva — biti 
duhovno kraljevstvo od velike vrijednosti, vrednije 
od bisera i blaga u zemlju U njemu će biti dobrih i 
zlih članova kao raznovrsnih riba u mreži, kao pšenice 
i kukolja na njivi. Velika će biti nutarnja snaga Crkve 
kao kvasca za nadizanje kruha ; ali će se i vanjštinom 
proširiti, kao što se širi stablo izraslo iz zrna gorušič- 
na. Crkva ne će biti samo nevidljivo kraljevstvo 
Božje u srcima, nego će se vidjeti kao grad sagrađen 
na gori ili svijetlo postavljeno nastoL Izrično je izjavio, 
da će na Petru sagraditi svoju Crkvu, koju ne će nad- 
vladati ni sva đavolska sila. 

Sto je Spasitelj govorio, to je i činio. Stao je pro- 
povijedati nauku božansku i skupljati pristaše, koji 
su se nazivali učenicima. Između njih izabrao je dva- 
naestoricu, koji će biti uvijek s njim i koje je napose 
poučavao u svojoj nauci i zakonima. Ti su se zvali 
apostoli t. j. poslanici. Slao ih je i same, da nagovje- 
štaju njegovu nauku, i dao im je moć, da čine čudesa. 
Iz zbora apostola odabra Petra te ga postavi za 
poglavara čitavom apostolskom zboru. Kao što 
svakom dobro uređenom ljudskom društvu stoji na 
čelu vodstvo, odbor ili poglavarstvo društva, koje 
ima dužnost da upravlja društvom, a članovi su druš- 
tva obvezani, da ih slijede i slušaju, tako je i Spasi- 
telj postavio apostole s Petrom na čelu, da budu po- 
glavari u njegovoj Crkvi. Zato im je dao svu potrebitu 
vlast. Podijelio im je učiteljske vlasti : »Idite dakle : 
naučavajte sve narode krsteći ih i učeći ih, da drže 
sve, što sam vam zapovjedio.« (Mat. 18, 19.) Obdario 
ih je svećeničkom vlasti, kada im je na zadnjoj večeri 
dao vlast prikazivanja sv. mise, a vlast otpuštanja 
grijeha uvečer na dan Uskrsa. Predao im je i vlast, 
da upravljaju vjernicima, da im sude i da im daju 
spasonosne zakone : »Zaista vam kažem : štogod sve- 
žete na zemlji, bit će svezano i na nebu ; i štogod 
razriješite na zemlji, bit će razriješeno i na nebu.« 
(Mat. 18. *8.) Krist utvrđuje tu trostruku vlast 
apostola dajući im u zalog svoj božanski ugled : »Tko 
vas sluša, mene sluša ; i tko vas prezire, mene prezire.« 
(Luk. 10, 16.). Tako je Božanski Spasitelj u Crkvi oči- 
to napravio razdiobu među poglavarstvom i vjerni- 
cima. Jedino je poglavarstvu dao vlast, a vjernicima 
je naložio, da slušaju u svemu svoje crkvene poglavare : 
»Ako li njih ne posluša (grješnik), kaži Crkvi (pogla- 
varima) ; a ako li ni Crkve ne posluša, neka ti bude 
kao neznabožac i javni grješnik.« (Mat. 18, 77.) 
Tko ne bude htio slušati naučavanje apostola, bit će 
mu na dan sudnji gore nego pokvarenim gradovima 
Sodomi i Gomori. Takvi će biti na dan sudnji pogu- 
blieni : »Koji uzvjeruje i pokrsti se, spasit će se, a koji 
ne uzvjeruje, osudit će se.« (Mat. 16, 16.) Crkveno 



poglavarstvo ne upravlja Crkvom svojom silom, nego 
po Božanskoj snazi i sili Duha Svetoga, koji ostaje 
uz njih do svršetka svijeta. 

Iz navedenih Kristovih riječi slijedi također va- 
žna nauka, da je svećenička služba u Crkvi uređena i 
ustanovljena od Spasitelja, i da ne može biti prave 
Crkve Kristove, gdje nema svećeništva. Ne može na- 
rod dati svećenicima vlast, nego je sva svećenička vlast 
došla od Spasitelja t. j. Boga, jer je on sam izabrao 
poglavarstvo Crkve : »I popevši se na goru dozva k 
sebi, koje je on htio, i dođoše mu. I postavi ih dva- 
naestoricu, da budu s njim.« (Mark. 3, 13.) Nema da- 
kle svaki vjernik i kršćanin-katolik vlasti da propovijeda, 
da dijeli sv. sakramente, da tumači valjano sv. Pismo, 
nego samo od Boga određeni i po poglavarstvu Crkve 
posvećeni svećenici i biskupi u zajednici sa rimskim 
biskupom ili papom. 

Ako uvažimo očitu volju Spasiteljevu, kako mora 
biti njegova Crkva podijeljena : u vjernike, koji slušaju, 
i u poglavare, koji upravljaju, primijetit ćemo odmah, 
da su svi prigovori, koji se dižu protiv takve uredbe, 
protukršćanski i spojeni s očitom ili prikritom namje- 
rom protiv utemeljitelja Crkve Kristove. 

Ne treba nama, govori se, nikakvih posrednika 
između veličanstva Božjeg i ljudi. Ili drugim riječima : 
što će nam biskupi i svećenici, mi se možemo sami mo- 
liti i dušu spasiti bez ičijeg tutorstva. Odgovaramo : 
katoličko svećenstvo sa biskupima uredio je Isus 
Krist, osnovatelj Crkve i tako treba da ostane u Cr- 
kvi. Iz povjesničkih knjiga vidimo, da je Crkva od svog 
osnutka bila podijeljena u kler (svećenstvo) i narod. 
Svećenstvo su sačinjavali đakoni, svećenici i biskupi, 
kojima su apostoli posebnim obredima podijelili vlast. 
Ta se vlast sačuvala u sakramentu sv. reda sve do 
dana današnjega. Samo se po sebi razumije, da se 
svećenstvo radi svog položaja utvrđenog po volji 
Spasiteljevoj ne nameće kao ograda i zapreka u štova- 
nju Boga. Opažamo naprotiv, da su se baš zasebne po- 
božnosti razvile u katoličkim župama, u obiteljima, u 
vjerskim društvima i kod pojedinaca više nego kod 

svih drugih vjera. Katolička Crkva uči oduvijek, da se 
ne će nitko spasiti, ako se s a m ne bude htio spasiti. 
Svećenički stalež nije vezan ni na rod, bogatstvo i 
veliku mudrost, jer svatko može stupiti u nj po 
pozivu Božjem. Zato je taj stalež i najomiljeliji u 
kršćanskom puku, neiskvarenom po besavjesnim vo- 
đama. 

Čemu još zapovijedi Crkvene, kad imamo Božje i 
Da se Gospodin Bog zadovoljio dajući nam svoje 
Božje zapovijedi, bilo bi dakako dovoljno, da se dr- 
žimo samo njih. Ali ako je Bog dao, kako smo vidjeli, 
i Crkvi vlast, da postavlja zakone, koje pronađe po- 
trebnima i spasonosnima za naše duše, i takve zakone 
valja nam držati. Što bismo rekli za sina, koji ne će 
da se pokori majčinim nalozima, makar da je otac 
na odlasku kazao : »Ako ne budeš slušao majku, jao 
tebi !« Zar ne bi takav neposlušni sin zavrijedio oštru 
kaznu i To vrijedi i za kršćane, koji se ne će pokoravati 
ponajboljoj majci sv. Crkvi. Jer ne može imati Boga 
za oca onaj, koji nema Crkve za majku. Ako nam dakle 
Crkva nalaže post ili nemrs na stanovite dane, ili nam 
nalaže godišnju sv. ispovijed ili pričest o Uskrsu, 
ili nas veže na nedeljnu svetu misu, nalaže nam u ime 
vlasti dane joj od Krista. Većina crkvenih zapovijedi 
samo nam pobliže tumače Božje zapovijedi o štovanju 
Boga, o čišćenju duše pokorom. Crkva nalaže, da ne- 
djeljom i blagdanom slušamo sv. misu, a već je prije 
Bog zapovjedio : »Spomeni se da svetkuješ dan Go- 
spodnji.« Crkveni zakon o postu i nemrsu pobliže 
tumači Spasiteljeva zapovijed : »Ako ne budete činili 
pokore, svi ćete poginuti.« Uskrsnu dužnost utvrdio 
je Isus riječima : »Ako ne blagujete tijela Sina čovječjeg 
i ne pijete njegove krvi, ne ćete imati života u sebi.« 

Čemu crkveno poglavarstvo, kad smo svi pred 
Bogom jednaki i Istina je, da smo pred Bogom svi 
jednaki, ali samo toliko, koliko imamo jednu bes- 
mrtnu dušu, za koju ćemo sami odgovarati pred veli- 
čanstvom Božjim bez odvjetnika. U koliko smo članovi 
Crkve, nijesmo pred Bogom jednaki, kao što u obitelji 
nijesu svi jednaki, nego je na čelu starješina, koji se 



zove otac, u državi kralj ili predsjednik, u općini 
načelnik, te im se moramo pokoravati, tako su i u Cr- 
kvi starješine papa te biskupi i svećenici, koji su nad 
nama, i mi ih moramo slušati. Ne ćemo, dovikuje se 
osobito u sadašnje vrijeme, svećeničke (popovske, 
klerikalne) vlasti nad sobom ! Ovaj je poklik redovito 
na ustima protivnika kršćanstva i Crkve, kad hoće 
da sa svojih opakih djela ili tamnih ciljeva svrate 
krivnju na drugoga. Ali on je lažan, jer svećenstvo 
ne teži za zemaljskim gospodstvom, jer je pozvano 
po Kristu, da traži duhovno kraljevstvo Isusovo u 
srcima vjernika. Crkva nije nikada stezala državnu 
vlast, makar da je država znala mnogo puta po svje- 
dočanstvu povijesti goniti Crkvu, bacati u tamnicu 
i ubijati njezine poglavare i kratiti joj najobičniju 
slobodu rada i djelovanja u crkvama i vjerskim druš- 
tvima. Crkva traži slobodu za vršenje svoje uzvišene 
zadaće, za odgoj, za brak, za školu i propovijed. Njezina 
je vlast i zadaća duhovna i za vječnost, zato je ona i 
nad svjetovnom vlasti, koja po naravi svojoj i po cilju 
ima da se stara za vremenita i tjelesna dobra. Briga 
je Crkve, da Božji zakon vlada kod pojedinaca, u obi- 
telji, u općini, u državnom, gospodarskom i politi- 
čkom životu. 

Crkva je zaručnica Božanskog Spasitelja i za nju 
je Spasitelj dao svoj život. Mi smo udovi i članovi 
Crkve Božje na zemlji. Upoznajmo i štujmo sv. Crkvu. 
To je uređeno društvo ili vojska sa svojim časnicima, 
generalima i vrhovnim zapovjednikom, koga se boje 
protivnici na zemlji i sam đavao, budući da je Crkva 
nepobjediva vojska na zemlji, koju je izumio i uredio 
sam Bog. Nije dosta, da smo kao članovi toga druš- 
tva kršteni i samo dobili krsni list, nego nam je potreb- 
no, da svoje pripadanje Crkvi pokažemo i vanjskim 
načinom : moramo vjerovati nauku, koju nam Crkva 
predlaže na vjerovanje, osim toga živo nastojati, 
da savjesno vršimo Božanske i crkvene zapovijedi i 
da primamo svete sakramente. U tome će se poka- 
zati na najbolji način naša prava ljubav k Crkvi. 
Ljubav k Crkvi dat će nam i snagu, da se opremo ži- 

vom riječju i djelom protivnicima Crkve. Veliki vođa 
katoličkog irskog naroda u borbi protiv zatiranja na- 
rodne slobode sa strane protestantskih Engleza, O' 
Connel, kazao je na samrtnoj postelji : »Svoje tijelo 
ostavljam Irskoj, a srce neka počiva u središtu sv. 
Crkve u Rimu !« Po njegovu uzoru spojimo i mi ljubav 
k domovini sa ljubavlju prema sv. Crkvi. Te se dvije 
ljubavi nikad ne isključuju, nego popunjuju i jačaju 
za svetu i pravednu borbu za narodnu i crkveno-vjersku 
slobodu. 


CRKVA KRISTOVA JE JEDNA I SVETA. 

Iz Sv. Pisma znademo, da je Krist Gospodin 
osnovao za sva vremena, doklegod bude ljudi i vijeka, 
jednu Crkvu. Ali mi po svijetu vidimo više crkava, 
koje se nazivaju kršćanskim : katolička, pravoslavna, 
protestantska, starokatolička i više drugih. 

Nekoji ljudi primjećuju tu pojavu, ali krivo za- 
ključuju govoreći : ne zna se, koja je prava Kristova 
Crkva. Vrlo se dobro zna, koja je prava Crkva. Isus 
je kao Bog unaprijed vidio, da će se iz njegove Crkve 
izlučiti mnoga krivovjerja i raskoli, te da će svaka 
svojatati za sebe Krista za utemeljitelja i nazivati 
se njegovom pravom Crkvom. Da spriječi takvu za- 
bludu, Krist je svojoj Crkvi ostavio vidljive biljege, 
po kojima se ona kao sa četiri dragulja sjaji, da ju mo- 
žemo dobrom voljom i sa malo truda odmah raspoznati 
između drugih crkvi, koje se naopako skrivaju za Bo- 
žanski ugled Kristov. 

Pogotovu su na krivom putu onakvi ljudi, koji 
tvrde, da su sve sadašnje crkve prave Kristove crkve 
i s toga su oni ravnodušni prema svakoj crkvi, pa stupaju 
iz crkve, sklapaju mješovite ženidbe te prelaze u drugu 
crkvu. Sve crkve nijesu prave crkve Kristove, jer 
svaka od njih uči drugačiju vjersku nauku i oprečne 
zakone. Tako katolici uče, da je ženidba sv. sakrame- 
nat i nerazrješiva, protestanti vele, da je ženidba 
obični ugovor, a pravoslavni naučavaju, da je ženidba 

istina sakramenat, ali da se može razriješiti. Krist je 
učio samo jedan zakon i jednu vjeru. Pa kao što dva 
puta dva ne može u isto vrijeme biti ni šest ni pet ni 
deset, nego samo četiri, tako ni crkve, različne i pro- 
tivne po nauku i zakonu, ne mogu u isto vrijeme biti 
istinite i Kristova Crkva. Ako bi tkogod zabacio sve 
Crkve govoreći, da su sve, pa i prava Crkva, krive, 
taj bi zabacio time život, djela i smrt Isusovu za spa- 
senje roda ljudskoga, jer zabacujući među krivim 
crkvama i pravu, ne bi bilo nikoga, tko bi nam dijelio 
plodove otkupljenja Kristova i njegovih zasluga. 
Spasitelja bi proglasio okrutnikom, koji se igra našom 
srećom i spasom. Krist se kao zaručnik Crkve po- 
brinuo, da svi njegovu Božansku Zaručnicu mogu 
odmah po stalnim znakovima prepoznati i u tu joj 
je svrhu ostavio jedinstvo, svetost, katolištvo i apostol- 
stvo, kao što ispovijedamo u velikom Vjerovanju, 
koje se pod misom moli i pjeva : vjerujem u jednu, 
svetu, katoličku i apostolsku Crkvu. 

Crkva Kristova mora biti jedna po broju i jedna 
u sebi. Krist Gospodin osnovao je samo jednu Crkvu, 
jer je sam kazao : »na toj stijeni sazidat ću svoju Cr- 
kvu.« Njegova Crkva ne će imati više stada i više ne- 
ovisnih pastira, nego će imati jedno stado i jednog 
pastira. Kao jedna sveta Božja obitelj bit će Kristova 
Crkva, u kojoj će po riječima sv. Pavla biti : »Jedan 
Gospodin, jedna vjera, jedno krštenje, jedan Bog i 
otac svih.« 

Svi će vjernici vjerovati u istu vjeru, držati iste 
zapovijedi i pokoravati se istom poglavarstvu, da 
po volji Spasiteljevoj »budu svi jedno« (Iv. 17, 21). 
Kao što svako zemaljsko kraljevstvo propada, ako 
je u sebi podijeljeno, tako bi i prava Crkva propala, 
ako bi nekoji njezini članovi vjerovali ovo a drugi ono, 
ako bi neki slušah jedne poglavare a drugi druge i 
ako bi jedni na pr. primah sv. pričest i ispovijed, a 
drugi te sakramente kao zla i đavolska djela odbaci- 
vah. 

Biljeg ih dragulj jedinstva vjere sja se samo u 
rimokatoličkoj Crkvi. Samo su u njoj svi njezini članovi 

uvijek i u svako doba vjerovali istu nauku. Što su vje- 
rovali naši pradjedovi pred iooo godina, vjerujemo 
i mi sada. Katolički Crnac u žarkoj Africi vjeruje isto 
što i najučeniji katolik u Zagrebu. Malo hrvatsko i 
katoličko dijete uči isti katekizam, što ga uči i nje- 
mački katolički učenik samo na drugom jeziku. Sa 
svih katoličkih propovjedaonica, bile one u Americi, 
Aziji, Australiji ili Europi, propovijeda se ista nauka. 
U svima katoličkim crkvama na svijetu čita se ista 
sveta misa uz malu razliku vanjskih obreda, dijele 
se isti sv. sakramenti i molimo se jednako Bogu, Spa- 
sitelju i svecima. Svaki je katolik podvrgnut svom bi- 
skupu, a svi zajedno sv. Ocu Papi kao vrhovnom 
poglavaru čitave katoličke Crkve. 

Druge vjeroispovijesti nemaju biljega jedinstva. 
Pravoslavni nemaju jednoga vrhovnoga poglavara, 
nego pravoslavni Grd imaju svoga. Rusi svoga, Srbi 
svoga, već prema kraju i državi, u kojoj se nalaze. 
Niti imaju kakve druge veze među sobom. Prote- 
stanti nemaju ni iste vjere, jer su pocijepani u više 
od 700 različitih vjera, a pogotovu im manjka jedan 
vrhovni glavar. Nesloga i pocijepanost u nekatolič- 
kim vjeroispovijestima s jedne strane, a s druge strane 
jedinstvo vjere, liturgije i uprave u katoličkoj Crkvi 
već je mnoge pravoslavne i protestante ponukalo 
na ozbiljno razmišljanje i pristup u rimokatoličku 
Crkvu : tako u zadnje vrijeme učenog Rusa Solovjeva 
i protestanta sveučilišnog profesora Ruvilla (čitaj: 
Rivila). 

2. Crkva Kristova mora biti sveta. Spasitelj je 
došao na svijet, da otkupi rod ljudski od grijeha. Zato 
nas je svojom smrću na križu pomirio s Ocem nebe- 
skim. Plodove svoje muke i smrti ostavio je Crkvi, 
da ih dijeli po sv. misi i po sv. sakramentima. Krist 
je ostavio Crkvi i svetu nauku, kao što je nauka u pro- 

g > vi jedi na gori o osam blaženstva, po kojoj ćemo 
vjeti, da postanemo sveti, i da se spasemo. Kada je 
dakle utemeljitelj sv. Crkve svet, kada je njezina 
nauka sveta, kada su sredstva za spasenje sveta t. j. 
sv. misa i sv. sakramenti, onda je i Crkva sveta. Bo- 

žanski je Spasitelj na zadnjoj večeri zato i molio Oca 
nebeskoga, da posveti njegovu Zaručnicu sv. Crkvu, 
da može ona posvećivati ljude i dovoditi ih u kraljev- 
stvo nebesko. Kako bi Crkva posvećivala svoje članove 
i spašavala ih, kad ne bi bila sama sveta i 

Rimokatolička Crkva je doista sveta. U prvom 
redu njezin osnovatelj Isus Krist jest svet. Ona posje- 
duje čistu, nepromijenjenu i svetu nauku te sredstva 
za posvećenje svojih članova, kao što su: sv. sakra- 
menti, sv. misa i sv. molitve i raznovrsne pobožno- 
sti. Nikada još nije nijedan rimokatolik čuo koju na- 
uku, koja ne bi bila Bogu ugodna i sveta. Crkva nas 
opominje, da se molimo, da svetkujemo nedjelju, te 
nas nuka, da svaki posao radimo iz ljubavi prema 
Bogu. Zašto baš mnogi ne trpe rimokatoličku vjeru, 
nego zato, jer toliko opominje svijet i svoje vjernike, 
da živu pobožno, čisto i neokaljano i da čine dobra 
djela milosrđa i bratske ljubavi i Sva njezina moć i 
snaga, da ljude posveti, nije prazna slama. Rimokato- 
lička je vjera dovela do velike svetosti one, koji su slije- 
dili njezine opomene. Kao što po dobrim plodovima 
poznajemo dobru voćku, tako po velikom broju svetaca 
i svetica poznajemo svetost rimokatoličke Crkve. 
Otvori samo koledar i pregledaj ga od prvog do posljed- 
njeg dana godine : sveci, koji življahu po primjeru 
Kristovu, svi bijahu katolici. Kao što bistro gorsko 
vrelo baca neprestano mlazove svježe i čiste vode, 
tako i iz krila rimske Crkve proizlazi rod za rodom sve- 
tih ljudi. Eno sv. Franje i sv. Antuna, koji su siromaš- 
tvom i žarkom ljubavlju Božjom obnavljali lice zem- 
lje, sv. Bernarda, koji je živom riječju oduševio za 
Spasiteljev grob svu Europu ili sv. Ignacija i Franju 
Ksaverskog, kojima je duša gorjela u obraćenju ne- 
vjernika za slavu Božju. Kamilo Lelijski i Vinko 
Paulski i toliki drugi junaci djelotvorne ljubavi prema 
siromasima i nevoljnima imaju i danas kod katolika 
svojih sljeditelja. Imamo svetaca dobrostiva i blaga 
srca, kao sv. Filipa Nerijskog i Franju Saleškog, kao i 
stroge pokornike i isposnike poput Petra od Alkantare 
i Ivana od Križa. Imamo i svetica u najnovije vrijeme. 

koje se mogu takmiti sa svetošću Katarine Sijenske, 
Terezije, Elizabete i Franjice Šantal. Nije kod katolika 
nestalo ni svetaca djevičanstva, koje sv. oci toliko 
slave i hvale u svojim govorima, a za koju su sv. Stanko 
i sv. Alojzije žrtvovali kneževske krune, a toliki drugi 
sveci naslade i uživanja svijeta. Rod mučenika nije 
zamro u rimokatoličkoj crkvi. Kao što su njezini čla- 
novi pogibali za vrijeme rimskih progona u prvo doba 
kršćanstva, tako pogibaju i u dvadesetom stoljeću. Tako 
je na pr. za vrijeme bokserskog ustanka u Kini natopila 
obilno katolička krv istočne zemlje. Svi sveci imaju u Kri- 
stu svoj uzor i od njega su primili snagu za svet život ili 
za mučeničku smrt. Zato su sveci rimokatoličke crkve 
živ dokaz, da Krist u njoj živi i djeluje, te da je prema 
tome ona doista prava Kristova crkva. 

Drugim vjeroispovijestima manjka svetost. Po- 
najprije njihovi utemeljitelji nijesu bili sveti. Tako 
je osnovatelj pravoslavne vjeroispovijesti Focije ot- 
cijepio istok radi častohljeplja od rimske Crkve ; za 
Lutera se zna, da je nekršćanski živio i otpao od sve- 
čeništva, a engleski anglikanizam rodio se iz požude 
njihovog kralja Henrika Osmog za ženama. Pravoslavni 
imaju još sv. žrtve i sakramente, ali se u vjerskim 
naukama povađaju u zadnje vrijeme za protestantima, 
koji već sumnjaju o božanstvu Isusovom, zabaciše 
sve ili većinu sakramenata, te se preko njih rada 
novi rod evropske pogančadi. Dapače neke nekatoličke 
vjeroispovijesti postavile su i takve nauke, iz kojih 
se ne mogu roditi sveci. Tako uče, da čovječja volja 
nije slobodna, da čovjek mora griješiti i da dobra 
djela nijesu ni potrebna za spasenje. Dakako, da onda 
ni nemaju svetaca niti se staraju, da ih imaju. 

Ovim nije kazano, da nema među drugim vjerama 
poštenih i vrijednih ljudi. Ima ih dakako, i Bog neka 
ih umnoži i blagoslovi ! Pravoslavni pokazuju još i 
svoje svece u koledaru. Ali oni ne življahu sveto po 
snazi i načelima svoje vjeroispovijesti, nego po onoj 
snazi ćudoredne i vjerske nauke, koja je u njihovoj 
vjeroispovijesti ostala od prijašnje veze s rimokatolič- 
kom Crkvom. I kad sunce zađe, još se uvijek vidi. 

jer se njegovi traci zaustavili i odsijevaju sa tisuću 
zračnih i svijetlih tjelešca u svemiru. 

Protivnici predbacuju kat. Crkvi, da mijenja 
vjeru, kad često uvodi nove vjerske istine (dogme), 
kojih da tobože nema u sv. Pismu niti da su ih vjero- 
vali prvi kršćani. Naša kat. Crkva u ovih dvadeset 
stoljeća svoga opstojanja vjeruje isto, što se vjerovalo 
za vrijeme apostola, niti je što dodala niti oduzela 
ili izmijenila. Nego kad bi odmetnici od Crkve počeli 
naučavati nauku, koja ne bi bila sadržana u sv. Pi- 
smu i usmenoj Predaji, katoličko bi crkveno Učitelj - 
stvo ustalo na obranu prave nauke iznašajući staru 
vjersku istinu u novom ruhu. T ako, kad je neki otpali 
svećenik nijekao Božanstvo Spasiteljevo, a carigradski 
patrijarka Nestorije govorio, da Majka Božja nije 
Bogorodica, crkveno je Učiteljstvo javno proglasilo, 
da je Isus Krist pravi Sin Božji, a njegova Majka 
da je Djeva i Bogorodica. 

Niti je istina, da katolici preziru sv. Pismo : stoga 
da katol. vjera nije sveta. Baš naprotiv mi katolici 
tako častimo sv. Pismo, da ga mećemo na oltar, a pod 
svečanom sv. misom ga kadimo tamjanom. 

Ali gdje je svetost katol. Crkve, kad ima toliko 
zlih katolika pijanica, varalica, ubojica, tatova i 
bludnika« 1 Ima, na žalost, i takvih katolika. Već je Bož. 
Spasitelj to unaprijed znao i kazao, da će na njegovoj 
njivi biti pšenice i kukolja do kraja žetve t. j. da će 
u njegovoj Crkvi uz dobre biti i zlih do sudnjega dana. 
Što ima zlih katolika, nije katol. Crkva kriva, jer 
dokle katolik živi prema zakonu svoje Crkve, ostaje 
dobar, ali čim joj okrene leđa, pada u grijeh. Nikada 
katolik ne postaje zao radi svoje vjere, jer katolička 
vjera prva osuđuje i kazni grijeh ! Koliki su već toliki 
grješnici uskliknuli : Kamo sreće, da sam se držao 
Božjeg i crkvenog zakona, nikada ne bih bio tako 
duboko pao ! Ako ima i zlih katolika, ipak oni daleko 
zaostaju po svom broju za zlim pripadnicima ostalih 
vjera. Tako nam je za protestante poznato, da po- 
čine tri puta više samoubojstava nego katolici. Kod nas 
je u Bosni i Hercegovini godine 1923. bilo zatvoreno 

i suđeno zbog zlih djela katolika samo 279 (17.2%) 
a muslimana 670 (41.3%), te pravoslavnih 642 (39.7 %)» 
Kolike li razlike ! 

Dne 16. veljače 1896. godine slavni je danski 
pisac Ivan Jorgensen (čitaj : Jergensen) stupio u krilo 
katoličke Crkve i priznao : »Sto više živim kao katolik, 
to više osjećam u sebi porast života, snage i sunca«. 
Lijepo bi doista bilo na svijetu, kad bi ljudi živjeli 
onako, kako nas uči sveta katolička Crkva. Na vratima 
ne bi trebalo ključanice ni u sobi čvrstih blagajna protiv 
provale. Mlađi bi slušali starije, a nevinost bi evala, 
obitelji bi se bogatile dobrom i zdravom djecom, po- 
šteno bi ime ostalo netaknuto, a ljubav prema Bogu 
i bližnjemu bi kraljevala. Obnovilo bi se zlatno doba 
i došli bi dani slični danima raja zemaljskoga. 

CRKVA JE KRISTOVA KATOLIČKA (OPĆENITA) 
I APOSTOLSKA. 

1. Spasitelj je umro na križu, da se svi ljudi 
spasu. Plodove svoga otkupljenja po žrtvi na Kalvariji 
t. j. sakramente, sv. vjeru i molitvu podijelio je Crkvi 
i naložio joj, da ih dijeli na spasenje svim ljudima 
svih vremena: »Idite i naučavajte sve narode... I 
evo, ja sam s vama sve do svršetka svijeta.« (Mat. 
28, 19. 20.). Zato prava Crkva Kristova mora biti 
općenita t. j. katolička. 

Taj dragulj sjao se samo kod naše rimokatoličke 
Crkve. Ponajprije jedina se ona naziva od svih drugih 
vjera katoličkom t. j. raširenom po svim narodima 
do dana današnjega. Ona jedina opstoji od Isusa 
Krista već neprekidno tisuću devet stotina godina 
tako, da se sv. Pacijan mogao ponosno nazvati : 
kršćanin mi je ime, a katolik prezime. Naša katolička 
vjera raširena je i širi se po cijeloj kruglji zemaljskoj, 
jer u svim krajevima nalazimo vjernike katoličke Cr- 
kve i katoličku službu Božju. Broj katolika na svijetu 
narastao je do 300 milijima tako, da nema nijedne dr- 
žave i većeg naroda, a da se tamo ne bi pojavila naša 

katolička vjera. Pa ako ima još divljih krajeva, kud 
luč svete vjere nije doprla, kat. vjerovjesnici (misio- 
nari) trude se, da i tamo donesu plodove Kristova 
otkupljenja. Makar da katolički misionari imadu malo 
novčane potpore, makar da im državna vlast (većinom 
protestantska) ne ide na ruku, ima ipak već u Austra- 
liji i milijun katolika, u Aziji 13 milijuna, od toga 
7 milijuna na Filipinama, oko 2 milijuna u Kini, 
pola milijuna u Japanu, milijun u stražnjoj Indiji, 
2 milijuna u prednjoj Indiji, i 2 milijuna u Africi ; u 
Sjedinjenim Državama Sjev. Amerike ima 24 milijuna, 
u engleskoj Kanadi do 3 milijuna, dok su južna i 
srednja Amerika posvema katoličke. Možemo se pono- 
siti i mi Hrvati, makar smo mali narod, da su deseto- 
rica ponajboljih naših svećenika i braće otišli u misio- 
nare, da šire među poganima kraljevstvo svete katol. 
Crkve. Trebamo ih pomoći molitvom i milostinjom 
po svom imetku, da im olakšamo rad i osiguramo 
bolji uspjeh. 

Druge vjere nisu općenite (katoličke). Pravoslavna 
crkva nastala je oko 870. godine, kada je Focije otrgnuo 
skoro sve vjernike s Istoka iz krila katoličke Crkve. 
Protestanti otcijepili su se nastupom Martina Lutera 
oko 1525. godine. A gdje su bile prije te crkve i Koliko 
protestanti toliko i pravoslavni su se ograničili i ra- 
šireni su samo po nekojim državama i narodima, gdje 
sačinjavaju svoje tako zvane narodne i državne crkve, 
a nikako općenitu crkvu. I njihov broj daleko zaostaje 
za brojem katolika. Protestanata ima oko 180 mili- 
juna ali rascijepanih, kako smo već kazali, u više od 
700 raznih vjera. Pravoslavnih ima 130 milijuna, 
podijeljenih u različne narodne crkve, koje međusobno 
ne tvore nikakvu zajedničku pravoslavnu crkvu ili 
vjeru. Carigradskom patrijarhu ostalo je samo prazno 
ime. Pravoslavni se vrlo malo ili nikako ne bave ši- 
renjem svoje vjere među poganima, dok se protestanti 
trude daleko više, ali im posao ne uspijeva, makar 
da su njihovi misionari vrlo dobro plaćeni od misio- 
narskih protestantskih društava u Evropi i Americi 
i ma da im državna vlast ide na ruku u svemu. Sve- 

jedno, njihovo vjersko djelovanje dopire samo dotle, 
dokle dopiru topovska zrna velikih vlasti, koje ih štite. 

2. Prava Crkva Kristova mora da je apostolska. 
Isus je svoju Crkvu osnovao i ustanovio da počiva 
na apostolima, kako lijepo veli sv. Pavao u poslanici 
Efeianima (2, 20.). On je naime sam izabrao, kako 
nam je poznato, apostole i dao im kraljevsku, sve- 
ćeničku i učiteljsku vlast, da posvećuju, upravljaju i 
uče u Crkvi. Apostoli su se pokoravali glavi apostol- 
skog zbora sv. Petru i u zajednici s njim vršili svoju 
trostruku vlast u Crkvi. Kao što je njima Bož. Spasi- 
telj predao vlast u Crkvi, oni su po nalogu samoga 
Krista zaređivali svoje nasljednike i pomoćnike u službi 
dijeleći im istu trostruku vlast. Tako su na pr. zaredili 
Matiju, Bamabu, Tita, Timoteja (Djel. ap. 1, 25 } 
13, 3 ; 14, 23.) i naredili im, da isto čine i sami brinući 
se za valjane i vrijedne nasljednike. Zato mora prava 
Crkva Kristova imati takove poglavare, koji su svoju 
vlast u neprekidnom redu dobili od zbora apostolskoga, 
kojemu je na čelu stajao kao vrhovna vidljiva glava 
poslije uzašašća Isusova na nebo sv. Petar. 

Naša rimokatolička Crkva doista je apostolska. 
Ona može pokazati na svoje poglavare (biskupe), 
koji su vlast dobili od apostola. Ona jedina dopire do 
apostola i nije nastala cijepanjem ili rastavom od koje 
druge starije crkve. Pape su nasljednici sv. Petra, 
te su s toga i svi naši kat. biskupi nasljednici apostola, 
jer bivaju na zakoniti način od pape imenovani, po- 
tvrđeni i na njegov nalog zaređeni te priznavaju 
papu kao jednoć sv. Petra zakonitim svojim poglava- 
rima. Ovakvim nasljedstvom od apostola naša je Crkva 
sačuvala jedinstvo u vjeri i omogućila uz Božju pomoć 
veliku svetost svojim članovima. 

I ovaj četvrti dragulj zakonitog apostolskog na- 
sljedstva i vlasti manjka drugim kršćanskim crkvama. 
Ponajprije poglavari pravoslavne crkve ne žive u za- 
jednici sa nasljednikom sv. Petra, sv. Ocem Papom, 
kako su apostoli živjeli sa sv. Petrom. Sami su se ot- 
cijepili od zajedničke Majke rimske Crkve. Protestant- 
ski crkveni poglavari i nemaju nikakve biskupske 

vlasti na sebi, jer uopće niječu svećeničku vlast i red, 
nego su obični nadglednici za uzdržavanje reda u crkvi. 

Dakle su svi, koji nijesu u rimokatoličkoj Crkvi, 
osuđeni na vječnu propast i Ako je tko doista uvjeren, 
da je njegova crkva i vjera prava i živi po svojoj 
vjeri i savjesti, taj se može spasiti. Katolička Crkva 
ne osuđuje nikoga, koga nije Bog osudio. Ali, ako je 
tkogod upoznao, da je rimokatolička Crkva i vjera 
prava Kristova Crkva i vjera, taj je u savjesti svojoj 
dužan, da stupi u katoličku Crkvu. Katol. Crkva ne 
nastupa nasilno proti inovjercima, dok opažamo na 
vlastitoj koži, kako nam bezvjerci, kad dođu do vla- 
sti, napadaju crkvene poglavare, kako nam progone 
vjerska i crkveno-prosvjetna društva, te kako se kaž- 
njava i smrću, ako se tkogod javno ispovjedi katoli- 
kom. Progoni u Meksiku ! 

A što govori inkvizicija u srednjem vijeku i 
Crkva se odmah ispočetka brinula, da se među 
vjernike ne uvuku šugave ovce i da ih ne zaraze kugom 
krivovjerja. Već je sv. Pavao upozoravao na krivo- 
vjemike, koji su mutili mir i jedinstvo vjere, pa je 
i sam dao u Efezu spaliti bezbožnih i protuvjerskih 
knjiga u vrijednosti od 50.000 dinara. Ujedno je na- 
ložio, da se svaki krivovjemik izluči i izbaci iz crkvene 
općine. S vremenom uredili su biskupi u svojoj bisku- 
piji za očuvanje prave vjere posebna sudišta (inkvi- 
zicija) povjerivši ih učenim i savjesnim svećenicima 
i svjetovnjacima. Bilo je to potrebno radi toga, jer 
biskup radi velikog opsega svoje biskupije nije mogao 
svakuda da dospije i nadgleda vjernike kao prvi i 
najpozvaniji njihov dušobrižnik. Osim toga se u to 
vrijeme pojavila premnoga krivovjerja, koja su htjela 
posvema da ponište katol. Crkvu. Takvi su bili na pr. 
Albigenzi i Valdenzi, koji su naučavali, da Krist nije 
osnovao vidljivu crkvu niti joj je dao vidljive 
poglavare. Crkveno sudište bi ispitalo nauku optu- 
ženih, pa ako ih je pronašlo krivim, dalo im je vremena 
za pokajanje i za opoziv. Ako nijesu krivci htjeli svojih 
zabluda opozvati, izbacilo ih je sudište iz Crkve i pre- 
dalo svjetovnom sudu, da ih kazni. Svjetovni sud bi 

redovito strogo proti njima postupao, makar da su se 
papa i biskupi zauzimali za te nevoljnike, jer su krivo- 
vjerske nauke redovito dizale bune protiv državne 
vlasti. Nije dakle Crkva kriva, ako bi državna vlast 
često spaljivala i drugačije mučila krivovjemike. 
Ovdje se redovito zaboravlja na činjenice, kako su 
krivovjerci grozovitom strogošću proganjali svoje 
protivnike. Tako je engleska kraljica Elizabeta u šest- 
naestom stoljeću u jednoj godini dana poubijala više 
katolika, nego li sva inkvizicija za svojih pet stotina 
godina djelovanja. Sam Kalvin, jedan od protestant- 
skih glava, dao je u Ženevi u vrijeme od 4 godine spa- 
liti 76 ljudskih života, 58 dao ih je inače pogubiti, 
a 900 ih je trunulo u zatvorima. Španjolska inkvizi- 
cija bila je osnovana i vođena od španjolskog kralja 
Ferdinanda i kraljice Izabele u petnaestom stoljeću, 
te je radila protiv Matira u Židova, koji su raspirivali 
mržnju protiv kršćanstva i državne vlasti. Sva pre- 
tjerana strogost španjolske inkvizicije pada na glavu 
onima, koji su je osnovali i vodili, a to je španjolska 
državna vlast. Katol. Crkva uvijek se borila i protiv 
proganjanja vještica, osobito svećenik Fridrik Špe 
(Spee), te ga je i iskorijenila kod katolika, dok je 
kod inovjeraca ostala ta zabluda iz poganskog doba 
sve do devetnaestog stoljeća. 

Ako je rimokatolička Crkva prava Kristova Crkva, 
zašto mnogi otpadaju od katoličke vjere i izlaze iz 
Crkve i Iz katoličke Crkve istupa razmjerno vrlo malo 
ljudi. Do otpada od katol. vjere ne dovodi ni ozbiljno 
razmišljanje, ni molitva, niti krepostan život. Drugi 
su tome razlozi : strast. Neko se hoće rastaviti i oženiti, 
drugi želi postići novaca i časti, treći želi slobodnije 
živjeti, a netko iz prkosa i inata ; i tako po redu. Po- 
gotovu otpada velika većina radi nećudorednosti. 
Ima ih, koji to ne vole čuti, ali se to ipak mora 
reći, a pogotovu u naše doba. Već je sv. Ciprijan 
kazao : »Neka nitko ne vjeruje, da bi dobri mogli 
ostaviti Crkvu.« S druge strane može se ustanoviti 
vrlo radosna pojava, da toliki prelaze u našu vjeru. 
To nam je svjedočanstvo, da je u njoj Krist, koji 

privlači dobre ili zalutale duše inovjeraca. U samoj 
je Njemačkoj u prošlom stoljeću bilo 17 obraćenika 
iz vladarskih kuća, a iz drugih plemenitaških obitelji 
do 125, a da ne spominjemo velikog broja učenjaka 
i umjetnika. U Engleskoj povraćaju se plemenite duše 
još više vjeri svojih otaca. T ako ih je prešlo iz visokog 
plemstva, što muških, što ženskih 650, protestantskih 
svećenika i bogoslova 335, doktora najglasovitijeg 
sveučilišta iz Oksforda 266 a iz sveučilišta u Cambrid- 
ge-u 128, od kopnenih časnika 100, a od mornarice 
21. Ovom broju morao bi se pribrojiti i velik broj 
obraćenika iz redova advokata i profesora, liječnika 
i učenjaka. Slične zanimive brojeve za prelaz u katoličku 
vjeru mogli bismo pridonijeti iz Amerike, Danske i 
ostalih inovjemih država. A ako pitamo, kakve su to 
osobe prigrlile katoličanstvo, onda opažamo, da su 
to osobe, koje pošteno živu, ozbiljno misle i Bogu se 
mole te nisu stupile u našu Crkvu, da se riješe te- 
ških dužnosti i da mogu lagodnije živjeti. K nama ih 
je dovela čežnja za istinom, pa makar da su kod toga 
često puta izgubile poštovanje svijeta i pridonosile 
velike žrtve morajući napustiti sjajne položaje, bogata 
namještenja i prekidajući najuže rodbinske veze. 
Tako se Englez Lane Foks morao odreći dohotka 
od 1 milijun dolara na godinu pa je istom tada smio 
preći katoličkoj vjeri. Protestantski povjesničar Fri- 
drik Hurter, otac znamenitog isusovačkog bogoslovskog 
učenjaka, morao je nakon prelaza sa cijelom obitelju 
u našu vjeru napustiti rodni grad, jer bi ga nahuckani 
narod bio usmrtio. Protestantski svećenik Rojd odrekao 
se baštine od 2 milijuna dolara i postao katolikom. 
Takvih požrtvovnih primjera imade i više. 

Svi prigovori što ih dnevno donose protivnici 
naše vjere, ne mogu joj osporiti, da je ona prava 
Kristova vjera, a naša rimokatolička Crkva da je 
prava Crkva Kristova, jer je jedna, sveta, katolička 
i apostolska. Sva vika i predbacivanje našoj Crkvi 
raspline se kao magla na suncu pred sudom zdravog 
razuma i sudom povijesti. Ako neprijatelji katoličke 
Crkve hoće time da preplaše, smetu i otruju kr- 

šćansku i katoličku omladinu, prevarit će se, jer se 
katolička omladina priljubila uz svoju svetu Crkvu i 
svoje duhovne poglavare, te će u poslušnosti pomoći 
svojom suradnjom kao katolički svjetovnjaci (kat. 
akcija) u vršenju teške pastirske dužnosti biskupe, 
kamo ih je kao poglavar Crkve postavio Duh Sveti, 
da pasu stado Božje. 


VRHOVNA PASTIRSKA VLAST U CRKVI. 

Ako i na koju ustanovu u katoličkoj Crkvi nava- 
ljuju bezbošci, krivovjerci i slobodoumnici, onda 
se ponajviše nabacuju najgorim pogrdama na papin- 
stvo. Izruguju mu se političari, napadaju ga novinari 
i ismjehuju u pogrdnim slikama ; mnogi ga predstav- 
ljaju kao protivnika naše države ili naroda, a svatko 
misli, da može na račun papinstva da stavlja i naj- 
bedastije primjedbe. Zato mi katolici moramo da znamo, 
što je po volji Spasitelja sv. Otac papa u katoličkoj Crkvi, 
da ne padnemo žrtvom zabludama i klevetama, što 
se šire o papinstvu. Ujedno ćemo razotkriti, kako su 
neistiniti, krivi pogovori proti vrhovnoj vlasti u na- 
šoj Crkvi. 

i. Vrhovnu pastirsku vlast daje Krist apostolu 
Petru. 

Sam Spasitelj ustanovio je u svojoj Crkvi vrhovnu 
vlast ili papinstvo. Krist je htio, da njegova Crkva 
bude vidljivo društvo, jer ju je uspoređivao sa vidlji- 
vim predmetima, sa gradom na gori, koji se ne može 
sakriti, sa mrežom, sa svijećom na svijećnjaku, s nji- 
vom i s kućom. Crkva je vjersko društvo sastavljeno 
od ljudi i za ljude, a društvo, gdje su ljudi članovi, 
vidljivo je društvo. To vidljivo vjersko društvo ili 
Crkva imalo je i vidljivu vrhovnu glavu Isusa Krista. 
Ali kada je Krist uzašao na nebo, tko će onda biti 
vidljivi glavar vidljive Crkve i Istina, Krist je i dalje 
poglavar svoje Crkve, ali nevidljivi, jer je sam kazao : 
»Ja sam uz vas u sve dane do svršetka svijeta!« (Mat. 
38, 20.). I apostole je zanimalo to pitanje, jer nam 

evanđelist Marko pripovijeda, da su sami apostoli 
osjećali, da ne će svi biti jednaki u Crkvi Kristovoj, 
te su se više puta prepirali : »tko će biti veći među 
njima!« (Mar. 9, 33.). Spasitelj je apostolima prepo- 
ručio poniznost, a Petra postavio za vrhovnog glavara 
i svog zamjenika u Crkvi. Krist je njega naime odli- 
kovao, da je jedinom njemu prvotno ime Šimun pro- 
mijenio već kod prvog susretaja u Petar, što znači 
stijena. Iz njegove lađe propovijedao je na jezeru 
Genezaretskom i u Petrovoj je kući u Kafamaumu 
uvijek stanovao. Šimunu Petru prorekao je, da će od- 
sele ljude loviti ; naredio mu je, da hoda po vodi i 
da iz ribe izvadi novac potreban za plaćanje crkvenoga 
poreza. Kad je Krist uskrsnuo, nalaže ženama, da 
uskrsnuće jave Petru, te se njemu i najprvome od svih 
apostola poslije uskrsnuća samome javio. Šimun 
Petar gledao je uz Jakova i Ivana jedini Isusovo 
preobraženje na gori Taboru i krvavo znojenje u vrtu 
Getsemani. 

Iz svega toga može svatko razabrati, da je Spa- 
sitelj nešto posebno nakanio i naumio s Petrom 
u svojoj Crkvi. Je li Spasitelj svoju nakanu i otvoreno 
i jasno saopćio i Jest. Kod grada Cezareje Filipove 
priznade Petar prije Spasiteljeve smrti u ime svih 
apostola Krista za Boga : »Ti si Krist, Sin Boga živoga«. 
Kao nagradu za toliku vjeru odgovara mu Isus i obe- 
ćaje : »A ja tebi kažem : ti si Petar, to jest stijena, 
i na toj stijeni sagradit ću Crkvu svoju, i vrata pa- 
klena ne će je nadvladati.« (Mat. 16, 17. 18.). Ovim rije- 
čima dao je Krist Petru obećanje, da će biti u Crkvi 
ono, što je temelj (fundamenat) zgradi. Temelj daje 
Zgradi jedinstvo i čvrstoću. Petar će dati Crkvi čvr- 
stoću i jedinstvo, ako bude kod njega vrhovna vlast 
(primat). Da ne bi tko posumnjao, da li će zbilja 
Petar biti vrhovna glava u Crkvi, Spasitelj govori 
još jasnije u lijepoj prispodobi sa ključevima : »I tebi 
ću dati ključeve od kraljevstva nebeskoga.« Jer tko 
ima ključeve zgrade, taj je gospodar i ima vrhovnu 
vlast, jer može po volji otključati i zaključati prostorije 
u zgradi. 

Iza svog uskrsnuća. Božanski Spasitelj iskupio 
je obećanje dano Petru, predavši Petru svu i vrhovnu 
vlast u Crkvi. Poslije obilnog ribolova na Genezaret- 
skom jezeru podvori Isus apostole ribom i zapita 
Petra tri puta, da li ga ljubi. Petar odgovori sva tri 
puta, da ga ljubi. Isus mu odgovori dva puta: »Pasi 
jaganjce moje«, a treći put doda : »pasi ovce moje«. 
Petar će dakle pasti čitavo stado Isusovo t. j. čitavu 
Crkvu : biskupe i vjernike. Jedini Petar vodi stado 
na pašu i zapovijeda stadu. Eto Spasitelj daje Petru 
vrhovnu vlast služeći se opet slikovitim govorom. 
Petar ne dobiva dakle vrhovnu vlast niti od apostola 
niti od naroda, nego od samoga Krista, utemeljitelja 
Crkve. Zato mu apostoli i narod ne mogu vlasti ni 
oduzeti ni stegnuti, nego mu se moraju pokoriti i 
slijediti ga, ako hoće da ostanu u stadu ili Crkvi 
Kristovoj. 

Petar je odmah poslije Isusova uzašašća i vršio 
vrhovnu vlast u Crkvi. Kod izbora nasljednika Judi- 
nog prvi predlaže Matiju i Barnabu za nasljednike ; 
na dan dolaska Duha Svetoga prvi propovijeda javno 
vjeru u Isusa Krista razapetoga ; prvi prima i poganina 
Komelija po nalogu Božjem među kršćane i prvi pred- 
sjeda prvom apostolskom saboru u Jeruzalemu. I 
svi su ga apostoli priznavali prvakom i poglavarom. 
Makar da Petar nije bio najstariji među apostolima 
ni po godinama života, ni prvi po pozivu u Isusove 
učenike, jer su Andrija i Ivan bili prvi učenici, ipak 
ga evanđelisti uvijek spominju na prvom mjestu. 
Opširno opisuju, kako je bio Petar 42. godine po 
Kristu uhvaćen, a onda na čudesni način oslobođen 
iz tamnice. 

Ali Petar nije dobio vrhovne vlasti za sebe i svoju 
osobu. On je dobio vlast zato, da Crkvi čuva jedinstvo, 
da je poučava i upravlja. Kako je Božanski Spasitelj 
kazao, da će njegova Crkva trajati do svršetka svijeta, 
morala je vrhovna vlast ostati i poslije Petrove smrti 
u Crkvi, da bude i dalje Crkva jedna, dobro upravljana 
i poučavana. Zato je Petar morao dobiti nasljednika. 
Tko je taj i 



2. Nasljednik Petrov u vrhovnoj crkvenoj vlasti 
u Crkvi jest biskup rimski ili sv. Otac Papa. 

Godine 42. po Kristu dođe Petar u Rim i ondje 
osnuje prvu kršćansku općinu, kojoj je bio na čelu 
kao rimski biskup. Umre za vrijeme cara Nerona 
mučeničkom smrću oko god. 67. Imamo za tu po- 
vjesnu činjenicu mnogo i raznovrsnih svjedočanstva. 
Tako nam i rimski svećenik Gajo javlja : »Mogu po- 
kazati mjesta, gdje su mučeni apostoli : Petar na vati- 
kanskom brežuljku, a Pavao na cesti u Ostiju.« Crkveni 
pisac Tertulijan piše : »U Rimu bio je Petar mučen 
kao Gospodin.« Biskup i mučenik sv. Ignacije, doveden 
na stratište u Rim, piše rimskoj kršćanskoj općini: »Ne 
mogu vam zapovijedati kao Petar i Pavao.« Petar i 
Pavao su naime bili zajedno u Rimu. Pa i sam Petar 
javlja se u prvoj poslanici vjernicima iz Rima (5, 13.) 
pišući : »Pozdravlja vas crkva, sabrana u Babilonu.« 
Nije to onaj stari Babilon, jer tamo još nije bilo kr- 
šćana, nego se Rim prispodablja radi veličine svojih 
grijeha i zloće sa starim Babilonom. Svi ovi, kao i drugi 
dokazi prisilili su i protestantske učenjake, te su javno 
priznali, da je Petar vladao crkvenom općinom u Rimu 
i tamo kao biskup umro. 

Po pravu nasljedstva dobiva nasljednik svu čast 
i sva prava od svoga predšasnika. Tako je i nasljednik 
sv. Petra na biskupskoj stolici dobio u nasljedstvo 
ne samo rimsku biskupsku stolicu nego i zajedno 
vrhovnu vlast u cijeloj Crkvi. Tu je vlast rimskom bi- 
skupu priznavala svakolika Crkva, dok nije došao 
Focije, carigradski patrijarha, u devetom vijeku. 
Tako već u prvom stoljeću, treći nasljednik sv. Petra, 
papa Klement (+ 97), opominje crkvenu općinu u 
Korintu oštrim pismom, da se moraju pokoriti svom 
biskupu, i Korinćani su se pokorili. Korinćani su se 
mogli obratiti na još živog apostola sv. Ivana, koji 
je živio u blizom gradu Efezu. U drugom stoljeću, 
oko 150. godine po Kristu, zaprijetio je papa Viktor 
svim biskupima u Maloj Aziji, da će ih isključiti iz 
sv. Crkve, ako ne budu u pravo vrijeme slavili blagdan 
Uskrsa. Svi su ga poslušali priznavajući njegovu vr- 

hovnu vlast nad sobom. Kad su afrički biskupi počeli 
pokajane otpadnike ponovno krstiti, papa Stjepan 
je ustao protiv zloporabe sv. sakramenta Krsta, i ma- 
kar im je bilo teško napustiti svoj običaj, ipak su po- 
slušali njegov nalog. Tako je sva Crkva jednoglasno- 
priznavala papi prvenstvo u časti i vlasti nad svim 
vjernicima i biskupima. 

Od sv. Petra apostola redaju se dalje papa za 
papom, lanac nije prekinut i nijedan član ne manjka, 
te se učiteljska, pastirska i svećenička vrhovna Petrova 
vlast, dobivena od Spasitelja, nastavlja do dana da- 
našnjega. Sadašnji papa slavno vladajući Pijo XI. 
u redu je 261. nasljednik sv. Petra. Među njima ima 
ih trideset i jedan, koji su dali svoj život za Krista 
kao mučenici, a sedamdeset i sedam ih je, koji su se 
odlikovali među ostalim dobrima velikom svetošću 
života. 

Naš hrvatski narod ima više lijepih pučkih pjesama 
i pripovijedaka o Bogu, kojega prati na putovanju 
nitko od apostola, nego sv. Petar. A Bog na zagovor 
sv. Petra redovito čini čudesa. Narod, koji to pripo- 
vijeda i pjeva, mora biti uvjeren, da Petar iza Boga 
ima najveću vlast na zemlji. A Petar živi u svojim 
nasljednicima rimskom biskupu ili sv. Ocu Papi. 
Zato su se Hrvati uvijek vjerno držali, na svoju du- 
hovnu i vremenitu sreću, uz sv. Oca u Rimu kroz 
1000 godina svoga državnoga i narodnog opstanka vjer- 
ni svojoj zakletvi sv. Petru i njegovu nasljedniku izre- 
čenu kod krunidbe prvoga hrvatskoga kralja Tomislava. 

Papu ne bira i ne imenuje nijedna svjetska vlast, 
već ga biraju pomoćnici i savjetnici papini u upravlja- 
nju sv. Crkve, a to su kardinali ili stožemici. Koga 
oni izaberu za rimskog biskupa, taj je odmah i vrhovni 
glavar Crkve. Biskupi upravljaju po papinoj odredbi 
svaki svojom biskupijom, te su nasljednici apostola. 
Svi biskupi zajedno nijesu veći od pape, te ga ne mogu 
skinuti ili mu suditi, kao što nijesu ni apostoli bili veći po 
vlasti od sv. Petra, kao što ni udovi nijesu veći od glave. 

Sv. Otac Papa zajedno sa ostalim biskupima 
upravlja i naučava cijelu Crkvu osobito, kad se sastanu 

na općeniti sabor, kojih je do sada bilo dvadeset. Na 
općenitim saborima, koje saziva, potvrđuje i pred- 
sjeda im papa, svečano se proglasu je, što mi katolici 
treba da vjerujemo i činimo, ako se hoćemo spasiti. 
Takve su saborske odluke istinite, jer ih naučava vr- 
hovno učiteljstvo Crkve, kome je Spasitelj obećao 
svoju pomoć kao i pomoć Duha Svetoga. »I evo ja 
sam s vama sve do svršetka svijeta«, (Mat. 28, 30.) 
ili pak : »Kad dođe Duh Istine, on će vas poučiti svu 
istinu. «(Iv. 14, 16.). Gdje je pak Spasitelj, vječna Isti- 
na, i gdje je Duh Sveti, tamo nema laži ni neistine. 
Papinstvo nije ovisno ni o državnoj vlasti niti dr- 
žavna vlast smije skučiti Crkvu pod svoje šake. Crkva 
je slobodna i ne služi nikakvoj svjetskoj vlasti za nje- 
zine zemaljske ciljeve i težnje, jer je svrha Crkve 
duhovna, i jer je Crkva izašla slobodno od Spasitelja, 
koji je bio nad svim vladarima i narodima. Da bi papa 
mogao svoju duhovnu vlast uspješno vršiti, morao 
je imati zajamčenu osobnu slobodu u svojoj vlastitoj 
državi, koju je papa bio tijekom stoljeća i stekao 
zadužbinama i darovnicama, kupovanjem zemljišta 
i priznanjem naroda i drugih država. No talijanska 
vlada otela je od pape godine 1871. Rim i državicu, 
te je papa sve do godine 1929. bio u svojoj zgradi u 
Vatikanu, kao sužanj, odakle nije izilazio. Tek je godine 
1929. opet obnovljena papinska država, pa je papa 
opet postao posve slobodan vladar svoje države.* 

Iznosimo ovdje i nekoje prigovore i na njih od- 
govaramo, dok na druge prigovore možemo crpsti 
odgovor iz iznesene već nauke o papinskoj vrhovnoj 
vlasti. 

Bog je jedini nepogrješiv, kako može biti papa 
nepogrješiv ! Papa može sagriješiti kao i svaki drugi 
čovjek, te zato i on pere svoje grijehe i ljudske slabosti 
u sakramentu sv. ispovijedi. Katolici ne obožavaju 
papu ! Katolička nauka uči, da je papa neprevarljiv, 
kada kao vrhovni Učitelj Crkve Božje uči, što moramo 


* Čitaj knjigu »Dr Andrija Spilletak : Papa Pijo XI.«, izdanu 
prilikom papinskog jubileja od Hrv. knjiž. DruStva sv. Jeronima. 

vjerovati i vršiti, da se spasimo. Ta je nauka i sadr- 
žana u sv. evanđelju u riječima, kojima je Spasitelj 
postavio sv. Petra i njegove nasljednike temeljem i 
pastirom Crkve. Kakav bi to bio temelj, koga bi mogle 
usklimati neistina i laž t Kakav bi to papa bio pastir 
duša, koji bi vjernike vodio na otrovnu pašu, da ih 
hrani laži mjesto istinom;* A i sv. oci sa istoka i zapada, 
kao sv. Jeronim i sv. Bazilije, javno ističu neprevar- 
Ijivost rimskog pape. Poznata je izjava sv. Augustina 
za vjerske rasprave : »Kada Rim izreče presudu, svaka 
je rasprava dovršena.« I povijest nam do sada ne može 
navesti nikakav slučaj, da bi ijedan papa, pa makar 
bio i najgori, naučavao krive ćudoredne i vjerske 
nauke. Nekoji slučajevi, koji se tobože navađaju, 
ništa ne dokazuju, jer za te se slučajeve zna, da papa 
nije govorio kao vrhovni Učitelj Crkve, nego su to bile 
odluke njegovih pomoćnih ureda. 

Ali eto Strossmayer je bio protiv papine neprevar- 
ljivosti ! Biskup Strossmayer bio je veliki Hrvat, koji 
nas je svojim velikim radom i djelima (sveučilište, 
akademija, galerija slika) uveo u kolo svjetskih nao- 
braženih naroda, a bio je i veliki katolički biskup 
radeći na vjerskom ujedinjenju svih Slavena u rimo- 
katoličkoj Crkvi. Najprije su naši slobodni mislioci, 
a onda današnji starokatolici, htjeli danas iz njega 
napraviti borca protiv Rima, ali sva ta njihova vika 
satkana je samo na njihovim željama i neistinama. 
Istina je samo to, da je Strossmayer na zadnjem 
općenitom saboru godine 1870. u Vatikanu ustao i 
govorio vrlo rječito proti proglašenju nauke o nepre- 
varljivosti rimskih papa. Ali kad se sabor ipak od- 
lučio za papinu neprevarljivost, biskup Strossmayer 
se pokorio toj odluci, pa je živo u svojim biskup- 
skim poslanicama i na biskupskim pohodima razglabao 
i tumačio narodu ovu vjersku istinu. Sam je pak mo- 
rao više puta da oprovrgne krive vijesti i spise, koje 
su njegovi protivnici o njemu širili. 

Kako se može papa zvati sveti Otac, kad ima 
toliko zlih papa i Naziv »sveti« ne daje se osobi papi- 
noj, nego službi, koju papa vrši. A njegova služba 

doista je sveta, jer je vidljivi namjesnik Isusa Krista 
na zemlji. Zato se današnjem papi ne kaže sveti Pijo 
XI., jer bi se svetost pripisivala njegovoj osobi, nego 
se kaže : sveti otac papa Pijo XI., jer se svetost 
odnosi na službu. Baš kao što se naziv »Njegovo Ve- 
ličanstvo« za kralja ili »gospodin« za ministra ne odnosi 
na osobu, jer smo svi pred Bogom jednaki, nego se 
odnosi na čast i dužnost, koju obnašaju. To vrijedi 
isto i za počasti, koje se papi iskazuju, kada ga tko po- 
sjeti. Od 260 papa ima vrlo malo zlih papa i na prst 
jedne ruke mogli bismo ih prebrojiti. AJi nijedan nije 
bio tako zao, da bi kušao kvariti nauku Kristovu ili 
bi učio šta nećudoredna i griješna. Baš zli pape poka- 
zuju, da Božji duh vlada sv. Crkvom, kada ju ni grije- 
šni ljudi nijesu mogli uništiti. 

Papa je uvijek Talijan ! Kako smo mi krvni ne- 
prijatelji još od davnine naših najbližih prekomorskih 
susjeda Talijana, misle nekoji, da bi takva pojava 
morala biti dovoljna, da nas otrgne od rimskog pape. 
Po volji Kristovoj onaj je papa, koji nasljeđuje sv. 
Petra na njegovoj biskupskoj stolici u Rimu, gdje je 
Petar 67. godine umro mučeničkom smrću. Rim je u 
Italiji, pa je i razumljivo, da za rimskog biskupa bude 
izabran obično Rimljanin ili čovjek iz onih krajeva. 
Da je sv. Petar umro u Lijonu, Parizu, Berlinu ili Za- 
grebu, bio bi onda lijonski, pariški, berlinski ili za- 
grebački biskup papa cijele Crkve. Koje čudo, da bi 
onda Parižlije birali Francuza, a Zagrepčani Hrvata i 
Ali nije istina, da su pape samo Talijani. Bilo ih je 
Francuza, Engleza, Nijemaca i iz naših dalmatinskih 
krajeva. Sto se baš u zadnje vrijeme biraju ponajviše 
iz Italije, leži uzrok u teškim tamošnjim prilikama. 
Već je sadanja talijanska vlada oduzimala papi slo- 
bodu, da nije mogao nikud iz svog stana u Vatikanu, 
a da nije iz Italije, bila bi ga prognala i zaplijenila 
sve, što su veliki pape u Rimu posagradili i skupili, 
i papa bi bio bjegunac bez krova. Nijedna država 
ne bi ni prstom makla, jer bi to pitanje smatrala nu- 
tarnjim pitanjem kraljevine Italije. Zašto nije papa 
Talijan kamen smutnje za Francuze, Nijemce, Ameri- 



čanc i ostale velike narode i Čudno je, da se mi mali 
narod toliko radi toga uzvrpoljimo. Veliki katolički 
narodi gledaju u papi ne Talijana, nego sv. Oca 
svih pravovjernih katolika, koji kao glava Crkve stoji 
iznad svih politika, država i narodnosti. On se jednako 
brine za bogate američke katolike, za kulturne Nijemce, 
za siromašne slavenske narode kao i za novokrštenog 
Crnca ili Indijanca. Baš zato, jer papa ne će da bude 
samo Talijan, nego u prvom redu otac svega kršćanstva, 
digli su se proti njemu u prvom redu u Italiji slobodni 
zidari (framazuni) a sada fašisti, i proganjaju njegove 
katoličke organizacije. Mi se Hrvati-katolici damo vrlo 
lako nauckati od naših bezvjeraca, koji, dok psuju 
□a papu Talijana, u isto vrijeme hvale Talijane, nazi- 
vaju ih našim prijateljima, primaju njihova odličja 
i sklapaju s njima vrlo unosne poslove za svoj džep, 
a na štetu hrvatskoga naroda. 

Oglušimo se vici protivnika sv. Oca i ostanimo 
poput svojih pradjedova vjerni papi i vječnom gradu 
Rimu, središtu naše sv. Crkve. Molimo se za sv. Oca, 
da za našu sreću pase stado Kristovo ! Bog ga uzdržao 
i poživio ! 


NEKATOLIČKE CRKVE I SLJEDBE. 

Nakon što smo se uvjerili, da je naša rimokatolička 
Crkva prava Kristova Crkva, možemo ogledati i ostale 
glavnije crkve i vjeroispovijesti na svijetu i u našim 
krajevima, da im vidimo sudbinu, koja ih je stigla, 
otkako su se odijelili od vjernoga stada Kristova. 

Istočna, pravoslavna crkva počela se dijeliti 
od zapadne Crkve uplitanjem grčkih careva u Cari- 
gradu u crkvene stvari za vrijeme Focija (870. godine). 
Njega nije htio sveti i mudri Nikola I., rimski papa, 
da potvrdi za carigradskog patrijarhu, jer je bio na- 
silno izabran i jer je zakoniti patrijarha Ignacije još 
živ bio. Zato se Focije, poduprt od carske vlasti, od- 
metne od pape, a s njim velik broj biskupa. Nakon 
neuspjelih pokušaja pomirenja i sloge konačno patrijarh 

Mihajlo Cerularije oko godine 1054. otkaže papi po- 
slušnost i proglasi svoju stolicu vrhovnom glavom 
čitave Crkve. Grčki carevi pomagali su carigradske 
patrijarhe, te je taj bio prvi dostojanstvenik u državi 
iza cara. Po želji carevoj, koji ih je namještao, dobivali 
su veliku moć i razvijali silni sjaj, ali su morali biti 
potpuno odani caru i oruđe u njegovim rukama. Pod 
njegovu vlast spali su svi patrijarsi i biskupi na Is- 
toku. Slavenski narodi, koji su došli baš tada iz prado- 
movine u Evropu : kao Rusi, Srbi, Bugari primili su 
sv. krštenje iz Carigrada i pali pod vlast carigradskog 
patrijarha. Ali kad je sjaj grčke carske vlasti počeo tam- 
niti, otcijepio se narod po narod od tuđinske carigrad- 
ske duhovne vlasti i stvorili su svoje zasebne ili tobo- 
žnje narodne crkve. Prva je taj korak učinila ruska 
crkva već koncem šestnaestog stoljeća, a u devetnaestom 
stoljeću povele se za njom grčka, bugarska, rumunjska 
i srpska crkva. Da ne upanu kod takvog cijepanja u 
prokletstvo, morali su dati novčanu odštetu carigrad- 
skom patrijarhi kao na pr. sadašnja srpsko-pravoslavna 
crkva u visini svote od sedam i pol milijuna franaka. 

Istočne crkve vrlo su ovisne o državnoj vlasti 
i vladi. U vjerskoj nauci i sakramentima slažu se sa 
naukom katoličke crkve, osim što ne vjeruju u izlazak 
Duha Svetoga od Oca i Sina i u vrhovnu papinsku 
vlast i nepogrješivost. Kod krštenja zaronjuju u vodu, 
potvrdu dijele odmah iza krštenja,a sakramenat po- 
kore dijele redovito neoženjeni monasi, iz čije se sre- 
dine obično uzimlju i episkopi (vladike). Svjetovni 
svećenici žene se prije ređenja. Lijepi broj članova 
istočno-pravoslavne crkve prešao je u katoličku Cr- 
kvu, ali su zadržali svoj lijepi i slikoviti obred u bogo- 
služju, te se zovu : sjedinjeni ili grkokatolici. Kod nas 
Hrvata imaju jednu biskupiju sa sijelom u Križevcima. 
Grčki raskol naškodio je najviše balkanskim Slavenima, 
jer smo danas pocijepani u katolike i istočno-pravo- 
slavne. Molimo se slavenskoj braći i apostolima svetog 
vjerskog jedinstva svetom Ćirilu i Metodiju te sv. Jo- 
safatu, da sjedine svojim zagovorom u ovčamici Kri- 
stovoj sve Slavene. 

Starokatolička vjera nikla je pred pedeset godina 
u Njemačkoj u oholim glavama nekojih njemačkih 
profesora, jer su bili povrijeđeni, što nijesu bili pozvani 
na općeniti crkveni sabor u Rim godine 1869. Njemačka 
ih je vlada (protestantski ministar Bismark) silno 
pomagala u otimanju katoličkih crkava i imanja, 
bogato ih naplaćivala iz katoličkog državnog proračuna. 
No katolički ih narod nije htio da primi, jer je vidio, 
da je njihova vjera prkos-vjera ili bolje nevjera. Ima 
ih na svijetu svega 130.000. 

I u hrvatskim krajevima nekoji su svećenici bili 
nezadovoljni, da moraju moliti, živjeti u beženstvu, 
slušati duhovne glavare, te su počeli iza rata, da žute 
kao lišće u jeseni, pa su stvorili neki pokret, koji je 
vođa hrv. katoličke omladine dr. Rogulja pronicavo 
nazvao »žuti pokret«. Opomenuti od crkvene vlasti 
mnogi su se svećenici vratili svetom posluhu i krepo- 
snom životu, samo je vrlo mali broj i dalje htio 
prkositi, dok nijesu bili izagnani iz katoličke Crkve. 
Utekoše se u pomoć državi, i država ih prizna kao 
starokatoličku vjeru, te ih pomaže nerazmjerno mnogo 
našim katoličkim novcem i našim doprinosima za dr- 
žavu. Svejedno : pristaša ima vrlo malo (3.500), ponaj- 
više onakih, koji se hoće rastaviti od svoga ženidbenog 
druga, i svećenika, koji su već živjeli ili htjeli živjeti 
protiv uredbe Crkve sa ženom. 

Htjeli bi, da budu katolici i kao takvi se izdaju, 
makar nijesu. 2 enidba kod njih nije sv. Sakramenat, 
nemaju sv. ispovijedi, ne priznaju sv. Petra i njegovog 
nasljednika sv. Oca Papu za vrhovnog glavara Crkve, 
ne priznaju pet crkvenih zapovijedi Njihova je vjera 
mješavina njemačkog protestantizma i grčkog (bizant- 
skog) pravoslavlja, ako oni uopće znadu, što smiju 
a što ne smiju vjerovati. U hrvatskim krajevima 
unijeli su u narod mnogo smutnje i trzavica, cjepkaju 
vjekovno jedinstvo vjersko hrvatskog naroda od doba 
kralja Tomislava. Počeci njihove vjere rodili su se 
ne kao katolička Crkva u mučeničkoj krvi i svetosti 
svetaca nego u nečasnim ljudskim slabostima. Nijedan 
hrvatski katolički biskup nije im nasjeo, pa su odveli 

jednog svog svećenika u strani kraj, da im se tamo 
nezakonito zaredi. Među pravim Hrvatima staro- 
katolicizam je osuđen na brzu propast i smrt, jer 
u njemu vide Hrvati putokaz u pravoslavlje. I ako 
ih je malo, stvaraju bune u svojoj crkvi i prave ras- 
cijep, te se već raspadaju. 

Njemačka protestantska crkva osnovana je po 
Martinu Luteru početkom 1517. godine. On je bio 
redovnik, a onda je pogazio svoje zavjete i oženio se 
sa pobjeglom redovnicom. Proglasili su slobodu a ne 
istinu kao glavno pravilo u svojoj vjeri, a iz toga 
pravila rodilo se veliko bezvjerje. Dapače i među 
njihovim tobožnjim svećenicima ima ih već mnogo, 
koji niječu, da je Krist Bog. Zabacuju sve sakramente 
osim krsta, te sv. misu, svećeništvo i štovanje svetaca. 
U Njemačkoj imadu 26 neovisnih zemaljskih crkava. 
Vjeru izjeda bezvjerje i rast varan je u bezbrojne manje 
sljedbe, ali sve su složne u borbi i protestu protiv ka- 
toličke Crkve i zato su nazvani protestantima. Nje- 
mačka broji 42 milijuna protestanata i 21 milijun 
katolika. 

Englesko-američka protestantska crkva. Kralj 
Henrik osmi otcijepi svoju zemlju Englesku od rimo- 
katoličke Crkve godine 1534. Kad naime papa nije htio 
da razriješi pravu i valjanu ženidbu kraljevu, proglasi 
se sam Henrik za vrhovnu glavu engleske crkve. Tko 
se nije tome htio pokoriti, dade ga smaknuti. U tom 
bijesu na katolike slijedila ga je i njegova nasljednica 
nezakonita kći Elizabeta. Osobito su proganjali dobre 
katolike Irce, koji su istom godine 1922. dobili svoju 
vjersku slobodu. Engleski katolici dobili su je stotinu 
godina prije. Engleska crkva zadržala je tobože još 
sv. misu, ispovijed, štovanje svetaca i Tijelovo. Ali što 
im sve to koristi, kad njihovi biskupi i svećenici nijesu 
valjano zaređeni ! Stoga mnogi prelaze u katoličku 
Crkvu. Kardinali Newman, Wiseman i Manning bili su 
obraćenici. U sjevernoj Americi u jednoj godini prešlo 
ih je u našu Crkvu preko tri sto i dvadeset hiljada. 

Osim ovih crkava poznate su još sljedbe : metodi- 
sti i adventisti. Metodisti imaju svoj početak iz jed- 

nog engleskog društva, koje je vodilo strogi i po- 
božni vjerski život po stalnom pravilu i načinu 
(metoda). Otđjepili su se od engleske protest, crkve, 
a ima ih na svijetu do 28 milijuna pristaša. K njima 
se ubrajaju i članovi vojske Spasa. Njihovo je životno 
pravilo uređeno po vojničku, te se vrhovna glava zove 
general. U velikim gradovima rade vrlo korisno pobija- 
jući pijanstvo i nećudoređe. Kako obiluju novcem, 
otvaraju pučke kuhinje, zavode za omladinu, te se tako 
uvlače među katolike. 

Adventisti su protestantska sljedba. Oni proriču 
skoru propast svijeta, opisuju u lijepim knjigama 
brzi ponovni dolazak Kristov i tisućgodišnje njegovo 
kraljevstvo. U svojim opisima i proročanstvima nijesu 
sretne ruke : najprije su prorekli godinu 1874., onda 
1914., te konačno 1926. kao konac svijeta. Svetkuju 
subotu a ne nedjelju. 

S inovjernidma katolik će postupati, kako ga upu- 
ćuje Crkva. Njihovim agitatorima zatvorit ćemo vrata 
svojih kuća i svoje uši. Ne sklapaj s njima mješovitih 
ženidaba, t. j. neka katolik ne uzima za drugaricu života 
nekatolikinju, niti neka katolikinja ne polazi za neka- 
tolika. Zašto da vuku zajedno jaram sa inovjercima i 


KATOLIČKI SVEĆENIK. 

Iza napadaja na sv. Oca redaju se ponajljući 
i najžešći napadaji na kat. svećenika. Znaju neprija- 
telji sv. vjere : tko hoće razoriti Crkvu, počinje s na- 
padajem na njene svećenike. Ubiješ li pastira, ovce 
će se i same razbježati. Oni štede rabine, protestant- 
ske pastore i pravoslavne sveštenike i svu mržnju 
i nezasitni bijes iskaljuju na katoličkom svećenstvu. 
Traže i najmanje mane svećenikove, da ih uvećaju 
i rastrube po čitavom svijetu preko novinstva i slika. 
Ako nema nikakvih istinitih pogrješaka, tada se stva- 
raju klevete, koje putuju od grada do grada, od sela 
do sela, i nitko se ne usudi dignuti svoj glas za obranu 

časti katol. svećenika. A kad dođu preokreti i bune, 
najprije dolaze na red »crni« i njihova se krv prva lijeva. 
To se događa eto i u »slobodnom i prosvijetljenom« 
dvadesetom stoljeću u Meksiku. Pogriješi li jedan 
svećenik, grijeh se njegov upisuje u zlo čitavom sve- 
ćeničkom staležu, a kad se već vremenom preko njega 
prešlo, opet se ponovo prigrijava i uvećava. Dokaže 
li se poslije, da su sve glasine bile prosta laž i izmi- 
šljotina, bezvjerske se novine i grlati govornici ni ne 
osvrću na pobjedu pravde i istine. 

Katolički narod oduvijek poštuje katoličke sve- 
ćenike. Njega ne zbunjuje, što se zla čeljad nabacuje 
blatom na službenike oltara i učenike Kristove. Sam 
Spasitelj, prvi i najveći svećenik, bio je oklevetan, 
progonjen i na križ razapet. Katolički puk zna, da 
ni Isusovim učenicima ne može biti bolje, jer je Krist 
kazao : »Nije sluga veći od svoga gospodara. Ako su 
mene progonili, i vas će progoniti. Kad biste bili od 
ljudi, svijet bi svoje ljubio, a kako nijeste od svijeta, 
nego sam vas ja izabrao iz svijeta, zato svijet mrzi 
na vas«. (Iv. 15, 19. 20.). 

Svećenik je pozvan od Boga u svetište Gospod- 
nje, jer tko bi se usudio na sebe primiti tako velike 
i odgovorne dužnosti, ako ga ne bi sam veliki svećenik 
Isus Krist pozvao i dao mu dovoljno milosti za sveto 
zvanje. Svećenik je posrednik između neba i zemlje, 
jer prikazuje svakim danom sv. žrtvu novoga zavjeta 
t. j. sv. misu. Obnavlja nekrvnim načinom istu žrtvu, 
koju je Krist prikazao žrtvovavši sebe na križu krvnim 
načinom. A time sipa blagoslov na sve vjernike za 
njihovo vremensko i duhovno dobro, te koristi po- 
kojnicima. Preko naših svećenika u našim hramovima 
i crkvama stoluje u svetohraništu Spasitelj, kamo 
se u nedjelju i blagdane, a gdjegdje i svakim danom, 
sakupljamo, da sazovemo blagoslov Božji na sebe 
i na svoje, te da izmolimo izmirenje. Samo desnica 
katoličkog svećenika rješava pokajnika i najtežih 
grijeha, vraća mir u dušu, slogu u obitelj, red i po- 
redak u zajedničkom životu. Usne njegove i jezik 

drobe hljeb riječi Božje, svetu i veselu evanđeosku 
vijest, svima bez razlike staležima. 

Svećenici su biskupovi pomoćnici, jer biskup 
ne može sam po čitavoj biskupiji propovijedati, kr- 
stiti i dijeliti ostale sv. sakramente. Zato postavlja 
na pojedine župe župnike i dijeli im po potrebi mlađe 
svećenike kao kapelane ; nekoje postavi kao vjero- 
učitelje, da po školama tumače kršćanske istine mla- 
deži, a nekoje zadrži u svom gradu, da mu kao kano- 
nici pomognu u upravljanju biskupije. Samo oni sve- 
ćenici zakonito vrše svoje dužnosti, koje je poslao 
njihov vlastiti biskup. 

Katolika prati svećenik od zipke pa do groba 
djelima Božje milosti i dobrote. Svećenik je najbliži 
svom narodu, ima srca za njegove tjelesne nevolje 
i za spas njegove duše rado žrtvuje i svoj život. Stoga 
u svećenički stalež stupaju sinovi seljačkih i knežev- 
skih roditelja te bogatijih i siromašnijih građana. 
I katolički puk vidi to i osjeća, zato ljubi i štuje svoga 
duhovnog oca i službenika sv. Crkve i pokazuje lju- 
bav na vanjski način. Tako je neki odlični veletržac 
uvijek s poštovanjem poljubio ruku svećeniku, kad 
bi mu se god pružila prilika. Kad mu je neki prijatelj 
predbacio, da je to pretjerano, odgovorio je pobo- 
žni muž : »Posvećena desnica svećenikova vrelo je 
nebrojenih milosti za mene i za svakoga katolika«. 
Pa i sami nesretnici, koji su se ogriješili o zakon ljud- 
ski i Božji, katkada javno ispovijedaju štovanje spram 
svećenika. Jedan takav govorio je prije izvršenja 
smrtne osude svojim utamničenim drugovima : »Dru- 
govi, kada se ide u smrt, ne laže se ; dajte, da vam 
zato kažem, prije nego stupim pred lice vječne pravde, 
koja su dva naša najbolja prijatelja. To su : sveće- 
nik i raspelo.« 

Pogledajmo bez straha u oči nekojim prigovorima 
na katoličko svećenstvo ! 

Zašto se svećenici katolički ne žene i Ima više 
dubokih i svetih razloga za beženstvo katoL svećen- 
stva. U prvom redu iz želje, da nasljeduju Isusa Kri- 
sta, koji je sam bio neženja i sin Djevice, te više puta 

sam i preko apostola Pavla preporučio djevičanstvo. 
Tko će poslušati Spasiteljev savjet, ako ne oni, koji 
su najbliži Svetištu. Svećenik treba propovijedati 
više životom i primjerom nego riječju. Beženstvom 
propovijeda vrijednost žrtve samoga sebe, pobjedu 
duha nad tijelom, kori raspuštene, potiče dobre. 
Svećenik je kao svjetionik na uzburkanom moru ljud- 
ske zlobe i raspojasanosti. Svećenik mora posvećivati. 
Usta, koja izgovaraju presvete riječi euharistijske 
žrtve ne smiju se izložiti drugoj sjetilnoj ljubavi. 
Njegovo srce mora pripadati posvema i isključivo 
velikom Svećeniku. Svećenik mora ispovijedati. Za- 
mislite se malo, da li bi mladež, odrastao muž, majka 
obitelji, dolazili i saopćivali najveće tajne svoga srca, 
svoje mane i grijehe mladome svećeniku, koji ima 
kod kuće ženu i Već je i neki protestantski pisac 
na ovo pitanje pametno primijetio : kad je Luter jed- 
nom dao svome svećenstvu žene, bilo je prirodno, 
da u protestantizmu dokine tajnu ispovijedi. Time 
je i odnio kršćanskom svećeniku sav njegov ponos 
i duhovnu pomoć. Mi opažamo i kod pravoslavnoga 
svijeta, da sve manje polaze na ispovijed svojim 
oženjenim parosima, te se radije u pitanju savjesti 
obraćaju na svoje neoženjene kaluđere. A i sama 
pravoslavna crkva daje prednost neoženjenom sve- 
ćenstvu, ukoliko samo oni mogu biti episkopi, te ne 
dopušta ženidbu iza ređenja, ni ponovnu ženidbu 
sveštenika-udovaca. Konačno, da iznesemo pred katol. 
puk pitanje : želi li oženjeno ili neoženjeno svećen- 
stvo, velika većina odlučila bi se za neoženjeno sve- 
ćenstvo. U ovom je slučaju glas naroda — glas Božji. 

Ukinite beženstvo kod svećenstva i ne će biti 
toliko tako zvanih svećeničkih sablazni ! Dobro, ali 
onda bi trebalo uništiti i sve brakove, jer se događa 
toliko bračnih svađa, tučnjava, rastava i ostalih 
Skandala za djecu i okolicu. Trebalo bi odrubiti sve 
glave, jer nas često glava boli ; izvaditi sve zube, 
jer nas katkada bole itd. ! Ako na žalost i ima slučajeva 
povrede svećeničke čistoće, što bezvjerske novine 
na veliko opisuju pretjerujući i u broju i u načina, 

zašto se u isti čas ne vagne i korist, za pojedinca i 
narode, svećeničkog beženstva i Svećenik ima veliku 
obitelj vjernika i zato je on duhovni otac ; radi nje 
ostaje i neženja. I doista, baš kao neženja može se, 
lišen običnih i zemaljskih veza obitelji, da žrtvuje 
za obitelj, za sirotu, za bolesne i nemoćne zaboravlja- 
jući posvema na sebe. Tko se više brinuo i brine se 
za tjelesno dobro vršeći djela milosrđa nego naše 
katoličko svećenstvo u davnini i sadat' može ponosom 
pitati svaki katolik ! 

Beženstvo je ludo, jer je protiv prirode. Tako 
kažu naši bezvjerci, koji možda i u svom zakonitom 
braku traže grješne naslade po tuđim ognjištima, 
ili kao neženje rasipavaju svoju muževnu snagu u 
ludom grijehu, pa se ovom rečenicom hoće da ispri- 
čaju. Mi vjerujemo više Isusu Kristu, koji je i sam bio 
neženja i beženstvo preporučio. On nam ne bi prepo- 
ručio nešta neprirodno. Kršćanin, iako pripoznaje 
u sebi zakon puti i tijela, zna ipak dobro, da ima obilje 
nadnaravnih sredstava : molitva, post, ispovijed, pri- 
čest, koji mu omogućuju, da uspješno vodi taj boj 
proti nečistoći i putenosti. 

Čemu posjedi svećenstvu < Veoma je raširena 
židovska i framazunska krilatica, da su crkvena 
imanja prevelika i neiskorišćena. Crkvena imanja 
zovu oni »mrtvom rukom«. Hoće reći time, da su cr- 
kvena imanja kao mrtva ruka, koja ne može da radi 
i koristi, premda je od Boga stvorena za rad 

Ne stoji, da su crkvena imanja prevelika. To je 
stara kleveta. Pri koncu 19. stoljeća dizala je židovsko- 
framazunska javnost veliku viku o neizmjernom bo- 
gatstvu katoL Crkve u Francuskoj. I oteli su Crkvi 
sva njezina imanja, pa i same crkve. Tom se prigodom 
službeno proračun alo, da je 160.000 francuskih vjer- 
skih redovnika posjedovalo imanja u ukupnoj vrijed- 
nosti od jedne milijarde franaka. Od toga je bilo 
40.000 hektara zemljišta. A u isto vrijeme je sam 
pariški Židov Rotšild posjedovao 180.000 hektara 
zemljišta uz 10 milijardi franaka ostalog imetka. O 
tome se šutilo i u njegov imutak nije nitko dirao. God. 

igic)* vikala je bezvjerska štampa o veličini crkvenih 
posjeda u Madžarskoj. A mukom je prelazila preko 
činjenica, da su posjedi židovskih banaka i njihovih 
dioničara tri puta veći od sveukupnog crkvenog imutka. 

Nije istina, da je crkveni imutak »mrtva ruka«. 
Tolike životne potrebe ne namiruju se iz zraka nego 
po novcu. »Tko oltaru služi, od oltara neka i živi«, 
kazao je već apostol Pavao. Nije nagrada za sv. misu 
ili druge crkvene čine nikakva plaća, jer se duhovna 
dobra ne mogu naplatiti nikakvim novcem. Katol. 
vjernici drage volje žrtvuju za svoje svećenike, a 
mrmljaju samo oni, koji traže od svećenika, da razvije, 
na pr. kod pokopa njihove rodbine, sav crkveni sjaj, 
koji je sam po sebi nepotreban, zaboravljajući, da se 
suvišna pompa i sjaj mora svagdje nagraditi i da su 
»računi« drugih daleko »skuplji« od crkvenih. 

Ruku na srce svi, koji se rugaju crkvenim napla- 
tama i neka izjave, koliko su platili, kad su se išli 
ispovijedati, kad su se pričestUi, kad su slušali sv. 
misu, kad su krstili ili potvrđivali dijete i Neka kažu, 
koliko su potrošili, kad su stupili u vjerska društva, 
kada su slušali propovijedi na nedjelje ili za svečanih 
zborovanja i euharističkih kongresa na katoL Danu l 
Zar su »platili« štogod, kad im je svećenik pohodio teško 
i zarazno bolesnog ukućanina ili kad ga je na samrtnom 
času spremio lijepo i smireno za dugi put u vječnost i 
Neka odgovore, ako imaju poštenu svijest 1 

Crkva je svoja zemljišta i imanja stekla redovi- 
tim načinom kao što i drugi posjednici : darovnicama 
(zadužbinama) ih kupoprodajnim ugovorima. Imamo 
mnogo pisanih spomenika, gdje su već naši kraljevi 
i knezovi domaće krvi i pojedini mogućnici Crkvi 
poklanjah svoja imanja za mohtve i čitanje sv. misa 
za ispokoj darovateljeve duše. Crkva nije prevarom, 
krađom ili oružjem došla u posjed svojih imanja. 
Crkovnjaci su osobitim marom njegovah svoja ima- 
nja i zato su im gospodarstva bila uzorna. Od toga 
se uzdržavalo svećenstvo po evanđeoskom propisu, 
pa tko oltaru služi, od oltara treba da i živi; uzdr- 
žavala se crkva i služba Božja, školovali su se nebro- 

jeni seljački sinovi narodni i hranila se seoska i grad- 
ska sirotinja. Korist od tih imanja nije išla, za razliku 
od imanja svjetovnih veleposjednika, u korist jedne 
osobe ili obitelji, nego se upotrebljavala za opće i na- 
rodno dobro. Crkveni ljudi znali su se lišiti svojih ima- 
nja i bili su gladni kruha, da potpomognu borbu 
proti nekrstu i podignu narodnu prosvjetu. 

Makar da dandanas Crkva u Hrvatskoj ima samo 
u nekojim svojim dijelovima nešto posjeda, koji da- 
leko zaostaju za velikim imanjima grofova i vlastele, 
ona je u većini danas tako siromašna, da nam se crkve 
ruše, a svećenstvo grize u studeni tešku i crnu koru 
kruha. Zato bi se sa agrarnom reformom u prvom redu 
moralo pripomoći siromašnom svećenstvu naše domo- 
vine. 

Međutim kat. Crkva, kad je u korist siromašnog 
i seljačkog puka, ne boji se podvrći svoj posjed pra- 
vednoj agrarnoj reformi. Crkva je i svoje posuđe 
žrtvovala za gladne i osiromašjele krajeve. A pravda 
zahtijeva, da se u prvom redu ostavi Crkvi ona veli- 
čina zemljišta, koja joj je potrebna za pristojnu is- 
hranu njezinih službenika, uzdržavanje svećeničkog 
podmlatka, dijeljenje potpora za korisne katoličke 
narodne stvari i milostinje. Nadalje traži pravda, 
da kat crkveno zemljište dobiju u prvom redu kato- 
lici seljaci i težaci, koji će zemlju sami obrađivati, 
a ne nekatolid ili oni, koji otkupljenu zemlju ponovno 
daju u zakup. Konačno treba dati Crkvi za njezino 
zemljište razmjernu odštetu. Ako seljak ili težak 
ne može sam da isplati, država, koja se ima brinuti 
za opće dobro, mora mu namaknuti sredstava za ot- 
kup zemlje. Država bi godišnje, mjesto prevelikih iz- 
dataka za koješta, doznačila neku pripomoćnu svotu 
zadrugama, koje bi seljaku radi te pripomoći uz vrlo 
jeftini zajam omogućile postepenu isplatu otkupnine. 
Nipošto se ne bi smjelo događati, da država naprosto 
bez otštete otme Crkvi zemljište i da ga preko politič- 
kih agitatora dijeli kome kapom a kome šakom, dok 
sirotinja i dalje ostaje, da strada. Ako su velika imanja 
štetna za narodno gospodarstvo, i ako sitna gospodar- 

stva stvaraju seljački proletarijat, onda neka država 
dijeli najprije svoja velika imanja, koja su svakojako 
upravljana i neka se donesu zdravi društveni zakoni 

0 testamentima, o izvozu i uvozu itd. Seljaci udruženi 
u svoje seljačke komore i u gospodarskoj skupštini 
mogli bi stvarati takve zakone. Inače će se oduzima- 
njem crkvenog zemljišta još više uvećati seljačka bijeda. 

Svećenik je krvnik seljačkog narodnog vođe, 
opetuje se danas stara neistina. Matija Gubec bio je 
uz svoje drugove Ivana Pasanca, Iliju Gregorića i 
Ivana Mogaića vođa ustanka hrvatskih seljaka godine 
1573. Hrvatski seljaci ustadoše protiv vlastele za staru 
pravicu. Htjeli su jednakost u dužnostima i jednakost 
u pravima. Povod im je dao zloglasni hrvatski veli- 
kaš Franjo Tahi iz Donje Stubice, koji je bičevao 

1 prodavao kmetove, otimao žene i djevojke i seljačko 
blago. Nadbiskup Antun Vrančić piše caru Maksimili- 
janu : »Neka mi vjeruje vaše veličanstvo, seljaci se 
ne tuže bez razloga. Jer kod nas bolje i čestitije postu- 
kaju gospodari s marvom, nego vlastela s ovakim 
podanicima.« Makar, da je seljak Ilija Gregorić sasta- 
vio vješti ratni nacrt, ustanak nije uspio, jer su se 
iznevjerili uskoci i štajerski kmetovi, a i sami seljaci 
nijesu bili izvježbani u oružju, te ih stoga Gašpar 
Alapić hametom po tuče g. veljače. Seljaci su se borili 
kao lavovi, te ih pogibe do 6.000. Matiju Gubca uhva- 
tiše, a onda ga izmrcvariše, te ga kao tobožnjeg seljač- 
kog kralja okruniše užarenom željeznom krunom i 
raščetvonše tijelo kao razbojniku. Dok su Gubcu su- 
dili, bio je hrvatskim banom biskup Juraj Drašković. 
Njegova je mudrost i poštena uprava bila poznata 
na daleko, bio je učen i pobožan, pa je njegova učenost 
i svetost bila priznata od svega svijeta. Biskup Dra- 
šković je htio lijepim načinom, da se utiša ustanak 
i da se seljacima dade pravica. Zato im je slao sveće- 
nike i svjetovnjake za savjetnike, ročio ih je k sebi, 
jamčio im je slobodan dolazak i odlazak. Dapače, 
prije nego će hrvatski narod smaknuti Gubca, tražio 
je pomilovanje u kralja Maksimilijana. Kraljevski 
povjerenici nijesu mnogo marili za njegove banska 

prava i biskupsko dostojanstvo, nego na okrutan, 
onda uobičajeni način, pogubise Gubca. Plemstvo 
se osvetilo grozno seljačkom vođi, s jedne strane 
zato, jer su i nekoji seljaci u ustanku č inili krivice, 
a s druge strane radi toga, što su držali, da seljaci 
hoče istrijebiti svu vlastelu i njihove porodice, što 
dakako, nije bilo istinito. Strašnoj smrti Matije Gubca 
krivo je dakle hrvatsko plemstvo i nasilni povjerenici 
kralja Habzburga Maksimilijana. Biskup i ban Draš- 
ković dao je za sirotinju seljačku sve svoje imanje 
i novac, pa nije imao ni toliko dohodaka, da bi mogao 
nabaviti jelo za svoj stol, kako nas izvješćuju njegovi 
nepristrani suvremenici. 

Kako je svećenička služba i zvanje uzvišeno i 
sveto, malo se danas mladića, osobito kod nas, posve- 
ćuje tom najčasnijem i najljepšem pozivu. Naši bi- 
skupi posagradiše sjemeništa, gdje će se mladići već od 
mladih nogu uzgajati za svećenički stalež. Pomogni- 
mo doprinosima uzdržavanje svećeničkog podmlatka, 
ili još više pobožnom molitvom. Teško narodu, koji 
nema svećenika ! Ako vidimo, da koji svećenik ne hoda 
Božjim putem, ne treba njegove mane staviti na zvono, 
radije ih kaži gospodinu dekanu ili samom biskupu. 
Biskup će sve poduzeti, da se popravi; ako ne bi ništa 
pomoglo, on će ga odstraniti. Mi se molimo za zablu- 
djelog pastira i mislimo : pao je radi ljudske slabo- 
sti Dignut će se i bit će s nama grješnidma još milo- 
stiviji, jer će znati iz vlastitog iskustva što je napast 
i ljudska slabost. 

ŽIVOTNA SNAGA KATOLIČKE CRKVE. 

Predbacuje se često katolicima, da im Crkva 
ubija volju i smisao za život, za društvo i bližnjega. 
Ipak nije tako. Istina je, da kat. Crkva uči svoje vjer- 
nike, da je ovaj život samo priprava za budući život 
u nebu i da mi nemamo ovdje stalna boravišta, nego 
smo samo putnici na prolazu. Crkva se bori ponaj- 
prije za kraljevstvo Božje i pravdu Božju. Ali je u isto 



vrijeme kat. nauka, da se dobrim djelima pripravljamo 
za vječnost, te da razumno ljubimo sebe i bližnjega 
dobrim djelima. Katoliku je bližnji svaki čovjek, bio 
on prijatelj ili neprijatelj. Baš po toj nauci i njezinim 
plodovima naša katol. Crkva, po riječima velikih 
ljudi, zasadila je sreću i na ovom svijetu, te je u tom 
nadvisila sve ostale crkve i vjere. 

Duh Sveti, koga je Spasitelj svojoj Crkvi obećao i 
dao, upravlja Božjom Crkvom, otkako je na nju sa- 
šao na blagdan Duhova, zalijeva je i oplođuje kao 
kakvu plodorodnu njivu vodom sv. milosti, koja teče 
iz sedam sv. sakramenata. On ju oživljuje i posvećuje, 
poučava i blagosivlja. Duh Sveti je duša Crkve, koja 
djeluje u svakom živom članu Crkve. 

Plod milosti Duha Svetoga jest krepost. Danas 
manjka čovječanstvu živih uzora kreposti, jer zlo 
hoće da svijetom prevlada. A eto iz krila katoličke 
Crkve je proizašlo u zadnje vrijeme preko 400 naj- 
kreposnijih uzora, koje mi štujemo kao svetice i svece. 
Oni su svojim žrtvama, svojim molitvama, svojim 
djelima i primjerom dozivali obilje Božjeg blagoslova 
na sveukupno čovječanstvo a svojima su suvremeni- 
cima bili stalni i živi poticaj za bolji i pravedniji ži- 
vot. Previše vidimo zla i previše osjećamo na svakom 
koraku, da nas grijeh tišti i sapinje, a u najsavršenijim 
sinovima i kćerima Crkve Božje gledamo pobjedu 
dobra nad zlim, čistoće, samoprijegora, vjernosti, 
savjesnog vršenja dužnosti, te se i mi sami onda 
lakše krećemo teškom stazom života, koju su nam 
oni utrli. Katolici se mogu podičiti svojim redov- 
ništvom, koje nas zavjetovanim siromaštvom, posluš- 
nošću i čistoćom neprestano nuka, da pobijamo u sebi 
pohlepu naših očiju, pohotu tijela i oholost života, 
izvor tolikih svađa, ratova i nesreća. Mi imademo 
vjerska udruženja i katoličke staleške organizacije, 
imamo misijska društva, imamo pokret za duhovne 
vježbe i pokret za čestu sv. pričest, tolike lijepe nabo- 
žne glasnike i knjige, učenih i zabavnih, napisanih 
u kršćanskom duhu. Sve nas to popravlja, oplemenjuje 
i osvježuje za rad na duhovnu i tjelesnu korist našu 

i bližnjega. Pod snagom svih tih sredstava duše su 
katoličke bodre, srce veselo, duh prepun novih poti- 
caja i osnova za rad i posao prema riječima neumor- 
nog radnika u vinogradu Božjem sv. Ignacija, koji 
reče : »Radi mnogo i svestrano, kao da ćeš sto godina 
još živjeti, a moli pobožno i puno, kao da ćeš sjutra 
umrijeti«. 

Tko ti čuva najsavjesnije bez oružja i bez voj- 
ske najdragocjenije zemaljsko blago na svijetu što 
ga imaš — život i Zar ne kat. Crkva, koja po Božjem 
nalogu uči, da nijedan ubojica ne će imati udijela u 
kraljevstvu Božjem, makar izbjegao sudu ljudske 
pravde, nego će biti predan đavlu i slugama njego- 
vim na vječne muke. Francuski bezbožnik Voltaire 
(čitaj : Volter) jednom je objedovao sa svojim prija- 
teljima, koji su se izrugivali vjeri i Crkvi. Zamoli ih, 
da prestanu : »Pričekajte, dok moj sluga ode van sa 
podvorbom, jer bi me inače mogao noću ubiti.« Kad 
bi se živjelo po nauci Crkve, ne bi se dogodilo nikada 
umorstvo. Bez bojazni svatko bi nosio novac i život 
po najvećoj tami, a i kraljevi ne bi trebali toliko taj- 
nih stražara za zaštitu svoga života. Danas se ubija 
za stotinjak dinara. 

Sto će ti sve zemaljsko blago, novac i ljepota, 
ako nemaš zdravlja i ako si prikovan uz krevet na te- 
ret sebi i drugima i Zdravlje je, kaže se, pola života. 
Ako se prošetaš velikim gradskim bolnicama, pa upi- 
taš liječnike ili same bolesnike za uzrok njihove bole- 
sti, naći ćeš u velikom broju, da su sami griješili ili 
da trpe zle posljedice grijeha svoj h roditelja. Kad bi 
toliki i toliki poslušali glas sv. Majke Crkve, da po- 
štuju šestu zapovijed Božju, ili da uživaju umjereno 
hranu i pilo, da ne živu rasipno, bilo bi na svijetu 
puno manje sušice, samoubojstava i tajnih bole- 
sti. Poznato je, da su katolički krajevi daleko 
ćudorednijin ego krajevi ostalih vjeroispovijesti i da 
je katolički živalj mnogo zdraviji i otporniji za život. 
U miješanim krajevima ima katolika najmanje u bol- 
nicama i ludnicama. T ako se ustanovi o u našim kra- 
jevima kao n. pr. u Bosni i Hercegovini, da od 10.000 



osoba u godini dana umre od sušice : katolika samo 
29, pravoslavnih 34 a muslimana 44. Sifilis napadno 
je proširen među muslimanima. Tako je u srezu Ca- 
zinu u zadnje 4 godine pred rat njegovano 3831 bole- 
snika ili 12 postotaka svega žiteljstva. Iza rata ra- 
širio se sifilis po neđim krajevima bosanske Posavine 
i istočne Bosne, najviše među pravoslavnima. Posve 
katolički srezovi kao Duvno, Livno, Ljubuški i Mo- 
star potpuno su čisti od sifilisa. U miješanim s rezo- 
vima, s katoličkom, većinom ponajviše su zaraženi 
muslimani, onda pravoslavni, a na trećem mjestu 
su katolici. 

Dobri upliv Crkve opaža se i u širenju temeljne 
narodne prosvjete. Znano je, da u ovoj državi Srba, 
Hrvata i Slovenaca posvema katolički kraj maribor- 
ska oblast, nema ni jednoga nepismen jaka, jer svi 
znaju čitati i pisati. U Bosni ima nepismenih kato- 
lika 774%, pravoslavnih 89.9%, a muslimana 94%, 
po računu od 1920. godine. A po računu od godine 
1923. polazi u školu najviše katoličke djece 47.7%, 
pravoslavne 38% a muslimanske samo 23%. 

Tvoj imetak, mukom i trudom stečeno vlasniš- 
tvo, zar ti ne čuva ponajbolje sv. Crkva < Da prevlada 
komunizam ili socijalizam, nepravedno bi dijelili 
drugi tvoj posjed i tvoju uštednju, a da prevladaju 
druge bezvjerske nauke, oduzeo bi ti kapitalizam sve 
i ostavio te sirotanom i robom na milost i nemilost. 
Ne strada li i ne gubi li u bunama i revoluciji najviše 
seljak i mali građanin, a Crkva eto uči poslušnost 
zakonitoj duhovnoj i svjetovnoj vlasti, da bude mir 
i poredak. Obitelj, koja je izvor snage i sreće svakog 
naroda, podgrizaju nesretne protukršćanske nauke, 
dopuštajući i zalažući se za rastavu i mnogoženstvo, 
dok ju Crkva štiti nerazrješivošću i posvećuje sakra- 
mentom. Da ne bi neki bogatiji slojevi ljenčarili i 
trošili goleme svote u pretjerane gozbe, odijela i za- 
bave a sve na račun maloga čovjeka, nauka je kato- 
lička, da je svatko dužan raditi, da je milostinja prema 
sirotinji obvezatna, da su bratska ljubav, umjerenost 
i suzdržljivost u jelu i pilu i nošnji (modi) jedna od pr- 



vih čovječanskih dužnosti. Takva crkvena nauka 
malo je pomalo već od davnine razbijala obruč pogan- 
skog naziranja na seljaka i siromašni puk, u koji su 
ih bili moćnici okovali i izrabljivali U društvenom 
Životu pod uplivom Crkve ukidalo se ropstvo te pravo 
i sila jačega (tko jači, taj kvači), radi kojih je seljak 
i građanin najviše trpio. Nauka katolička brani, da 
se država i vladar smatraju kakvim božanstvom, 
koji će žderati imutak podložnika, kao što je poganski 
bog Moloh žderao djecu. Crkva je naprotiv učila, da 
je dužnost države, da se brine za sve staleže, a po- 
najviše za seljaštvo i građanstvo, na kojima u glavnom 
i počiva država. Kad je Crkva imala u svijetu vlast, 
svojim je naredbama i kaznama iskorijenila privatne 
ratove, koji su se bih u narodu uvriježili te proždirali 
svakog desetog stanovnika, trgali ljude od ognjišta 
i polja a oduzimah svaku sigurnost selima i gradi- 
ćima. 

A koliko je obitelji stradalo radi hhve, kada su 
lihvare radi strahote nazivah trgovcima suza i Ne 
samo, da je Crkva pod smrtni grijeh branila lihvu, 
nego su njezini redovnici širih zadruge i zalagaonice 
(zvali su ih »brda milosrđa«), da preko njih oslobode 
sirotinju iz lihvarskih ruku. U povijesti se spominju 
kao branitelji i spasitelji naroda sv. Franjo, sv. An- 
tun Padovanski, sv. Bernardo iz Siene i odgojitelj 
mladeži Bernardo iz Feltre. 

Kad je razvojem prilika Crkva počela gubiti 
uphv na javni život, a prevladale bezvjerske i nekr- 
šćanske struje, osvanuli su crni dani za narod. Slobodu 
mu oduzeše vladari i država, a gospodarska prava 
bankiri, te je seljak danas bez samouprave a preza- 
dužen do grla kao n. pr. kod nas, gdje seljački dug 
iznosi do 4 milijarde dinara. 

Crkva je opazila, da narod bez njezine suradnje 
strada i propada, pa je ponukala katohčke naobražene 
svjetovnjake i svećenike, sve većinom seljačke sinove, 
da se dignu i da spasu, što se još dade spasti. Kristovi 
su se službenici bih zavukli u sakristiju i svetišta 
kao u zimske stanove, ah su čuli poziv pape Leona 

XIII., koji im je doviknuo : »Hajdete narodu«. Pa- 
pinim pozivom ubijeno je u klici ono pogubno načelo, 
što ga je katolicima uštrcavala država i kriva nauka 
nekih francuskih naučenjaka, da je svećenik samo 
za službu Božju, a katolik da je katolik samo dok je u 
crkvi. Kao da se djelovanje Crkve dade iscrpsti bri- 
gom za duše tako, te bi morala napustiti ono, što se 
odnosi i na zemaljski i smrtni život. S druge strane 
vapije narod Crkvi : »Branite nas i branit ćemo vas !« 
U katoličkim krajevima Njemačke, Austrije, Belgije, 
Holandije, Slovenije nikoše udruženja osnovana na 
kršćanskim i katoličkim načelima, koja se bore za pra- 
vice katoličkog naroda u gospodarstvu i politici i stoga 
se tamo bolje i sigurnije živi. Kršćanskom naukom 
prosvijetljeni seljaci nijesu preuzetni, da drže, da su 
oni jedini stalež na ovom svijetu, i znadu, da su las- 
kavci i lašd, koji im tako govore. Znaju, da bi se takvi 
ljudi na njihovoj grbači htjeli popeti do vlasti u dr- 
žavi, do novaca i bogatstva na štetu seljačke sirotinje. 
Kršćansko seljaštvo hoće da u miru živi sa radniš- 
tvom, obrtništvom i svojom kat. inteligencijom na 
korist svih staleža i zvanja, po načelima sv. Crkve. 

Kod prosuđivanja gospodarskog djelovanja Cr- 
kve moramo dobro lučiti kapital i kapitalizam. Kapi- 
tal je prišteđeni novac, koji se čuva u zalihi ili se pak 
njime radi, da se dobiju novi dohoci. Kapital je isto 
tako pravedan kao vlasništvo i prištednja, te je plod 
marljivosti i razboritosti. Proizlazi iz naravnog prava 
po kojem mora svatko izdržavati na životu sebe i 
svoje. Zato u Crkva nije nikada osuđivala kapital, 
nego je dapače sav zakonito dobiveni kapital dala u 
pobožne zaklade za izdržavanje sirota, nemoćnika, 
škola i drugih općih čovječanskih ustanova. Ako je 
tkogod htio, da se po savjetu Gospodina Isusa Krista, 
a ne po zapovijedi odreče svega kapitala, Crkva je 
takvo odricanje primila i preporučila u obliku katol. 
redovništva. 

Kad se kapital zloupotrebljava, stvara se kapita- 
lizam, a protiv toga se Crkva borila uvijek, a naročito 
se danas bori. Kapitalizam je prvorođeno čedo gospo- 

danskog i protukršćanskog bezvjerstva, po kojem su 
sila i vlast jedino i pravo mjerilo svega života, a Bog, 
pravo, ćudoređe i zakon ne znače ništa. Kapitalizam 
ruši Boga, ruši ljubav prema sebi i bližnjemu, poni- 
štava sve zakone Božje i crkvene i snizuje vrijednost 
čovjeka na niže od vrijednosti stroja. Kapitalizam 
uči, da se ljudska snaga i vrijednost sastoji u pro- 
izvođenju novčanih dobara, te uzima radnika kao 
sredstvo proizvodnje i određuje mu nadnicu po za- 
htjevu poslodavca. Po kapitalizmu slobodno je pove- 
ćavati kapital prijevarama na burzi, osnivanjem ne- 
pouzdanih društava, grabežljivim bankarskim kama- 
tima, besavjesnom spekulacijom, lihvom, držanjem ra- 
dnika kao u ropskom stanju. Kapitalizam je kriv tjele- 
snom propadanju pučanstva, silnom pomoru djece 
radi pomanjkanja dovoljne hrane, nebrojenim samo- 
ubojstvima radi bijede, propadanju obitelji radi 
majčinog rada u tvornicama i pomanjkanju pristoj- 
nog stanovanja. Kapitalizam je uzrok bunama, štraj- 
kovima i sukobima između radnika i gospodara. 

Dok su država, društvo i pojedinci sramotno 
poklekli pred božanstvom kapitalizma, katolička Cr- 
kva preko svih svojih sv. ustanova, sv. sabora i opće- 
nitog učenja tukla je u srce i žilu kucavicu kapitali- 
zam govoreći cijelome svijetu : čovjek je iznad svih 
stvari, iznad svega novca i blaga i ništa nerazumna 
ne smije da mu gospodari, da bude vrijednije nego 
čovjek. Tko otima ili umanjuje zasluženu plaću, čini 
u nebo vapijući grijeh. Čovjek je jedino pokoran 
svome Stvoritelju, kome mora doći spasivši dušu svoju 
i tome konačnom cilju ima da se pokori i novac, znanje, 
vlast, snaga, posjed, kapital, država i sve što čovjek 
posjeduje. Sami socijalistički pisci moraju priznati, 
da je radništvo pod vodstvom Crkve pred 500 godina 
postiglo onu svrhu, za koju se sad bori. Onda se je 
radilo s manjim naporom i u kraćem radnom vremenu, 
a ipak je plaća bila veća, da su se radnici i obrtnici 
oblačili u samet i svilu. Kalfe su dobivali velike plaće 
i opskrbu, kakve nijesu imali nikada više ni prije ni 
poslije. Radost i zadovoljstvo vladalo je u svim 

slojevima pučanstva, zato je život bio veseo, ali i 
čestit. Veliki papa Leon XIII. u svojim poslanicama 
pokazao je put, kojim će se i dandanas najuspješnije 
pobijati kapitalizam : strukovnom organizacijom rad- 
ništva i zaštitnim zakonodavstvom. Papu su poslu- 
šale i liberalne države (Francuska), a katolici Austrije 
Njemačke, Belgije i Slovenije stvonše takve strukovne 
organizacije, da je radni narod dobro zaštićen protiv 
kapitalističke more. 

Koliko je samo zla spriječila i nepravda i štete 
poravnala sv. ispovijed ( Svaki katolik znade, da ne 
može dobiti odriješenja za krađu ili za nepravedno 
štetovanje na tuđem imutku, ako nije štetu nadoknadio 
ili ukradenu stvar povratio. Nije čudo, ako nas novine 
tu i tamo obavijeste, kako su preko katol. ispovjednika 
povraćene ukradene svote. T ako je u Madrigu vraćena 
svota od 200.000 peseta, nekoj band u Sardiniji 72 
tisuće lira, jednoj trgovačkoj firmi u Njemačkoj 20 
tisuća maraka, a nekoj banci u Monakovu 50 tisuća 
maraka preko siromašnog kapucina, koga je direktor 
banke već htio dati odstraniti držeći, da je došao 
prositi milostinju. Protestantske i pravoslavne bogatije 
obitdji izjavljuju, da vole katoličku služinčad, jer je 
poštenija, pa ako ukrade, svećenik ju na ispovijedi 
prinuka, da pokradeno povrati. 

Što bi nam istom znala pričati bijeda, siromaštvo 
i bolest o životnoj sposobnosti katoličke Crkve i 
Koliko se samo dobrih i svetih žena, katol. redovnika 
i redovnica i drugih muževa skoro isključivo posvećuju 
čitav svoj život baš ovakvim nesretnim članovima 
ljudskog društva, a da ne govorimo o svestranom i 
djelotvornom milosrđu ostalih članova sv. Crkve 1 
U našoj domovini imamo mi poznate sestre sv Vinka 
Paulskog i sv. Križa, koje podržavaju bolnice, pa os- 
tale sestre sv. Krvi, sv. Josipa, Franjevke, Domini- 
kanke. Kćeri Božje Ljubavi i {kuge pobožne redovnice, 
koje drže sirotišta, nahodišta, ubožnice i druge dobro- 
tvorne zavode. Mi imademo oko 2.500 redovnica u 
stotinu njihovih kuća, koje dnevno poučavaju, njeguju 
i odgajaju do pedeset hiljada naše mladeži, bolesnika 



1 ubog ara prehranjujući se radom svojih ruku nikome 
na teret. 

U Fancuskoj imadu samo sestre sv. Vinka Paul- 
skoga 2434 kuća, u kojima poučavaju 185 hiljada 
djece i njeguju 45.000 upisanih bolesnika. U Aziji i 
Sjevernoj Americi imaju iste sestre 328 kuće, gdje 
uzgajaju 32.970 djece sviju vjera i narodnosti, u bol- 
nicama njeguju 79.900 ljudi a opskrbljuju lijekovima 

2 milijuna i devet sto četrdeset i sedam hiljada boles- 
nika. U Austriji imaju redovnice na svojoj brizi 148 
sirotišta, 13 nemoćnica, u ubožnice i preko 600 bol- 
nica za raznovrsne bolesti. U samom Beču godiš- 
nje njeguju sestre 30.000 bolesnika, ishranjuju do 12.000 
djece sirotinjske. Milosrdna braća u 50 godina djelo- 
vanja njegovala su 12 i pol milijuna dana sveukupno 
750.000 bolesnika bez razlike vjere i narodnosti Na 
čitavom svijetu ima 410.000 kat redovnica koje dnevno 
njeguju i dvore do četiri milijuna bolesnika, unesre- 
ćenih, bijednika, ostavljenih, poludjelih, nejake dje- 
čice i sirota. 

Nitko uopće ne može da izbroji koliko kat. Crkva 
preko svojih članova dijeli nevoljnom ljudskom rodu, 
jer njezini sinovi i kćeri rade prama onoj, da ne zna 
ljevica, što radi desnica. I druge neke vjere, a osobito 
državna vlast, hoće da oponašaju kat. Crkvu u djelo- 
tvornom milosrđu, ali ne uspijevaju, makar su bogatiji 
i moćniji nego kat. Crkva. Iskreni protivnici katoličke 
vjere javno priznavaju, da vjere i narodi, koji su se 
odijelili od rimske, katoličke Crkve samo se manjkavo 
i nesavršeno povađaju za velikodušnom ljubavi bliž- 
njega naše Crkve. Oni tvrde, i to, da nijedna druga 
vjera nije se brinula niti će se brinuti u tolikoj mjeri 
za bijedno čovječanstvo, koliko rimokatolička Crkva. 

Pa i jest tako ! Prvu veliku bolnicu, kako nas 
povijest uči, podigao je sv. biskup Bazilije godine 
370. pred vratima svoga biskupskog grada Cezareje. 
Samostanci Benediktinci uz svoje su samostane dizali 
ubožnice i sirotišta. U 12. i 13. stoljeću podigla je krš- 
ćanska ljubav oko 20 tisuća kuća za njegu gubavaca 
i usto premnoga nahodišta i bolnice. Crkva je bila uto- 


109 



čište roda ljudskoga, a vjernici su joj doprinosima i 
Žrtvama omogućivali takav blagoslovljeni rad. 

Osobito su se odlikovali pojedini članovi Crkve 
u radu za vremenitu sreću ljudsku. Tako je sveti 
časnik — pukovnik Sebastijan po tamnicama pohađao 
priznavaoce Kristove, da ih bolesne i mučilima izmu- 
čene krijepi i njeguje ; sv. Ivan biskup, koji je od- 
mah, čim je postao biskupom u Aleksandriji, popisao 
sve bolesnike i siromahe svoga grada, da njima 
žrtvuje sve svoje dohotke i svu svoju pomoć. Opat 
sv. Odilo dao je i sveto crkveno posuđe založiti, samo 
da pomogne pobijati kugu ; sv. Elizabeta sama je dvo- 
rila kao kneginja najteže i najosomije bolesnike cje- 
livajući im rane i čirove. Češka nam povijest potvr- 
đuje, da je sv. Većeslav, kralj i mučenik, po hladnim 
zimskim noćima sam pohađao bolesnike noseći im 
hranu i lijekove. Sveti Karlo Boromejski založio je 
svoje imanje i svoj biskupski štap i prsten, da pomo- 
gne bolesnicima, kad je izbila u Milanu kuga. Sam je 
okuženike dvorio, kao i njegov rođak isusovac sv. 
Alojzije u Rimu, koji je zaražen od kuge i umro. Kroz 
ruke sv. Vinka Paulskoga prošlo je do 30 milijuna 
franaka u korist siromaha i bolesnika. Sv. Bemardo 
u neke bi dane nahranio do 18 hiljada gladnih, a bi- 
skup Julije iz Vircburga uredio je bolnicu, u kojoj 
je godišnje liječio do 3000 stalnih i do 20000 prolaznih 
bolesnika bez razlike vjere i narodnosti. U Rimu je 
papa sam izdržavao do 20 dobro uređenih bolnica. 
Don Bosco (čitaj : Bosko) sakupio je i porazdijelio 
sirotinji 80 milijuna lira i ostavio po svojoj smrti 
red Salezijanaca sa 152 kuće te 130.000 gojenaca na 
opskrbi i brizi. U Turinu je kanonik Cottolengo milo- 
darima dobrih ljudi sagradio bolnicu, gdje je dnevno 
na njezi i opskrbi do 11.000 bolesnika svake vrsti. Ovdje 
možemo spomenuti i oca Mathewa, kapucina, koji 
je molitvom i propovijedanjem uspio, da je šest mili- 
juna Itaca predobio, da su se zavjetom vezali pred 
oltarom, da ne će više piti pogubne rakije. Time je 
milijunima osigurao bolju budućnost i postavio temelj 
današnjoj narodnoj slobodi Iraca od Engleske pre- 

vlasti. U zadnje vrijeme sva se Evropa divila ocu 
Damjanu Devensteru, koji se je dragovoljno žrtvovao 
za gubavce i otišao na otok Kalavo, gdje su boravili 
sami gubavci. Tamo se sav njima posvetio, bio im je 
liječnik, župnik, učitelj, dok i njega nije bolest zarazila 
te među njima umro. 

Spomenimo još i sarajevskog nadbiskupa Stad- 
lera, koji je podigao mnoge ubožnice, sirotišta, dnevno 
prehranjivao tolike sirote u svojoj kući otkidajući 
sebi od usta, jer je i sam bio sirota. A da ne govorimo 
o dobrotvornim zavodima, konviktima i sjemeništima, 
svećeničkim i kanoni čkim domovima, koji su prehra- 
nili premnoge sirote, otrli dosta suza, odgojili i za 
Život spremili toliko vrijednih narodnih vođa, učenjaka, 
te pomogli zborom i tvorom svim osobama i u svm 
poduzećima, koje su bile rodu na čast i glas. 

I nakon svega ovoga, što smo ovdje samo letimice 
spomenuli, neka tko još kaže, da Crkva ne mari za 
zemaljsko blagostanje čovječanstva i da je njezina 
snaga za ovaj svijet bez vrijednosti! Takav bi bio 
slijep kraj zdravih očiju ! 

NEPOBJEDIVA KATOLIČKA CRKVA. 

Božanski je Spasitelj obećao svojoj Crkvi, da ju 
ne će nadvladati ni najveća paklenska sila, i da će 
trajati do konca svijeta, dok bude i zadnjeg Adamovog 
potomka na zemlji. Isus Krist ispunja svoje obećanje 
kroz tisuću i devet stotina godina takvom svojom 
Božanskom zaštitom, da je Crkva iza toliko stoljeća, 
što ju je Krist utemeljio na zboru apostola, još uvijek 
svježa i zdrava, kao skoro nikad prije, da se je papin- 
stvo visoko diglo u ugledu, te ga katolici sve više 
ljube, a inovjerci štuju. Krv je Crkve pročišćena od 
zaraznog otrova krivih nauka, srce je zdravo, a u 
njezinim vjernicima kola novi, bujni vjerski život ; 
svećenstvo je dobro i temeljito naobraženo, poglavari 
su umni i sveti duhovi ; novi narodi primaju krst 
katoličke Crkve, a sinovi i kćeri otpalih naroda Evrope 
vraćaju se raskajani u krilo svoje Majke. 

Žestoke su se oluje survale na lađu katoličke 
Crkve tokom njezina života, ali je nijesu skršile. Bilo 
je časova i događaja, kad su i dobri kršćani kimali 
glavom dvojeći u njezin opstanak, dok su zlobni ne- 
prijatelji porugljivo dovikivali : kakva crkva, crkve 
više nema, može joj se nad grobom samo pjevati : 
pokoj vječni ! Ali su se prevarili. Crkva je prošla sta- 
zom od Boga određenom sad puna neodoljive mlade- 
načke ljepote i snage, sad pognuta od žestokih udaraca 
i navala. I kad bi ju već njezini neprijatelji dovukli 
do bezdna, da ju rinu, ona bi im se izmakla iz šaka, 
a oni bi se sami survali u provaliju na vlastitu sramotu. 
Kriva znanost i nauka, nova izumjeća združile bi se 
sa ljudskom zlobom, silom i vlašću, da potkopaju 
temelje Crkvi. I nakon dugih napora nakon mnogo 
vike po novinama, skupštinama, školama, nakon 
utrošenog novca, a mnogoputa i potoka ljudske krvi, 
moraju i sami neprijateljski vojskovođe priznati, 
da nijesu nijednog kamena temeljca izvadili iz Cr- 
kve, već da su ju samo toliko tresli, koliko potresu 
dječaci kakvu veličanstvenu crkvu, kad od dosade 
grebu na kojem njezinom stupu. 

Prvi su udarili na Crkvu Božju isti oni, koji su 
Krista razapeli — Židovi. Nijesu štedjeli ni prijetnja, 
ni udaraca, samo da ju u zametku utuku, ali je bila 
posljedica toga, da je dika i ponos Židova, jeruzalem- 
ski hram, bio uništen i razoren, a crkveni je kormilar 
sv. Petar bez bojazni okrenuo kljun lađe i upravio 
ga na pobjedonosno osvajanje velikog poganskog 
svijeta rimske carevine. I poganstvo upre sve sile, 
da uguši nadošlu evanđeosku istinu. Tri stotine godina 
borilo se poganstvo očajno, na život i smrt, sa Cr- 
kvom. Carevi, kao predstavnici poganstva, tjerali su 
svoje vojnike, svoje učenjake, svoje svećenstvo, gladni 
i razdražljivi puk u boj i navalu na mlado vjersko 
društvo. Da bi Crkva sačuvala živote svojih dragih 
i vjernih, krila se u- podzemne katakombe, ali ih je 
svejedno poganska vlast pronašla, pribijala na križ, 
vukla na igralište pred divlje zvijeri, žive palila i na 
drugi način ubijala. Krv se lila crkvenih prvaka i sve- 

ćenika, nejake djece i svetih djevica, odvažnih mla- 
dića i umnih te razboritih muževa. Kršćanstvo je 
žrtvovalo poganstvu do tri milijuna svojih ponajboljih 
članova u toj oštroj borbi. Poganske su vlasti za cara 
Dioklecijana, najgoreg progonitelja kršćanstva, koji 
je ubio vlastitu ženu i kćer radi pristajanja uz Kri- 
sta, a u jedan mjesec dana poništile 17.000 kršćana i 
već postavljale spomenike pobjedi poganstva nad 
razorenim kršćanstvom, kad najednom nestade Dio- 
klecijana. Iz pepela spaljenih kršćana, iz prolivene 
krvi, iz mračnih katakomba izađe Crkva mnogo ljepša 
i svježija, puna pobjedničkog dostojanstva, a pogan- 
stvo se povlačilo sa poprišta svijeta kao što noćne 
tmine uzmiču pred sjajem velikog ljetnog sunca. Ali 
jedva da je Crkva počela uživati stečenu slobodu za 
vlade cara Konstantina Velikog, nakon njegove smrti 
unuk mu Julijan, odmetnik od kršćanstva, htjede 
da se još jednom kao zadnji poganin na carskom 
prijestolju ogleda sa kršćanstvom. I ako se je pobojao 
uzeti život kršćanima, nije štedio poruge ni javnog 
izrugivanja. Rugao se : »Ja ću napraviti mrtvački 
lijes za vašeg Nazarenca«. Zato izda zakon, da samo 
pogani mogu biti učitelji mladeži, umjetnici i državni 
činovnici. Kršćanske mladež, nada njegova, dana 
je bila na milost i nemilost poganskoj školi, crkvama 
su bila oduzeta sva dobra, svećenstvo je gladovalo, 
kršćansko je činovništvo ostalo na ulici bez kore hljeba. 
A ikap iza 20 mjeseci takvog rada za umiruće pogan- 
stvo pogiba Julijan odmetnik u ratu sa Perzijancima, 
pa kažu, da je doviknuo trgnuvši strijelu iz grudi : 
»Pobijedio si, Galilejče !« — dok je Crkva i dalje ostala 
nesavladiva. 

Kad su minuli teški dani tjelesnog i vanjskog pro- 
gona Crkve, nadošli su još grozniji dani, nutarnjih 
borba i trzavica, koje su prijetile, da će poput vran- 
gavrana iskljubati nutrašnjost Božje Crkve. I u tome 
je katolička Crkva slična svom Utemeljitelju, koji nije ni 
dana ni časa imao pokoja pred svojim neprijateljima. 

Pojavili su se u Crkvi krivovjerci razdirući kao 
divlji vuci nešivenu haljinu Kristovu, što je Crkva. 

Jedni su učili, da Krist nije Bog, drugi su tvrdili, da 
nije pravi čovjek. Jedni su pobijali potrebu milo- 
sti i sv. sakramenata, dok su drugi napadali papinsku 
vlast i Božansko uređenje Crkve. Nadošao je i onaj 
strašni dan, kad se je skoro čitav Istok otrgao od jedne 
i svete Kristove Crkve. Pa ipak je Duh Božji nadahnuo 
Crkvu, da je sve krive nauke i krivovjerja raspršila 
proglašujući čitavom kršćanstvu pravu evanđeosku 
nauku, te šaljući svoje vjerovjesnike i glasnike na Is- 
tok za rad oko sv. sjedinjenja. Malo kasnije javio 
se islam (Turci), koji je demeškinjom u jednoj ruci 
a u drugoj s peharom naslada nastupio na kršćan- 
sko tlo, da silom i milom poturči kršćanski svijet. 
U takvim teškim danima nije preostalo Crkvi, nego 
da pokupi oko sebe svoje podrto odijelo i da nastavi 
svoj mučni put dajući znak životne snage time, da je 
iz njezinog krila baš u tim godinama proizašlo mnogo 
i mnogo svetaca Božjih. 

Teško da je itko tako napao papinstvo i Crkvu 
kao nevjerni i otpali redovnik Martin Luter. Ta oho- 
lica, koji se često opijao i hotomično lagao, slikao je 
papu kao đavola tako, da su ljudi doista dolazili, da 
se uvjere, da li papa ima rogove, gubicu i rep. Stras- 
tvenim načinom i neopranim jezikom tako se je izru- 
givao sv. sakramentima, oprostu i potrebi dobrih djela, 
da su i njegovi sami pristaše pitali, da li je Luter pri 
zdravoj pameti. Na smrtnoj je postelji još očajnički 
hulio : »Papa, papa, dok sam živio, bio sam kuga za 
tebe, kad umrem bit ću tvoja propast !« Dogodilo se 
je baš obratno, jer je Luter bio krivi prorok. Njegova 
se vjera rastočila u bezbroj drugih vjeroispovijesti 
i u potpunom je rasulu, dok katoličko papinstvo 
osvaja nova srca i hrli od pobjede do pobjede. 

Luteru uz bok u napadajima na rimokatoličku 
Crkvu stoji engleski kralj Henrik osmi i njegovi nekoji 
nasljednici kao Elizabeta i Jakov prvi. Šta ni jesu sve 
oni počinili, da se osvete papi. Opljačkali su veličan- 
stvene crkve, poharali manastire i rasprodali su crk- 
veni imutak. Pale su pod mačem najumnije i najčas- 
nije glave engleskog kraljevstva : kao prvog doglav- 

nika Tome Mora i nadbiskupa Fišera, a krv se potokom 
lijevala, dok su tamnice bile prepune katolika. Bez- 
broj je lješina ležalo na ulicama Londona. Srce je 
Crkve Božje krvarilo, gledajući kako »otok svetih«, 
tako su zvali Irsku radi ogromnog broja mučenika, 
gine za svoju Majku. Danas nema više ni traga ni 
tim progoniteljima, a protjerana se katolička Crkva 
vraća natrag slavodobitno u svoju staru postojbinu, 
jer se Engleska razmjerno najviše obraća na katoličku 
vjeru. 

Kako su samo bezbožni francuski učenjaci udru- 
ženi sa revolucijom preko svojih knjiga i mačem 
udarali na Crkvu ! Već je bezbožni Volter mislio, 
da će joj pjevati opijelo, te je pisao svome nekome 
bezbožnom drugu : »Već mi je dosta slušati, da je bilo 
dosta dvanajstorica neukih ljudi i ribara, da rašire 
katoličku vjeru ; htio bih im pokazati, da je jedan čo- 
vjek dovoljan, da ju uništi« Dvadeset godina kasnije, 
baš isti dan kada je pisao navedene retke, izdisao je 
Volter svoju griješnu dušu napušten od Boga i ljudi, 
a Crkva nije uginula u Francuskoj, već i dalje živi 
i cvate. I jedan drugi Francuz, veliki vojskovođa 
Napoleon, u danima svoje slave znao se uzoholiti 
tako daleko, da je riječima grdio papu Pija šestoga 
i dao ga zasužnjiti te odvesti iz Rima. Tvrdio je, da 
je to zadnji papa rimokatoličke Crkve. A kad ga je 
papa kaznio radi nasilja nad Crkvom crkvenim kaz- 
nama, tada je prezirno dobacio : »Prokletstvo ne će 
istrgnuti mojim vojnicima puške iz ruku«. A dogodilo 
se baš, da su mu vojnicima u Rusiji od studeni padale 
puške, da je bio poražen i od tog časa, da ga je ostavila 
sreća, dok se nije skrušio kao engleski zarobljenik 
na otoku Elbi. Ispunile su se na njemu proročke riječi, 
što mu ih je poručio preko jednog generala papa Pijo 
sedmi : »Recite caru, da je katolička Crkva bila prije 
njega i bit će još poslije njega«. 

Prije 50 godina došla je navala i na katoličku 
Crkvu u Njemačkoj, koju je navalu vodio silni i jaki 
ministar Bismark, nazvan željezni ministar. Taj se 
boj zvao kulturni boj. Nekoliko je stotina svećenika 

i biskupa bilo izagnano iz zemlje, prepune su bile tam- 
nice odličnih katolika. Samostani su bili raspušteni, 
a imutak im je pograbila država. »Ako bude katolička 
Crkva izdržala ovakvu navalu«, govorili su ljudi, 
»onda moramo vjerovati u njezino Božansko porijeklo.« 
S ami su nepristrani Luterani priznali, da je Crkva 
izdržala, te da je iz boja izašla još i jača, mjesto da je 
podlegla ili oslabila. Sam Bismark je nezadovoljan 
prije smrti doviknuo : »Prevario sam se.« Svi njegovi 
pomoćnici pošli su za njim u grob, a Crkva još dalje 
propovijeda moć i slavu Božju novim pokoljenjima 
i naraštajima. 

Tako je danas po čitavom svijetu. Valovi mogu 
pokriti lađicu Crkve, kao n. pr. sada u Meksiku, ali 
je ne mogu zdrobiti i potonuti. Nema nijednog znaka, 
govore umnici i trijezni inovjerci, koji bi pokazivao, 
da se primiče kraj njezinom duhovnom kraljevstvu. 
Prolaze vladari i zemaljska kraljevstva, ruše se 
prijestolja, nestaje carstva i naroda, gube se i ras- 
pršuju poput pljeve ostale vjere i crkve, ali je kato- 
lička Crkva još u svim krajevima svijeta, jer je odre- 
đena, da vidi i dočeka konac svijeta. Može nestati 
Londona, Pariza, Berlina, Newyorka, ali Crkve Božje 
ne će nestati. 

Zašto i Jer ju prati obećanje i sila njezinog Bo- 
žanskog utemeljitelja Isusa Krista. Da su Crkvu 
katoličku osnovali vladari ili narodi, da ju podržava 
milost i pomoć bogataša ili sila naroda i knezova, 
ljudski zakon ili ljudska lukavost, onda bi Crkva već 
davno bila uništena. Nju drži Božja moć. Spasitelj 
se molio, da ne potone lađa, kojoj je kormilar sv. Pe- 
tar i zato Crkva ne će potonuti. U Crkvi je Krist kao 
što je bio i u lađici za vrijeme oluje na jezeru Geneza- 
retskom. Makar da su valovi pokrili lađicu, da su se 
i sami iskusni apostoli — ribari preplašili, brod nije 
propao. Mi bi poput apostola zaslužili ukor Isusov, 
kada bi dvojili o sretnoj budućnosti Crkve : »Zašto 
se bojite ii (Mat. 8, 23.). Nju drži jedan, koji je mudriji 
nego sva vijeća i lože slobodnih zidara, silniji nego 
sva moć svih svjetskih državnika i jači nego sva pa- 

klenska sila. Taj njezin Božanski Čuvar kazao je za 
Crkvu : »ni vrata paklena ne će je nadvladati.« (Mat. 
16, 16.). 

Obnovimo svoju ljubav prama takvoj Crkvi, 
budimo ponosni, da ispovijedamo katoličku vjeru 
i pripadamo katoličkoj Crkvi. Držeći se njezina skuta 
kao što se dijete drži skuta svoje majke, mi ćemo 
sretno proći ovim zemaljskim životom kroz sve gudure 
i preko svih grebena do luke spasa i sretne vječnosti. 

* * * 

Oprovrgli smo napadaje na kršćansku vjeru i 
uvjerili smo se, da je rimokatolička Crkva pravo 
stado Kristovo, kojemu je Isus pastirom. Usrećeni 
smo velikom milošću i dobročinstvom, što smo sinovi 
i kćeri katoličke Crkve. A to nije naša zasluga nego dar 
Božji. Premnogi ljudi nijesu tako sretni. Zahvalimo 
se Božjem milosrđu i providnosti ostajući čitav život 
vjerni Kristovoj vjeri i Crkvi. To je bio sveti amanet 
naših pradjedova, koga su nam kao svetinju ostavili 
u nasljedstvo pod lozinkom : »Za krst časni i slobodu 
zlatnu«. Pridružimo li našem osjećanju još dobra djela 
savjesnog katoličkog života, mi ćemo postati poput 
prvih kršćana, živa i najuvjerljivija obrana naše sv. 
vjere i Katoličke Crkve. 


(Konac). 

ČITATELJIMA OVE KNJIGE. 

Već se odavna osjećala kod nas potreba priručne pučke ob- 
rane vjere. Isticali su potrebu takvog djela u prvom redu duhovni 
pastiri našega katoličkog puka te ju izražavali što pismeno a što 
usmeno na skupštinama Društva sv. Jeronima. Njezinu potrebu 
osjeća i katolička muška i ženska omladina udružena u druš- 
tvima Katoličke Akcije i hrvatskoga katoličkoga Pokreta, jer im 
je manjkala dosada knjiga, koja bi im uglavnom rješavala sve 
prigovore protiv temelja katoličke vjere iznesene od bezvjeraca 
ili slobodoumnika. I katolički naobraženi slojevi želili su, da- 
im se u ruke dade priručnik za obranu sv. vjere, koji će im nado- 
puniti znanje stečeno u školi i osvježiti mnoge zaboravljene istine. 

Ova knjiga hoće, da, koliko je moguće, udovolji toj istaknu- 
toj potrebi. Ponajprije se dokazuje temeljna istina svake vjere, 
a to je opstojanje Božje. Odmah su pobijeni i glavniji običniji 
prigovori, koji se čuju u narodu. Zatim je izložena i kršćanska 
nauka o Božanskom Spasitelju, čija je osoba već dandanas iz- 
ravno i neizravno napadnuta i a našim krajevima. U trećem 
dijelu izloženo je katolička nauka o Crkvi našega Gospodina Isusa 
Krista i pobijeni sa veći prigovori i napadaji na to Božansko 
djelo Kristovo, koji sa sada poslije rata i povratka muškog svijeta 
iz stranih država kao zarobljenika ili radnika osobito rašireni 
u svim slojevima hrvatskog naroda. 

Dakako da nijesu mogli biti oprovrgnuti svi prigovori i 
odbijene sve klevete, jer tih ima danas preveliki broj. Ni ome- 
đen prostor ove knjige ne dopušta podrobnije iznošenje i pobija- 
nje svih prigovora. Ipak su u knjizi izložena glavna kršćanska 
i katolička načela, po kojima se dadu svi prigovori riješiti. Dalnjim 
obrađivanjem katoličke vjerske i ćudoredne nauke te povijesti 
Crkve u posebnim knjigama zaokružit će se i upotpuniti izlaganje 
izneseno u ovoj knjizi. 

U Senju u siječnju 1929. 

PISAC. 

